
SACRAS  ESSE  VULT 


SCRIPTOR, 


Crustaceorum  historia  naturalis,  quamvis  hoc  tempore  -virorum  praeclarorum 
studio  et  ingenio  aucta  sit,  adeo  tamen  adhuc  multis  partibus  neglecta  iacel , ut 
-vulgarium  etiam  huius  ordinis  animalium  multa  sint,  quorum  natura  et  vita  descri- 
ptionem accuratiorem  desiderent.  Sed  in  magna  illa  et  infinita  quasi  varietate  con- 
structionis, quam  p'artes  internae  et  externae  horum  animalium  praebent,  coniunclis 
quam  plurimorum  studio  atque  observationibus  opus  esse  videtur,  priusquam  ratione 
naturae  congruente  distribui  possint.  Huic  rei  optime  meas  quoque  vires  me  dedicare 
arbitrabar.  Eligenti  igitur  mihi  dissertationis  inauguralis  materiam  hoc  maxime  ar- 
risit, ut  animalis,  plurimarum  quidem  patriae  nostrae  regionum  indigenae,  nec  vero 
satis  cogniti,  Apodis  dico  cancri  formis,  anatomen  et  historiam  evolutionis  exponere 
conarer.  Nec  sine  timore  has  quaestiones  aggressus  sum,  quum  complures  spectatae 
auctoritatis  expertaeque  doctrinae  viri,  qui  idem  hoc  animal  observarunt  ac  descri- 
pserunt, multas  res  dubias  et  incertas  reliquerint.  lam  enim  ante  hos  fere  centum 
annos  monographiam  huius  animalis  edidit  Schaeffer  *) , nec  solum  partes  externas 
diligentissime  descripsit  atque  depinxit,  sed  multas  etiam  de  vita  et  consuetudine 
animalis  observationes  fecit.  Tum  recentiore  tempore  cl.  Gaede  **)  nonnullas  de  ana- 
tome  Apodis  producti  observationes  edidit,  Apodem  autem  cancriformem  accura- 

*)  Der  krebsaitige  Kiefenfuss  mit  der  kurzen  und  langen  Schwanzklappe.  Kegensburg  1750. 

**)  Beitrage  zur  Anatomie  der  Insecten,  — Wiedemanns  Zoologisches  Magazin.  Kiel.  1817.  B.  I. 

St.  I.  p,  87. 

tiori  quaestioni  anatomicae  subiecit  cl.  Berthold  *).  Quae  ab  his  viris  reperta  non 
sint,  num  ego  investigaverim,  dubium  quidem  videatur,  iteratis  tamen  disquisitio- 
nibus alias  res  ab  illis  scriptoribus  leviter  modo  adumbratas  diligentius  explorasse, 
alias  novas  quoque  invenisse  me  puto.  Sed  his  quoque  de  causis  huius  potissimum 
animalis  descriptionem  placituram  spero,  quia  et  aliis  de  Crustaceis,  quae  familiae 
sunt  Phyllopodum , accuratiores  quaestiones  anatomicae,  quod  ego  scio,  nondum 
exstant  , et  constructiones  nostro  in  animali  detectae  forsitan  non  solum  ad  genera 
Apodi  maxime  affinia,  sed  ad  maiorem  etiam  Crustaceorum  inferiorum  partem  per- 
tineant. Tantum  autem  abest,  ut  his  quaestionibus  omnia  me  exhausisse  credam, 
ut,  quo  longius  in  iis  progressus  sim,  eo  magis,  quanta  et  qualia  desiderari  possint, 
intellexerim.  Aequo  igitur  benevoloque  animo,  quod  hic  propono,  accipiant  lecto- 
res, et  viri  me  peritiores  atque  eruditiores  observationes  meas  dignas  habeant,  quas 
examinent,  et  vel  confirment  vel  emendent. 

PATRI  dilectissimo,  qui  puerum  me  ad  naturam  contemplandam  impulit  iuve- 
nemque  praecipua  caritate,  ut  quaecunque  huic  aetati  conveniunt  disciplinae,  jis  in- 
stituerer, curavit,  ac  Praeceptori  summe  reverendo,  clarissimo  GOLDFUSS,  qui  Zoo- 
tomiae  studio  me  imbuit  et  liberalissimo  humanissimo  que  animo  studia  mea  mo- 
deratus est  et  adiuvit,  hasce  studiorum  primitias  quasi  pii  grati  que  animi  monumen- 
tum sacras  esse  volo, 

*)  Beitrage  zur  Anatomie  des  krebsartigen  Kiefenfusses.  Isis.  1830.  p.  685. 


CORPORIS  PARTIUM  EXTERNARUM  DESCRIPTIO. 


§.  1.  Paries  corporis  externae  tam  accurate  ac  diligenter  descriptae  sunt  a 
Schaef ero,  ut  quid  addam  vix  habeam.  Quum  autem  singulis  partibus  melius 
cognitis  denominationes  commutandae  sint,  non  alienum  videtur,  ne  postea  saepius 
idem  repeti  necesse  sit,  brevem  descriptionem  animalis  praemittere. 

Apodis  corpus  duas  in  partes  divisum  est,  pars  anterior  capite  et  thorace  con- 
cretis effecta,  apte  cephalothorax  nominanda  est,  posterior  multis  annulis  compo- 
sita abdomen. 

Cephalothoracis  ( Tab.  1.  Fig.V.  — Cf.  Schaef.  1.  c.  Tab.II.  Fig.  II , III.)  duae 
partes  sunt,  quae  quum  arcte  inter  se  coniunctae  nec  ullo  modo  mobiles  sive  flexi- 
biles sint,  tamen  forma  inter  se  differunt.  Pars  anterior  {Tab.  I.  Fig.F~.A.)  poste- 
riore multo  latior,  forma  fere  semilunari,  superficie  superiore  convexa,  inferiore 
plana,  margine  anteriore  rotundato,  pariete  posteriore  sensim  ascendente  et  in  scu- 
tum transeunle,  labrum  fert  et  rudimenta  vel  unius  paris  vel  duorum  parium  pedum 
thoracicorum.  Pars  posterior  id.  B.),  cuius  parti  inferiori  coarclatae  adnafca  sunt 
mandibularum  par,  maxillarum  duo  paria  et  tertium  par  pedum  thoracicorum,  a latere 
utroque  ascendit  et  cum  pariete  posteriore  partis  anterioris  confluit.  — Labrum 
{Tab.  I.  Fig.  V.  C.  — Schaef.  1.  c.  Tab.II.  Fig.  II. c.)  magnum,  fere  quadrangulare, 
partes  interiores  mandibularum  obtegens.  — Mandibulae  {Tab.  1.  Fig.F.D.  — 
Schaef.  Tab.II.  Fig.  II,  111.  d.)  permagnae,  ex  utroque  latere  partis  cephalothoracis 
posterioris  prominentes,  parte  exteriore  convexa  vel  subglobosa,  interiore  plana  et 
depressa,  margine  interiore  dentibus  octo  validis  instructo.  — Maxillae  anteriores 
(lingua  Savigny*))  ( Tab.l . Fig.V.E.  — Schaef.  Tab.  II.  Fig.  IV.  h.)  alteris  mino- 


*)  Memoires  sur  les  animaux  sans  vertebres.  P.  I.  p.  63. 

res.  forma  depressa,  margine  exteriore  rotundato,  interiore  emarginato,  apice  acuto. 
— Maxillae  posteriores  (maxillarum  prius  par  S a v i g n y)  ( Tab.  I.  Fig.  V.  F.  - S c h a e f. 
Tab.II.  Fig.  IYr.  i.)  prioribus  maiores,  forma  depressa,  margine  exteriore  rotundato, 
interiore  dentium  duabus  vel  tribus  seriebus  obsito.  — Rudimenta  primi  paris  pe- 
dum thoracicorum , quae  vulgo  antennae  nominantur,  [Tab.  I.  Fig.  V.  si.  — Schaef. 
Tab.  IV.  Fig.  I.)  in  pariete  posteriore  parlis  anterioris  cephalothoracis  posita,  biarli- 
eulata , apice  setis  tribus  parvulis  coronato , colore  albido.  — Rudimenta  secandi 
paris  pedum  thoracicorum  {Tab.  I.  Fig.  I^.R.),  quae  plerumque  adultis  in  animalibus 
desiderantur,  bis  autem  a me  reperta  sunt,  in  pariete  posteriore  partis  anterioris  ce- 
phalolhoracis  supra  et  post  rudimenta  primi  paris  posita,  his  mullo  minora,  colore 
albido.  — Rudimenta  tertii  paris  pedum  thoracicorum  (Fressspitzen  Scliaef.  — Maxil- 
larum alterum  parSavigny)  {Tabi.  Fig.  F'.  G.  Fig.  VI.)  inter  maxillas  et  primum 
pedum  abdominalium  par  cephalothoraci  affixa,  bilobata,  lobo  interiore  basi  attenuata, 
apice  paulo  latiore  et  rotundalo,  pilis  satis  longis  dense  obsito,  lobo  exteriore  majore, 
basi  latiore,  versus  apicem  angustiore,  apice  abscisso. 

Superiore  in  superficie  cephalothoracis  duo  magni  siti  sunt  oculi  (cf.  Tab.  II. 
Fig.  X.  O.),  nec  procul  post  hos  eminentia  quaedam  {ibid.  P.),  quam  oculum  simplicem 
esse  pulavitScliaefer,  superficie  albida  et  maculis  quatuor  rubris  in  crucis  formam 
compositis  notata  conspicitur. 

Parti  dorsali  cephalothoracis  affixum  est  illud  organon,  quod  vulgo  nominatur 
scutum , revera  autem  nihil  aliud  est  nisi  animalis  branchia  maxima.  Quod  scutum 
foliaceum  est,  cephalothorace  multo  latius,  et  maximam  abdominis  partem  obtegens, 
sutura  sive  Crista  mediana  eminente  duas  in  partes  laterales  divisum,  forma  ovali, 
extremitate  profunde  emarginata,  marginibus  lateralibus  acutis,  margine  posteriore 
spinulis  instructo. 

Et  scutum  et  totus  cephalothorax  una  cum  partibus  oris  obteguntur  testa  coria- 
cea fusca,  rudimenta  pedum  thoracicorum  membrana  tenui  albida. 

Abdomen  ex  triginta  quatuor  annulis  constat,  quorum  undecim  partem  abdo- 
minis anteriorem,  ceteri  partem  audominis  posteriorem  componunt.  Illi  omnes 
eadem  sunt  longitudine  et  latitudine,  horum  posteriores  quique  anterioribus  brevio- 
res et  angustiores $ annulorum  qui  a scuto  teguntur,  membrana  tenuiore  et  lucidiore, 
qui  ex  eo  prominent,  testa  coriacea  fusca  vestiti  ac  spinulis  obsiti  sunt.  Annulus 
ultimus,  magnitudine  penultimum  duplo  superans,  forma  depressa  et  fere  quadrangu- 
lari, appendicibus  vel  setis  caudalibus  duabus  longis  instructus  est.  Cuius  in  dorsali 
parte  eminentiae  duae  obliquae,  spinulis  quatuor  circumdatae,  conspiciuntur,  quae 
partes  genitales  viriles  externas  concludunt. 

Pedum  abdominalium  paria  sunt  sexaginta,  quorum  undecim  parlis  abdominis 
sunt  anterioris,  et  undecim  anterioribus  abdominis  annulis  respondent,  cetera  autem 
partis  abdominis  posterioris  annulis  septendecim  vel  duodeviginti  anterioribus  ad- 
haerent, ita  ut  quinque  aut  sex  annuli  abdominis  pedibus  destituti  relinquantur.  In 
parte  igitur  abdominis  posteriore  pedes  annulis  non  respondent , sed  testae  lamina 
ventralis,  pedibus  interiecta  et  cule  tenui  ac  pellucida  effecta,  in  segmenta  divisa  est? 
quorum  numerus  non  annulis  sed  pedibus  respondet.  — Pes  quisque  a parte  ante- 
riore et  posteriore  compressus,  tribus  articulis  compositus  est.  Articulus  primus  sive 
intimus  processum  quendam  foliaceum,  subrotundum,  setis  pilisque  dense  obsitum' 
fert,  qui  coxa  nominatus  est  (Afterzahn  Schaef.}.  Pedes  ita  positi  sunt,  ut  articu- 
lus primus  in  anteriora  vergat,  tertius  in  posteriora  et  inferiora  inflexus  sit,  et  coxae 
omnium  pedum  in  linea  mediana  ventrali  fossam  quandam,  ut  ita  dicam,  alimenta- 
riam, qua  alimenta  ori  apportentur,  componant  (cf.  Schaef.  Tab.I.  Fig.  IV.).  — Pes 
quisque  partis  abdominis  anterioris  (cf.  Tab.I.  Fig.lII.  — S cha e f.  Tab.  TII.  Fig. 
1 — III.) , exceptis  paribus  primo  et  undecimo,  praeter  coxam  quinque  processibus 
foliaceis  instructus  est,  quorum  tres  (spadelaehnliche  Spitze,  Blattspitze,  AftersCheere 
Schaef.)  setis  tres  series  componentibus  obsiti  margini  inferiori,  duo  autem  digitos 
referentes  (Oberscheere,  Unterscheere  Schaef.)  et  marginibus  interioribus  dentatis 
chelam  parvulam  componentes,  apici  adhaerent.  Margini  superiori  articuli  medii 
affixae  sunt  duae  branchiae  foliaceae,  quarum  exterior  maior  est,  forma  fere  trian- 
gulari vel  securiformi,  margine  pilis  pinnatis  instructo,  interior  minor,  forma  ovali, 
pilis  omnino  destituta.  — Par  primum  pedum  abdominalium  (Ruderfusse  Schaef.) 
(Schaef.  Tab.  II.  Fig.  V.)  loco  processuum  quinque  aliorum  pedum,  setis  quatuor 
instructum  est,  quarum  duae  minores  margine  in  inferiore,  duae  longiores  in  apice 
positae  sunt  3 ad  basia  selae  longissimae  et  in  margine  pedis  superiore  processus 
quidam  parvulus  sahglobosus  situs  est.  — Par  undecimum  pedum  abdominalium 
(Mutterfusse  Schaef.)  [Tab.I.  Fig.  IF.  — Schaef.  Tab.  IV.  Fig.  II.  et  III.)  loco 
branchiarum  fert  capsulam  quandam  sive  receptaculum  ovorum  reservandorum,  duo- 
bus foliolis  compositum , quorum  anterius  excavatum  planta  pedis  dilatata , poste- 
rius operculare  branchi  a exteriore  commutata  effectum  est.  Branchiae  interioris 
vel  nullum  vestigium  reperitur  vel  rudimentum  capsulae  operculo  adhaerens.  Primo 
in  articulo  pedis  sub  coxa  orificium  partium  genitalium  feminearum  (cf.  Tab.  /. 
Fig.lF.  O.)  situm  est.  — Pedes  posterioris  abdominis  partis  (Schaef.  Tab.  III. 
Fig.  1Y- — VII.)  similes  quidem  anterioribus,  sed  multo  minores  sunt,  nec  processus 
foliacei,  quum  omnes  in  margine  inferiore  positi  sint,  chelam  componunt. 

Causae,  [quibus  nonnullarum  partium  denominationes  commutatae  sint,  ani- 

malis  ia  evolutione  nituntur,  qua  descripta  et  oris  partes  et  pedes  diligentius  con- 
templandi locus  offeretur. 


A N A T O M E. 


System  a musculoru  m. 

Tab.  1.  Fig.  I—IV.  Tab.  III.  Fig.  i. 

§.  2.  Tota  Apodis  testa  externa  exceptis  scuto  et  parte  cephalolhoraeis  ante- 
riore intus  musculis  vestita  est,  et  motus  animalis,  quibus  aut  periculo  imminente  in 
aqua  raptim  propellitur,  aut  ad  alimenta  investiganda  limum  suffodit,  musculos  salis 
validos  fortesque  esse  ostendunt.  Omnes  musculi,  colore  albido  ac  splendente,  quam- 
vis molles  magna  lentitia  praestant,  ut  recentes  nec  iam  spiritu  vini  edurati  difficile 
possint  dissolvi  ac  dissecari.  Id  quoque  iis  proprium  esse  videtur,  quod  non  solum 
singulorum  fibrae  tenues  sed  maiores  etiam  musculorum  fasciculi,  diversis  functioni- 
bus servientes,  arctius  inter  se  connexi  sunt,  modo  enim  fibrillae  aliquot  ab  altero 
musculo  in  alterum  transeunt,  modo  peculiares  etiam  musculi  duos  alios  inter  se 
coniungunt.  Singulorum  quoque  musculorum  dispositio  proprietates  complures  of- 
fert, quae  notatu  dignae  esse  videntur  accuratiusque  contemplandae  sunt. 

§.  3.  Musculi  in  abdomine  siti.  — Fortissimus  musculus  et  solidissimus,  plu- 
rimorum quasi  fulcrum  et  adminiculum,  musculus  est  mandibularum  ( Tab.  I.  Fig.  11.  M. 
Tab.  111  Fig.  I.  VI.  M '.),  qui  transverse  mandibula  ab  altera  ad  alteram  decurrens 
unus  duas  movet  et  idcirco  duobus  musculis  concretis  compositus  esse  videtur.  Me- 
dia in  parte  omnino  est  tendinosus  coloreque  candido  ac  splendente,  extremitatibus 
autem,  quibus  mandibularum  cavitates  testa  cornea  solidaque  compositas  replet,  in- 
numerabiles in  fasciculos  divisus  est.  Cuius  parti  posteriori  tendine  quadam  lata 
planaque  musculi  longitudinales  ventrales  ( Tab.l . Fig.  1.  11.  D.  Tab.  III.  Fig.l.D'.), 
qui  totum  per  corpus  pertinent,  inseruntur.  Parte  quidem  in  anteriore  abdominis 
utrinque  hi  musculi  quatuor  ex  fasciculis  longitudinalibus  sibi  appropinquatis  con- 
stant, ab  undecimo  autem  annulo  ad  eum  usque  locum,  quo  pedes  abdominales  de- 
sinunt, magis  magisque  coarctantur  atque  imminuuntur,  nam  ut  laminae  ventralis  se- 
gmenta non  corporis  annulorum  sed  pedum  numero  respondent,  ita  musculi  longi- 

ludinales  ventrales  tol  ordines  fasciculorum  transversos  componunt,  quot  pedes  in- 
veniuntur. 

Pars  dorsalis  et  tota  illa  pars  abdominis,  quae  nullos  fert  pedes,  parvis  muscu- 
lorum fasciculis  longitudinalibus  ( Tcib.  1 . Fig.I.C, .),  qui  inter  binos  abdominis  annu- 
los  plicis  testae  tendinosis  sese  inserunt,  prorsus  vestita  est.  In  annulis  tantum  sex 
vel  septem  anterioribus  hi  musculi  fasciculis  planis  et  obliquis  [Tab.  1.  Fig.I.A.)  ob- 
teguntur, qui  ex  abdomine  in  cephalolboracem  progressi  huius  vel  superiori  parieti 
vel  lateribus  inseruntur;  medio  autem  in  dorso  inter  eos  locus  musculis  destitutus 
relinquitur,  in  quo  ipsa  sub  testa  cor  situm  est. 

Ex  abdomine  in  pedes  in  margine  eorum  et  superiore  et  inferiore  musculi 
descendunt.  — Parte  quidem  in  anteriore  abdominis  inter  musculos  dorsales  et  ven- 
trales lateribus  corporis  magni  musculi  transversi  ad  pedes  pertinentes  {Tcib.  I.  Fig. 
1.  111.  H.  Tab.  111.  Fig.  I.  II.)  insiti  sunt.  Hi  duobus  ex  fasciculis  fortibus  sese  te- 
gentibus compositi  sub  musculis  longitudinalibus  dorsalibus  in  externo  corporis  le- 
gumento oriuntur  et  superiore  pedum  in  margine  in  eos  descendunt.  Eo  loco,  quo 
ex  abdomine  in  inferiora  se  vertunt,  quarto  et  extremo  musculorum  ventralium  fa- 
sciculo teguntur  et  cum  hoc  et  musculis  planis  latis  obliquis  {Tab.  1.  Fig.l.E.  Tab. 
III.  Fig.l.E.)  et  musculis  parvis  rotundis  arcuatis  [Tab.  I.  Fig.l.F .)  coniuncti  sunt. 
Margine  autem  pedum  in  inferiore  musculi  parvi,  plani,  duobus  fasciculis  compositi 
( Tab.  I.  Fig.  III.  J.  Tab.  III.  Fig.  I.  J'.),  qui  quovis  in  annulo  sub  musculis  ventralibus 
prope  nodos  nervorum  siti  sunt,  in  pedes  descendunt. 

Posteriore  in  parte  abdominis  una  cum  pedibus  hi  quoque  musculi  magnitudine 
magis  magisque  imminuuntur  [Tab.  III.  Fig.  I.  7 . H.)  et  parvi  planique  eorum  fasci- 
culi transversi  musculis  lateralibus  prorsus  obtecti  sunt.  Musculi  autem  laterales 
( Tab.l . Fig.  1.  G.  Tab.  111.  Fig.  I.  G' .)  hac  corporis  in  parte  fasciculis  fortibus  a ven- 
tre in  posteriora  et  superiora  oblique  ascendentibus  componuntur  et  musculos  lon- 
gitudinales dorsales  et  ventrales , ut  supra  diximus , non  eodem  modo  divisos  inter 
se  coniungunt. 

Praeter  hos  abdominis  musculos  duarum  etiam  musculorum  serierum  mentio 
facienda  est.  Primum  enim  inter  binos  anteriorum  undecim  annutorum  corporis 
in  musculis  longitudinalibus  dorsalibus  positi  musculi  parvi  transversi  [Tab.  I.  Fig. 
I.K.)  conspiciuntur,  quorum  quinque  anteriores  magnitudine  praestant.  His  laciniae 
musculares  membranae  illius  inseruntur,  quae  sub  corde  totum  per  abdomen  extensa 
est  et,  si  de  vasorum  systemate  agemus,  diligentius  describetur.  Tum  autem  notatu 
digni  et  propter  insertionem  et  propter  usum  duo  ordines  musculorum  parvorum 
sunt,  qui  affigendis  ovariis  inserviunt.  Ovarium  scilicet,  ut  infra  videbimus,  ex  tubo 

membranaceo  fusiformi,  qui  totum  per  corpus  pertinet,  constat.  Quod  ut  affigatur 
corporis  lateri,  duae  series  parvorum  musculorum  [Tab.I.  Fig.I.L.  I!,)  adiuvant,  qui 
arcuatim  supra  idem  extensi  nec  usquam  ei  ipsi  affixi  sunt.  Alterius  seriei  musculi 
[ibid.  L .)  tenuibus  tendinibus  in  posteriore  cuiusvis  annuli  margine  inter  musculos 
longitudinales  dorsales  oriuntur  atque  oblique  in  anteriora  descendentes,  multoque 
latitudine  aucti,  margini  cuiusvis  annuli  anteriori  inseruntur.  Alterius  seriei  musculi 
[ibid.  //^eundem  quidem  habent  ortum  eandemque  insertionem,  longiores  autem 
gracilioresque  et  ab  anteriore  annuli  margine  oblique  in  posteriora  descendentes,  su- 
pra binos  corporis  annulos  extensi  sunt.  Itaque  quum  hi  masculi  diversas  in  par- 
tes vergant,  quasi  plagam  componunt,  qua  ovarium  in  corporis  latere  suspenditur. 

§.  4.  Musculi  cephalolhoracis.  — Quod  ad  musculos  cephalothoracis  attinet, 
iam  supra  diximus,  musculos  obliquos  dorsales  {Tab.I.  F£g.  /.  jf.)  parti  eius  supe- 
riori se  inserere.  Teguntur  autem  aliis  musculis  ( Tab.I.  Fig. I.M ’.),  qui  a latere  cor- 
poris et  a musculo  magno  mandibularum  ascendentes  ex  utraque  parte  cordis  testae 
externae  cephalothoracis  sese- affigunt.  Inter  quos  unus  praecipue  magnitudine  prae- 
stat, qui  ex  tendine  valida  ortus  multos  in  fasciculos  coni  formam  referentes  diffun- 
ditur. — In  inferiore,  parte  quum  musculi  abdominis  longitudinales  ventrales  ad 
musculum  usque  mandibularum  procedant,  hi  cephalolhoracis  quoque  partem  poste- 
riorem transgrediuntur.  Musculi  quoque  ii,  qui  maxillas  movent,  musculo  mandi- 
bularum inserti  sunt  (v.  Tab.  111.  Fig.  VI.  B.  D.).  — Ante  mandibulas  in  anteriore 
parte  semilunari  cephalolhoracis  oesophagus  {Tab.  1.  Fig.  11.  P.)  ascendit,  qui  sex  mu- 
sculis fortibus,  et  musculo  mandibularum  et  testae  parti  inferiori  insertis,  affirmatus 
est.  Ab  illo  scilicet  duo  musculi  validissimi  [ibid.  Q.)  oriuntur,  qui  extremitatibus 
dilatatis  totum  oesophagi  parietem  posteriorem  vestiunt , interni  enim  eorum  fasciculi 
ex  utraque  parte  sibi  appropinquati  medianae  oesophagi  lineae  inseruntur  et  hoc 
modo  inter  se  et  musculum  mandibularum  fossam  triangularem  constituunt,  inquam 
ventriculi  membrana  descendit.  In  anteriore  oesophagi  pariete  ex  utraque  parte  duo 
oriuntur  musculi ; alter  [ibid.  S.)  superior  oblique  in  anteriora  et  exteriora  decurrit 
et  sese  testae  affigit,  alter  [ibid.  T.)  e tendine  tenui  ortus  multosque  in  fasciculos 
diffusus  ante  illum  modo  descriptum  eidem  sese  inserit.  • — Denique  post  hos  mus- 
culos duo  alii  conspiciuntur  in  cephalothorace  illis  similes,  quorum  alter  [ibid.  U) 
e tendine  tenui  in  labio  superiore  oritur,  alter  [ibid.  V.)  colore  candido  praestans 
tendine  angusta  musculo  mandibularum  affixus  est. 

Praeter  hos  musculos  pariete  in  inferiore  cephalolhoracis  sitos  hac  in  parte 
alii  musculi  non  inveniuntur,  sed  innumerabiles  conspiciuntur  tendines  parvulae,  te- 
nues ac  multifidae,  quae  ex  pariete  inferiore  inter  lacinias  glandulae  ventriculi  hoc 


loco  positae  in  superiorem  ascendunt  et  harum  partium  coniunctioni  prodesse  di- 
dentur. 

§.  5.  Musculi  pedum.  — Supra  iam  diximus,  ex  abdomine  duos  fasciculos  for- 
tissimos ( 2 ab.  I.  Fig.  III.  Ii.)  non  procul  a margine  superiore  in  pedem  descendere, 
qui  ipso  in  pede  per  primum  eius  articulum  eandem  directionem  retinent.  Eodem 
modo  illi  duo  fasciculi  parvi  supra  iam  descripti  (/ZnY7.  J.)  praeter  inferiorem  mar- 
ginem procedunt  et  radiatim  expansi  primo  in  arLiculo  pedis  testae  externae  inse- 
runtur. Inter  hos  alii  quidam  musculi  [ibid.  K.)  siti  sunt,  qui  sub  musculis  longi- 
tudinalibus veniris  in  tegumento  pedis  corneo  oriuntur  et  in  secundo  pedis  articulo 
ita  dividi  in  duos  fasciculos  videntur,  ut  alter  (ibid.  L.)  ad  branchiam  exteriorem, 
alter  ad  processum  secundum  pedis  (spadelaehnliche Spitze  Schaef.)  decurrat.  Bran- 
chia  praeter  hunc  musculum  altero  ab  apice  pedis  descendente  instruitur.  Praeterea 
in  pedis  anteriore  parte  complures  fasciculi  longitudinales  inveniuntur,  qui  singulos 
in  processus  fibras  quasdam  emittunt  (ibid.  P).  Coxa  autem  duobus  peculiaribus 
musculis  (ibid.  N.)  altero  transverse,  altero  arcuatirn  decurrente  instructa  est. 

Undecimo  in  pari  pedum  (Multerfiisse  Schaef.),  in  quibus  branchia  exterior,  ut 
in  historia  evolutionis  demonstrandum  est , capsulae  ovorum  in  operculum  commu- 
tata est,  musculi  (Tab.  I.  Fig.  IV. L)  ad  hanc  vergentes  multo  fortiores,  quam  ce- 
teris in  pedibus,  et  apti  sunt,  quibus  capsula  animalis  arbitrio  aperiri  et  concludi 
possit.  Qeterum  hos  pedes  iisdem,  quibus  ceteros,  musculis  instructos  esse  e com- 
paratione figurarum  111.  et  IV.  facile  intelligi  potest. 

Musculi  quidam,  qui  proprii  sunt  organorum  singulorum,  una  cum  his  aptius 
describentur. 


Organa  digestionis. 


Tab.  I.  Fig.  V—X III. 

§.  6.  Digestionis  organa  praeter  oris  partes  ex  oesophago,  e ventriculo  mem- 
branaceo mullis  glandulosis  appendicibus  instructo,  ex  intestino  et  e recto  constant. 

§.7.  Oesophagus.  — Os  (Fig.  V.O.)  sub  labri  margine  anteriore  situm  et  illo 
omnino  obtectum  est.  Ab  eo  oritur  oesophagus  (Fig.  VII.  VIII .),  qui  arcu  quo- 
dam primum  in  anteriora , tum  in  superiora  post  cerebrum  et  oculorum  nervos 

ascendit.  Compositus  autem  est  oesophagus  tribus  stratis , quorum  medium  tunica 
eius  propria  et  structura  musculari,  internum  autem  et  externum  membranacea  sunt. 
Tunica  media  ( Fig.IX .)  ex  novem  musculorum  fasciculis  fortissimis  constat,  qui  in 
interiora  eminentes  superficei  oesophagi  internae  plicarum  quarundam  speciem  prae- 
bent, et  eo  loco,  quo  ventriculus  ei  insertus  est,  cardiam  proprie  formatam  compo- 
nit. Quatuor  enim  anteriores  musculorum- [Fig.IX.  a.)  hoc  loco  posterioribus  altius 
ascendentes  telaque  cellulosa  solida  circumdati  eminentiam  quandam  ( Fig.  VII — IX.  c.) 
rotundatam  vel  ovatam  componunt,  quinque  autem  musculorum  fasciculi  posteriores 
{Fig.IX.  b.)  reflexi  valvulam  quandam  constituunt  [Fig.  VII.  VITI.  d.  IX.) ; denique 
musculus  tenuissimus  orbicularis  [Fig.  VII.  IX.  e.)  harum  duarum  partium  marginem 
circumdat  easque  coniungit.  Membrana  oesophagi  interna  eodem  modo  duo  in  la- 
bia finditur  duasque  partes  musculosas  vestit,  non  procul  autem  a margine  valvulae, 
qua  parte  musculo  orbiculari  insita  est,  linea  obscuriore,  specie  paene  cornea,  in- 
structa est.  Quo  apparatu  oesophagus  quasi  duobus  labiis  a ventriculo  secludi  posse 
videtur  *). 

§.  8.  Ventriculus.  — Ventriculus,  qui  in  angulum  rectum  oesophago  insertus 
est,  membrana  componitur  simplici  tenui  paene  pellucida,  in  qua  sub  microscopio 
lineae  transversae  subtilissimae  conspiciuntur  {Fig.  XII.).  Quae  membrana  ita  cum 
oesophago  connexa  est,  ut  eminentiae  quidem  anterioris  margini  inseratur,  valvu- 
lam autem  posteriorem  libere  in  ventriculi  cavitatem  prominentem  omnino  includat 
(cf.  Fig  VIII.  v.) 5 unde  in  musculos  magnos  {Tab.l.  Fig.  II.  Q.),  qui  oesophagum 
cum  tendine  mandibularum  coniungunt,  et  in  fossam  triangularem  iisdem  composi- 
tam descendit.  Ventriculus  igitur  proprie  dictus  [Fig.  X.  V.)  prope  post  cerebrum 
oculosque  et  illis  in  musculis  situs  est,  et  parte  posteriore  sensim  coarctala  ad  ma- 
xillas usque  pertinet,  una  autem  cum  appendicibus  ac  processibus  glandulosis  lotam 
partem  anteriorem  cephalothoracis  similunarem  replet  omnibusque  ex  partibus  et 
cerebrum  et  oculos  circumdat.  Forma  structuraque  eius , plane  diversa  a formis, 
aliis  in  animalibus  imprimisque  in  Crustaceis  observatis,  haec  est:  Toto  in  margine 
laterali  ventriculus  porrigitur  in  canales  angustos  {Fig.  X.  a.  a.  a.),  quorum  adultis  in 
animalibus  (quae  longitudine  sunt  duorum  pollicum)  unus  utrinque  oculos  comple- 
ctens in  frontem  se  vertit  et  ramulum  parvum  introrsus,  tres  autem  ramos  ad  mar- 
ginem exteriorem  cephalothoracis  emittit.  Praeterea  tres  alii  canales  , quorum 


haec  cardia  eadem  pars  esse  videtur,  quae  a Schaefero  musculus  cordis  (Slauslein  desHer- 
zens.  v.  p.  77.  Tab.  V.  Fig.  XV.)  nominata  est.  Iuvenilibus  in  animalculis  per  tegumentum 
externum  interdum  perspici  potest. 

postremus  duos  in  ramos  dividitur,  post  illum  ipso  ex  ventriculi  margine  orti,  in 
exteriora  decurrunt,  ut  hoc  modo  ex  utraque  parte  ventriculi  octo  eiusmodi  cana- 
les leniter  flexi  et  aequis  intervallis  inter  se  distantes  ad  marginem  usque  cephalo- 
tho racis  pertineant.  Quorum  quisque  (Fig.  XI.)  multis  minoribus  canalibus  caecis 
atque  arboris  instar  in  ramos  divisis  obsitus  est,  qui  quamvis  magis  inferius  quam 
superius  evoluti  tamen  et  maiores  canales  et  partem  ventriculi  anteriorem  obtegunt 
(v.  Fig.  X.).  In  inferiore  et  posteriore  parte  appendices  quidem  similes  glandulo- 
sae inveniuntur  , sed  principales  harum  canales  breviores  latioresque  sunt  et  ipsi 
multis  modis  in  ramos  diffusi.  In  parte  denique  superiore  et  posteriore  ventriculi, 
quae  his  processibus  est  destituta , glandula  {Fig.  X.  B.)  a ceteris  disiuncta  conspici- 
tur , quae  colore  lucidiore  structuraque  densiore  est  ac  per  latum  ductum  excreto- 
rium [ibici,  h.)  in  ventriculum  exit. 

Revera  hae  partes  glandulae  salivales  esse  videntur,  nam  si  nudato  ventriculo 
manu  premuntur,  omnibus  ex  canalibus  glandulosis  succus  quidam  copiosissime  in 
ventriculum  effunditur,  qui  colore  quidem  pellucido  esse,  sed  mulla  grana  albida  con- 
tinere videtur,  et  in  aquam  effusus  hanc  nube  albida  turbat.  Quum  et  ventriculi 
et  intestini  membrana  sit  tenuissima,  hic  succus  salivalis  solus  fere  esse  videtur,  quo 
his  in  animalibus  digestio  efficiatur. 

Uno  tantum  in  animali  glandulae  salivales,  quae  in  ventriculum  ipsum  exeunt 
et  cum  his  comparari  possunt,  quod  scio,  repertae  sunt.  In  A r gulo  foliaceo* **))  ven- 
triculus appendicibus  similibus  instructus  est,  sed  hoc  in  animali  hae  appendices  ex 
utraque  parte  multis  ramis  scuti  in  partes  laterales  diffunduntur  et  succo  quodam 
obscuro  repletae  sunt,  qui  latum  per  orificium  effunditur  ipsum  in  ventriculum. 
Ceterum  in  Cirripecliis  quoque  glandularum  salivalium  ventriculo  ipsi  adhaerentium 
mentionem  facit  111.  B urm  eister  *•*)..  — Magis  etiam  memorabilis  harum  partium 
evolutio  est,  nam  ex  ventriculo  ipso,  qui  in  animalibus  iuvenilibus  simplex  est,  eas 
evolvi  infra  videbimus. 

Scha.e ferus  iuvenilibus  in  animalibus  quidem  has  partes  vidit,  sed  non  bene 
interpretatus  est  5 mirum  autem  videtur,  hunc  magnum  ventriculum  una  cum  partibus 
accessoriis  omnino  effugisse  et  Gaedeum  et  Bertholdum. 

§.  9.  Intestinum. — Ventriculus  sensim  co arctatus  in  intestinum  transit  eo  fere 
loco,  quo  abdomen  cephalothoraci  adiunctum  est.  Intestinum  latum  est  et  recta 


*)  I u r i n e Memoire  sui’  1’Argule  foliace.  — Annales  du  Museum  d’histoire  naturelle.  T.  VII. 
p.  440.  tali.  26. 

**)  Beilrage  zur  Naturgeschiehte  der  Rankenfussler.  Berl.  1834.  p.  33. 

tia  abdomen  percurrit,  ceteris  organis  praecipue  magnis  ovariis  dense  circumdatum. 
In  tertia  parte  postrema  abdominis  in  intestinum  rectum  transit.  Illa  pars  anterior 
intestini  eodem  modo  quo  ventriculus  membrana  tenui,  simplici,  pellucida  et  lineis 
transversis  instructa  ( Fig.XII .)  composita  est.  Rectum  autem  structura  multo  magis 
musculari  et  ut  oesophagus  tribus  membranis  compositum  est.  Interna  tenuis  est, 
pellucida  similisque  intestini  membranae,  sed  strias  longitudinales  praebens  ; media 
constat  e strato  musculari,  cuius  fasciculi  fortissimi  ( Tab.l . Fig.I.R.)  tela  cellulosa 
coniuncti  indongitudinem  percurrunt,  et  in  interiora  multum  eminentes,  ut  recti  su- 
perficies interna  plicarum  speciem  praebeat,  efficiunt.  Quorum  strato  musculari 
membrana  externa  satis  arcte  coniuncta  est , quae  superficie  externa  laevi  et  splen- 
dida est  imprimisque  fibris  transversis  sive  annularibus  composita  esse  videtur.  Prae- 
terea monendum  est,  non  solum  in  recto  sed  etiam  in  ceteris  intestini  partibus  ac 
praecipue  iis,  quae  sunt  recto  proximae,  complura  fila  angusta  et  depressa  conspici, 
quae  ex  fibris  muscularibus  longitudinalibus  constare  et  sine  certo  ordine  disposita 
esse  videntur.  Ultimo  denique  corporis  in  annulo  motus  recti  multis  musculis  par- 
vulis teretibus,  qui  ex  utraque  parte  ei  se  inserunt,  adiuvatur. 

§.  10.  Intestini  membranae  commutatio.  — Quotiescunque  testa  externa  depo- 
nitur ac  recenti  restituitur,  toties  intestini  quoque  membrana  commutatur.  Oeso- 
phagi quidem  et  recti  interna  modo  membrana  pellucida  extrahitur,  ventriculi  autem 
processus  quoque  maiores  ductusque  latiores  singularum  glandulae  laciniarum  recenti 
membrana  induuntur.  Gaede  iam  duas  membranas  in  intestino  Jpodis  producti 
animadvertit  etBerthold  idem  in  Apode  nostro  observavit  recteque  interpretatus 
esi.  Locus  mihi  datus  est  diversis  in  animalibus  hoc  phaenomenon  prorsus  perse- 
quendi. Primum  membranae  internae  oesophagi  et  recti,  dum  recentes  existunt, 
sensim  a strato  musculari  se  circumdante  solvi  coeperunt,  tum  illorum  firmitate  ma- 
gis magisque  aucta  , omnino  ab  his  disiunguntiir,  et  externo  tantum  corporis  tegu- 
mento inhaerescunt,  donec  una  cum  hoc  destringantur.  Longe  aliter  se  habet  ven- 
triculi et  intestini  membrana , quae  proprio  modo  commutatur.  Primum  scilicet 
membrana  recens,  tenuissima  et  ab  initio  prorsus  pellucida  veterem  circumdat,  et 
in  abdomine  cum  partibus  intestino  adiacentibus , imprimis  cum  ovariis  et  cum 
membrana  sub  corde  per  abdomen  extensa  tam  arcte  connexa  est,  ut  integra  non 
possit  ab  iis  disiungi.  Saepe  haec  recens  membrana  vetere  multo  latior  est,  ita  ut 
inter  duas  spatium  satis  magnum  intersit.  Tum  illa  magis  magisque  densitate  aucta, 
membrana  vetus  sensim  et  firmitate  et  pelluciditate  privata  colore  luteo -albido  affi- 
citur, divelli  coepit  et  dissoluta  tandem  una  cum  ceteris  intestini  contentis  ano  elici- 
tur. Saepe  in  ventriculo  membranam  veterem  glandulae  canalium  , in  quibus  aper- 


turae  etiam  minorum  processuum  bene  conspici  potuerunt,  inveni.  Ceterum  nuni 
intestini  membrana  semper  eodem  tempore  renovetur,  quo  externa  testa  commuta- 
tur, certe  dicere  non  possum.  In  animalibus  iuvenilibus,  ut  in  historia  evolutionis 
demonstrabitur,  res  ita  se  habere  videtur,  in  adultis  autem  non  semper  duae  com- 
mutationes convenire  videntur,  nam  interdum  intestinum  iam  membrana  recenti  ve- 
stitum reperi,  quum  externa  testa  demonstrare  videretur,  animalculum  ab  huius  com- 
mutatione satis  longe  abesse. 

His  membranarum  commutationibus  totam  per  vitam  repetitis,  perpetuo  forma 
quoque  ventriculi  commutatur,  nam  non  solum  magnitudine  augetur,  sed  novi  etiam 
processus  glandulosi  exislunt.  In  figura  XIII.  videmus  ventriculum  animalis  cuius- 
dam, quod  longitudinem  unius  pollicis  non  superavit,  et  ex  utraque  parte  eius  sex 
canales  maiores  conspiciuntur.  Qui  si  cum  ventriculo  animalis  magis  adulti,  longi- 
tudine duorum  pollicum  ( Fig . X.),  comparatur,  facile  intelligiturj,  in  illo  iam  vestigia 
eorum  processuum  reperiri,  qui  sunt  perfecte  evoluti  hoc  in  animali. 


Systema  respirationis. 

Tab.  II.  Fig  /-///.  X.  XII.  XIII. 

§.  11.  Branchia  magna  scutiformis.  — Branchiarum  nostro  in  animali  tres 
diversae  formae  inveniuntur.  Primum  enim  magnum  illud  scutum,  quod  maximam 
corporis  partem  obtegit,  nihil  est  nisi  branchia,  et  iam  a Giaedeo  et  a Bertholdo 
recte  cognitum  est.  Itaque  universe  eius  structura  bene  descripta  est.  Compositum 
enim  est  tribus  aut,  ut  verius  dicam,  duabus  diversis  partibus.  Interior  e massa 
quadam  molli,  spongiosa  et  cellulosa  constat,  branchiis  peculiari,  quae  superficiem 
maculatam  punctatamque  praebet.  Haec  massa  {Fig.  I.  Fig.  II.  b.)  laminam  teneram 
constituit  totum  per  scutum  extensam  et  ipsi  anteriori  parti  cephalothoracis,  cui 
scuti  partes  laterales  adiunctae  sunt,  cohaerentem ; nam  haec  pars,  quae  praecipue 
ventriculo  et  appendicibus  eius  glandulosis  repletur,  strato  tenerrimo  eiusdem  mas- 
sae vestiri  videtur  ; et  id  eo  magis  est  verisimile , quod  ;supra  has  partes , ut  infra 
videbimus,  sanguis  simili  quodam  modo,  ac  in  scuto  ipso  currit.  — Altera  pars, 
qua  scutum  est  compositum,  culis  corporis  externa  est,  quae  illam  massam  ex  utra- 
que parte  vestit , diversa  autem  natura  inferius  et  superius  est.  In  superiore  enim 
parte  testam  efficit  (Fig.  II.  a.)  fuscam  et  coriaceam,  quae  nullo  modo  a testa  ce- 


phalothoracem  et  oris  partes  obtegente  differt,  in  inferiore  autem  parte  membranam 
satis  quidem  firmam  {Fig.  11.  d.),  sed  tenerrimam  et  omnino  pellucidam,  quae  aeri 
aditum  ad  sanguinem  dare  videtur. 

Scuti  utraque  in  parte  laterali  complura  conspiciuntur  vasa  ( Fig.I . Fig.X.F.c2. 
cs.  c cs.) , quae  strato  in  medio  sita  et  viventibus  animalibus  liquore  quodam  san- 
guineo repleta  ex  cephalothorace  ascendere  extremitatibusque  areuatim  reflexa  esse 
videntur.  Hos  canales  diversi  scriptores  diverse  descripserunt  atque  interpretati  sunt. 
Schaefer  eorum  novem  numeravit  putavitque , ex  ventriculo  eos  venire  et  illum 
succum,  quo  testa  recens  procrearetur,  secernere.  Gaede  et  Berthold  hanc  qui- 
dem opinionem  emendarunt  et  canales  illos  vasa  sanguifera  esse  cognoverunt,  sed 
octo  tantum  viderunt  et  Gaede  quidem  iis  unum  modo  vas  quater  reflexum  con- 
stitui, Berthold  autem  duo  vasa  componi  existimavit,  quorum  alterum  cum  corde 
coniunctum  esset,  alterum  profundioribus  corporis  e partibus  ascenderet. 

Nulli  horum  scriptorum  omnino  assenliri  possum.  Primum  quod  horum  ca- 
nalium ad  numerum  attinet,  non  ut  Gaede  et  Berthold  *)  contendunt  contra 
Schaeferum,  octo  canales  sed  revera  novem  sunt,  vel  ut  verius  dicam,  quinque. 
Medius  enim  eorum  {Fig.  I.  11.  X.  c1.)  latus  ex  corpore  in  scutum  ascendit,  mox  au- 
tem magis  coarctatur  et  extremitate  caeca  terminatur.  Prope  hunc  tres  alii  canales 
[ibid.  c2.  cs.  c1.)  decurrunt , planis  dissepimentis  inter  se  disiuncti , qui  circa  extre- 
mitatem medii  se  flectunt  et  ex  altera  parte  huius  eodem  modo  recurrunt \ denique 
adultis  in  animalibus  extra  hos  quintus  canalis  {Fig.  1.  //.  c5.)  reperitur,  qui  eundem 
quidem  cursum  persequitur , exteriore  autem  parte  non  tam  certo  pariete  termina- 
tur, sed  sensim  in  massam  cellulosam  branchiae  transit.  — Praeter  hos  canales  alius 
impar,  qui  adhuc  prorsus  neglectus  esse  videtur,  in  scuto  invenitur.  Hic  {Fig.I.  11.  c*.) 
in  linea  mediana  scuti  decurrit,  ubi  duae  partes  laterales  conveniunt  et  supra  crista 
scuti  dorsali  eminente  obtecta  est.  Non  tam  plane  quidem  quam  ceteri  hic  canalis 
expressus  est,  nec  tam  certis  parietibus  terminatur,  semper  autem  in  eo  maior  san- 
guinis coagulati  copia  reperitur. 

Consulto  voce  „canales“  usus  sum,  quia  propter  harum  partium  structuram  va- 
sorum nomen  non  aptum  esse  videtur.  In  omnibus  enim  his  canalibus  proprii  pa- 
rietes desiderantur , et  dissepimenta  iis  interiecta  lamellae  tantum  tenerrimae  sunt 
ipsius  massae  branchialis.  Medius  tantum  canalis  fere  ad  tertiam  usque  partem  mem- 
brana peculiari  circumcludi  videtur  {Fig.  X.  a.). 

*)  Figura,  qua  horum  canalium  decursum  illustrat  cl.  Berthold  (1.  c.  Tab.  VII.  fig.  1.)  satis 
quidem  naturae  consentanea  est,  modo  illae  partes , quibus  vasa  significari  vult  scriptor , dis- 
sepimenta, contra  striae  interiectae  albidae,  vasa  intelligantur. 


Si  scuti  basia  accuratius  contemplamur,  videmus  medii  tantum  canalis  parietes 
ad  marginem  usque  scuti  pertinere , ceterorum  autem  dissepimenta  iam,  antequam 
hunc  assequuntur,  desinere;  non  semper  quidem  harum  partium  constructio  eadem 
esse  videtur,  nec  nisi  omnes  canales  sanguine  evacuati  sunt , bene  conspici  potest, 
plerumque  autem  dissepimenta,  quae  canalem  secundum  a tertio  et  quartum  a quinto 
disiungunt,  longius  quam  dissepimentum  ipsis  interiectum  procedunt  et  ita  coniun- 
guntur,  ut  canales  tertius  et  quartus,  concludantur  et  secundus  modo  liberum  in 
ostium  exeat  [Fig-. 

Cuiusmodi  his  in  branchiis  sit  sanguinis  circuitus,  iuvenilibus  in  animalculis, 
quae  duarum  vel  trium  linearum  longitudinem  non  superant,  microscopio  optime 
perspici  potest  et  memoratu  videtur  dignissimum.  Celeriter  enim  ac  vehementer 
sanguinis  rivus  magnus  et  continuus  e corpore  medium  in  canalem  scuti  propellitur. 
Cuius  quum  quartam  vel  tertiam  partem  longitudinis  percurrit,  sanguis  statim  parie- 
tes canalis  laterales  perrumpere  et  in  proximos  transire  coepit,  ita  ut  nullo  ordine 
multi  existant  rivuli,  qui  aut  per  canales  latei-ales  ad  corpus  redeant,  aut  longius 
progressi  ad  marginem  usque  scuti  externam  penetrent , ubi  ipsi  per  massam  bran- 
chiae cellulosam  viam  sibi  aperiant.  Quum  autem  hac  via  ad  marginem  usque  an- 
teriorem scuti,  quo  cephalothoraci  adiunclum  .est,  pervenerunt,  omnes  versus  me- 
dium eiusdem  se  vertunt  et  in  cephalothoracem  refluentes  a conspectu  recedunt 
[Fig.  XII.  B.)i  In  impari  canali,  in  mediana  scuti  linea  decurrente,  sanguinis  cursum 
propter  colorem  intestini  subiacentis  obscurum  observare  quidem  non  potui,  tamen 
non  dubium  esse  credo,  quin  eo  quoque  canali  ex  utraque  scuti  parte  sanguis  reci- 
piatur et  ad  corpus  reducatur. 

His  cum  observationibus  disquisitio  anatomica  convenit.  Vas  enim  magnum 
latumque  [Fig.  X.  a)  ab  utroque  latere  cephalothoracis  in  scutum  ascendit  et  me- 
dium eius  in  canalem , cuius  ad  partem  usque  fere  tertiam  longitudinis  parietes 
investigari  possunt,  transit.  Quod  quum  vas  sanguinem  branchiis  afferat,  vas  affe- 
rens sive  arteria  branchialis  nominari  potest.  Una  autem  cum  hoc  aliud  vas 
(Fig.  X.  B.)  branchiam  intrat  , quod  e corde  proficiscitur  et  basi  scuti  duos  in 
ramos  [ibici,  b.  b.) , arteriam  branchialem  partim  complectentes  et  ad  marginem 
scuti  se  vertentes,  findi  videtur.  Porro  autem  haec  vasa  investigari  non  possunt, 
sed  ipsa  parietibus  propriis  privata  in  massam  branchialem  transire  videntur. 
Quare,  quae  sanguinem  ex  utraque  canalis  medii  parte  per  branchiam  redeuntem 
excipiant  et  ad  cor  ipsum  reducant,  apta  sunt  et  vasa  referentia  sive  venae 
branchiales  nominari  possunt.  Sed  non  haec  vasa  solum  ad  sanguinem  e branchia 
recipiendum  destinata  sunt,  sed  canalis  etiam  scuti  impar  (Fig.I.c*.)  ostio  proprio 


14 


instructus  est.  Membrana  scilicet,  quae  branchiae  mediam  pariem  a cephalothorace 
in  dissepimenti  modum  disiungit,  ante  canalem  imparem  tubulum  quendam  [Fig, 
I.  P.)  membranaceum  brevem  componere  videtur,  qui  in  cephalothoracis  cavitatem 
descendit  et  in  liberum  ostium  exit,  ita  ut  hac  quoque  via  sanguinis  e branchiis 
redeuntis  pars  per  canalem  imparem  et  hunc  tubulum  membranaceum  derivetur. 
Quomodo  autem  hic  sanguis  corde  concipiatur,  infra  demonstrabitur. 

§.  12.  Branchiae  minores'  pedibus  affixae.  — Praeter  illam  branchiam  scuti- 
formem , branchiarum  duae  aliae  formae  inveniuntur,  diae  branchiae  sunt  duo  fo- 
liola membranacea  ac  tenerrima  , quae  superiori  margini  articuli  secundi  pedis  cu- 
iusque affixa  sunt.  Exterior  [Fig.  XIII.  Jl .)  maior,  est  pellucida  et  securiformis  vel 
fere  triangularis,  margine  externo  ciliato,  ciliis  pinnatis  et  specie  tubulatis,  tubulis 
a margine  ad  medium  usque  folioli  ipsius  porrectis.  Interior  [Fig.  XIII.  B.)  exte- 
riore minor,  forma  ovata,  et  pilis  sive  ciliis  omnino  destituta.  Utriusque  superficies 
eodem  modo,  quo  scuti  stratum  medium,  maculata  ac  punctata  est,  et  structui  a duae 
scuto  similes  esse  nec  nisi  his  rebus  ab  eo  differre  videntur , quod  epidermis  ex 
utraque  parte  earum  aeque  tenera  ac  pellucida  est,  stratum  autem  medium  massa 
branchiarum  peculiari  effectum  his  in  branchiis  tenerrimum  nec  canalibus  propriis 
instructum  est. 

Foliolum  exterius  branchiam  esse,  nemo  unquam  dubitavit,  interius  autem,  quia 
interdum  alia  quadam  forma  induitur,  diversi  scriptores  diversissime  interpretati 
sunt.  Sanguis  enim  interdum  his  in  partibus  retinetur , laminas  duas  epidermidis 
seiungit  et  hoc  modo  foliolum  pellucidum  in  sacculum  quendam  *)  liquore  sangui- 
neo repletum  commutat.  Equidem  hanc  conformationem  morbo  quodam  animalis 
et  impedita  respiratione  effici  credo,  numquam  enim  hos  sacculos  reperi  in  iis  ani- 
malibus, quorum  magnam  multitudinem  ex  ovis  ipse  educavi,  saepius  autem  iidem 
reperiuntur  captis  in  animalibus,  praecipue  si  aut  maiori  solis  ardori  exponuntur, 
quem  perferre  non  possunt,  aut  si  iis  non  pluvia  aqua  datur,  nam  in  hac  sola  pos- 
sunt vivere.  Cur  autem  his  in  interioribus  branchiis  facilius  quam  in  exterioribus 
(nam  interdum  hae  quoque  magis  sunt  sanguine  repletae)  sanguis  retineatur  et  coa- 
guletur , id  ex  sanguinis  has  per  partes  circuitu  inlelligetur.  — Schaefer  haec  fo- 
liola sive  hos  sacculos  una  cum  canalibus  scuti  eas  esse  partes,  quae  succum  ad  re- 
centem corporis  testam  efficiendam  secernant,  putavit,  quae  opinio  reficiatur  iam 
non  opus  esse  videtur.  — 111.  Berthold  hos  sacculos  partes  genitales  viriles  esse 

existimat  compluresque  rationes,  quibus  haec  opinio  confirmetur,  affert.  Quarum 
rationum  quum  principalis,  quae  in  opinione,  peclis  undecimi  sacculum  in  opercu- 
lum capsulae  ovorum  commutatum  esse,  nititur,  Apodis  historia  evolutionis  prorsus 
refutetur,  hanc  quoque  opinionem  defendi  ac  probari  non  posse  credo. 

Restat,  ut  contemplemur,  quomodo  sanguis  has  branchias  percurrat,  quod  vi- 
ventibus in  animalibus  observari  potest.  Sanguinis  rivus  pedis  ab  apice  in  supe- 
riore margine  ad  corpus  descendit  [Fig.XIII.)  et  indivisus  in  branchiam  exteriorem 
se  vertit.  Cuius  non  procul  a margine  exteriore , quo  loco  superficiei  linea  quae- 
dam obscurior  et  cornea  conspicitur,  ascendit  et  mox  in  quinque  vel  sex  rivulos 
parvos  dividitur,  qui  transverse  decurrentes  marginem  interiorem  petunt.  Hi  rivuli 
liberi  quidem  et  vasculis  destituti  per  massam  cellulosam  branchiae  vias  sibi  aperire 
videntur,  tamen  magis  quam  sanguis  in  scuto  ordinatim  decurrunt,  ut  singuli  aequis 
intervallis  inter  se  disiuncti  sint,  et  supremus  eorum  fines  tubulorum,  qui  e pilis 
sive  ciliis  superiore  in  margine  positis  in  branchiam  ipsam  penetrare  videntur,  at- 
tingat. Margine  autem  in  interiore  omnes  hi  rivuli  confluunt  et  pedem  versus  de- 
scendunt, tum  si  basin  branchiae  adepti  sunt,  statim  in  branchiam  interiorem  se 
flectunt.  Hanc  nequaquam  eodem  modo , quo  illam  sanguis  percurrit , sed  totus 
sanguinis  rivus  indivisus  marginem  branchiae  praeterfluit,  usque  dum  ad  pedem  se 
convertit.  — Differt  igitur  haec  branchia  ovata,  ut  extra  inopia  pilorum  praestat, 
modo  quoque  sanguinis  circuitus. 

Hoc  igitur  animal  non  solum  priorum  autorum  observationes*),  sanguinem  mul- 
torum Crustaceorum  branchias  libere  et  sine  vasculis  percurrere,  affirmat,  sed  hoc 
phaenomenon  multo  etiam  excellentius  magna  in  branchia  scutiformi,  cuius  structura 
anatomice  quoque  perquiri  potest,  proponit. 


Sanguinis  circuitus. 

Tab.  11.  Fig.  IV — XIX.  Tab.  I.  Fig.  XVII. 

§•  13.  Quod  de  sanguinis  circuitu  Apodis  dicam,  et  in  quaestionibus  anatomi- 
cis nititur  et  in  observationibus  microscopio  iuvenilibus  in  animalibus  factis,  quo- 


*)  Cf.  G.  R.  Treviranus  Beobachtungen  aus  der  Zootomie  und  Physiologie , herausgegeben 
von  L.  C.  Treviranus.  Bonn.  1830.  I.  p.  25. 

rum  corpus  pellucidum , imprimis  si  ea  eliguntur,  quae  modo  testam  mutaverunt, 
sanguinis  circuitus  partem  quandam  observare  permittit.  In  illis  observationibus  ana- 
tomieis  facile  errari  potest,  hae  vix  dubium  relinquunt.  Quum  igitur  bis  confirma- 
turum me  illas  oporteat,  si  pluribus  verbis  in  descriptione  liarum  rerum  commorer, 
ignoscatur. 

§.  14.  Situs  partium  in  cephalothorace.  — Quum  ad  intelligendum  sanguinis 
circuitum  omnino  necesse  sit , situs  partium  in  cephalothorace  accuratius  cognosca- 
tur, ante  illius  descriptionem  hic  paucis  verbis  illustrandus  est. 

Ante  magnum  musculum  mandibularum , ut  iam  supra  vidimus,  a labro  oeso- 
phagus {Fig.  XVI.  XIX.  O.),  fortibus  musculis  ab  omnibus  partibus  firmatus,  ascen- 
dit. Ubi  oesophago  insertus  est  ventriculus  {Fig.  XVI.  V.) , ibi  ante  eundem  cere- 
brum {Fig.  XV III.  XIX.  A.)  situm  est.  Cerebrum,  nodus  nerveus  parvus  compres- 
susque, forma  fere  quadrangulari,  ita  oblique  positum  ac  resupinatum  est,  ut  altera 
eius  facies  in  anteriora  et  superiora,  altera  in  inferiora  et  posteriora  versa  sit.  Ex 
angulis  duobus  inferioribus  cerebri  oriuntur  ii  nervi  {Fig.  XIX.  d.),  qui  oesophagum 
complectuntur  et  ad  corporis  partem  ventralem  descendunt.  Propter  situm  cerebri 
obliquum  hi  nervi,  ut  primum  ex  eo  egreSsi  sunt,  arcuatim  in  posteriora  se  vertant 
neceSse  est.  Ex  angulis  cerebri  superioribus  nervi  duorum  oculorum  compositorum 
(ibid.  b.  B.)  et  medio  e margine  superiore  duabus  radicibus  nervus,  qui  ad  rudi- 
mentum oculi  animali  iuvenili  proprii  pertinet  {ibid.  C.),  oriuntur.  Nervi  oculorum 
compositorum  directionem  cerebri  retinentes  oblique  in  posteriora  et  superiora 
ascendunt,  quo  fit,  ut  oculi  posteriore  parte  oesophagum  longe  superent;  spatium 
autem  inter  duas  partes  relictum  ventriculo  repletur.  Rudimentum  illius  oculi  inter 
magnos  oculos  situm  est  et  extremitate  anteriore  prominet  {Fig.  XVI.  XIX.  C.). 

Et  cerebrum  et  oculorum  nervi  membrana  quadam  satis  solida  {Fig.  XVI — 
XIX.  FI)  omnibus  a partibus  circumcluduntur,  qua  canalis  quidam,  per  quem  san- 
guis a parte  superiore  corporis  ad  inferiorem  fluat,  efficitur.  Quum  scilicet  oculo- 
rum situs  eiusmodi  sit,  ut  parte  posteriore  longius  inter  se  remoti  sint,  quam  an- 
teriore (cf.  Fig.  X.O.) , cavitas  {Fig.  XVII.  XV III  E.)  inter  eos  relinquitur,  cuius 
forma  pyramidi  triquetrae  non  dissimilis  est.  A parte  superiore  haec  cavitas  obte- 
cla  est  massa  quadam  molliore , cuius  in  margine  posteriore  eminentia  quaedam 
{Fig.  X.  P.  XVII.  D ),  a Schaefero  oculus  simplex  nominata,  conspicitur.  A parte 
anteriore,  inferiore  et  laterali  cavitas  membrana  solida  tendinosa  et  nitida  {Fig. XVII. 
XV  111.  E.)  a magnis  oculis  adiacentibus  seclusa  est,  nec  nisi  in  pariete  anteriore  fo- 
ramen parvum  subrotundum  {ibid.  o.)  hanc  cavitatem  cum  eo  spatio,  in  quo  et  ce- 
rebrum et  oculi  sili  sunt,  coniungit.  A parte  posteriore  denique  cavitas  aperta  est, 

et  hic  arteria  aorta  [ibid.  A'.)  a corde  profecta  in  eam  eiusmodi  transit,  ut  huius 
arteriae  parietes  ipsi  in  membranam,  cavitatem  illam  a lateribus  secludentem,  con- 
tinuentur, et  illa  cavitas  nihil  nisi  pars  anterior  huius  arteriae  cavitatis  sit  (cf.  Fig. 
X FI— XIX.). 

Membrana  illa  solida  et  tendinosa,  quae  parietes  cavitatis  modo  descriptae  effi- 
cit, horum  a posteriore  margine  in  exteriora  continuatur  et  oculos  magnos  quidem 
omnibus  a partibus  [Fig.  XVI — XIX.  F.)$  oculi  autem  anterioris  rudimentum  non- 
nisi a parte  inferiore  circumcludit , ut  apex  huius  anterior  supra  membranam  pro- 
mineat. Ab  oculis  membrana  ad  partem  cephalothoracis  inferiorem  prope  ante 
oesophagum  descendit.  Oesophagi  autem  in  parte  anteriore  sive  dorsali  duo  mu- 
sculi fortissimi  conspiciuntur  [Fig.  XVII.  XIX.  Z.  Tab.I.  Fig.  II.  Z.),  qui,  colore  ob- 
scuriore inter  ceteros  musculos  praestantes,  a testa  inferiore  cephalothoracis  prope 
a labro  {Fig. XIV .Z)  oriuntur,  cum  oesophago  ascendunt  et  sub  ventriculi  primor- 
dium membranae  oculos  circumcludenti  sese  inserunt.  Utra  que  igitur  ex  parte  ho- 
rum musculorum  membrana  descendit,  et  parte  modo  anteriore,  qua  processibus 
glandulosis  ventriculi  adiacet,  non  omnino  conclusa  esse  videtur,  in  posteriora  autem 
utrinque  processum  magnum  {Fig.  XVI.  f.  g.)  membranaceum  , forma  triangulari 
emittit.  Hi  processus  oesophago  arcte  adiacentes  musculo  magno  mandibularum  se 
affigunt  et  efficere  videntur,  ut  et  omnes  hae  partes  arctius  inter  se  confirmentur  et 
nervi  oesophagum  complectentes  a ventriculi  processibus  seiungantur. 

Hoc  igitur  modo  canalis  quidam  membranaceus  componitur,  qui  ailte  oesopha- 
gum ab  oculis  ad  inferiorem  usque  partem  cephalothoracis  descendit  et  cerebrum 
concludit.  Quia  cavitas  inter  oculos  magnos  sita  ex  altera  parte  cum  arteria  aorta, 
ex  altera  foramine  quodam  [Fig.  XVII.  o.)  cum  hoc  canali  coniuncta  sit,  sanguis 
hac  via  ex  aorta  et  a parte  dorsali  corporis  ad  partem  ventralem  defluere  potest. 

Membrana  autem  modo  descripta  non  ipsos  nervos  [Fig.  XVIII.  XIX.  b.)  ocu- 
lorum compositorum  concludit,  sed  quo  hi  nervi  in  bulbum  opticum  intumescunt, 
eo  loco  a membrana  multi  musculi  parvi  [ibid.  G.)  oriuntur,  qui  inter  nervos  et 
illam  membranam  ascendunt  et  extremitatibus  superioribus  latioribusque  membranae 
tenui  [Fig.  XVIII.  i.) , oculos  in  limbi  modum  circumdanti  et  ipsa  cum  illa  mem- 
branae solidiore  coniunctae,  inseruntur. 

Omnes  has  partes  ventriculi  processibus  glandulosis;,  qui  totam  cephalothoracis 
partem  anteriorem  replent,  circumdari,  iam  supra  dictum  est. 

§.  15.  Cor.  — Harum  partium  situ  exposito,  ad  descriptionem  sanguinis  circuitus 
ipsius  transire  prossumus. 

Cor  .[Fig.  IV.  V.\ ipsa  sub  testa  externa  dorsali  abdominis,  quum  musculi  dor- 

sales  hoc  loco  in  utramque  partem  discedant  (cf.  Tab.  I.  Fig.  /.),  situm  est,  et  totam 
per  anteriorem  abdominis  partem  i.  e.  ad  undecimum  usque  corporis  annulum,  non 
autem,  ut  etSchaefer  et  B erthold  dicunt,  ad  extremam  abdominis  pariem  per- 
tinet. — Longitudo  eius  latitudinem  decies  vel  duodecies  superat,  pars  posterior  at- 
tenuata in  apicem  obtusum  exit.  Pars  anterior  in  cephalothoracem  procedit. 
Superficies  superior  in  undecim  segmenta,  quae  abdominis  annulis  respondent,  di- 
visa et  inter  binos  annutos  fossa  quadam  transversa,  margine  elatiore  circumdata, 
instructa  est 5 superficies  inferior  omnino  laevis  est.  Pars  cordis  abdominalis,  quae 
structura  est  musculari  et  imprimis  fibris  transversis  sive  annularibus  composita  esse 
videtur,  tantopere  extendi  et  contrahi  potest,  ut  duplo  plus  dilatetur  et  parietes 
modo  tenuissimi  modo  satis  crassi  inveniantur,  prout  cor  sanguine  repletum  aut 
vacuum  sit.  — Vasa  nec  oriuntur  a parte  cordis  abdominali,  nec  in  eam  exeunt, 
quamquam  cl.  Gaede  se  planissime  quovis  in  segmento  cordis  ea  perspexisse  dicit, 
et  cl.  B erthold,  quomodo  liaec  vasa  ad  pedes  usque  in  corporis  lateribus  descen- 
dant et  cum  ovariorum  vasis  se  coniungant , narrat.  Sed  haec  est  cordis  constru- 
ctio: In  unaquaque  fossarum  illarum  transversarum,  quae  finibus  binorum  abdomi- 
nis annulorum  respondentes  superiore  in  superficie  sitae  sunt , in  utroque  margine 
laterali  parva  rima  reperitur  transversa  [Fig.  IF.  V.V1.  d.),  per  quam  ad  ipsam  ca- 
vitatem cordis  aditus  est.  Margines  elatiores  fossam  transversam  circumdantes  in  la- 
teribus magis  eminent  et,  membrana  cordis  peculiari  duarum  valvularum  in  formam 
[Fig.  VII. g.)  introrsus  inflexa,  quasi  duo  labia  componunt,  quibus  illa  rima  corde 
contracto  prorsus  concluditur.  Cordis  autem  in  cavitate  nulla  dissepimenta  repe- 
riuntur,  quibus  Insectorum  vasis  dorsalis  in  modum  complures  in  ventriculos  partita 
sit,  sed  simplex  totius  cordis  cavitas  est.  — Cor  quovis  in  abdominis  annulo  liga- 
mentis membranaceis  vel  muscularibus,  superius  testae  musculisque  dorsalibus,  infe- 
rius autem  membranae  sub  corde  in  abdomine  extensae  affixum  est.  Inferiora  liga- 
menta magis  tendinosa  (Fig.  V.  ff.  f.)  et  compluribus  filamentis  communi  ex  ori- 
gine ortis  composita  utrique  cordis  margini  laterali  inferiori,  superiora  [ibid.  e.  e.  e.) 
simplicia,  muscularia  in  quavis  fossa  supra  rimam  lateralem  cordi  inseruntur.  Qua 
re  factum  esse  videtur,  ut  haec  filamenta  vasa  esse  putarent  illi  scriptores,  nec  ne- 
gari potest,  primo  intuitu  ea  revera  esse  illis  similia.  Extremitas  quoque  posterior 
cordis  ligamento  musculari  musculis  dorsalibus  affixa  est. 

§.  16.  Membrana  cordi  subiacens.  — Sub  corde  transverse  per  totam  abdo- 
minis cavitatem  membrana  quaedam  [Fig.  IX.  X.  XI.  31.)  extensa  est.  Quae  mem- 
brana sub  corde  et  supra  intestinum  sita  , sub  musculis  dorsalibus  et  supra  Ovaria 
ad  muscidos  usque  utriusque  lateris  procedit,  et  his  ipsis  musculis  adiaCens  arcteque 

cum  iis  connexa,  ad  ventralem  usque  lineam  medianam  descendere  videtur.  Maxi- 
mam quidem  partem  haec  membrana  tenuis  est  et  pellucida  [ibici.  o.)y  sed  ea  pars 
( Fig . IX.  XI.  h .),  cui  cor  est  insitum , structura  solidiore  musculari  vel  paene  tendi- 
nosa  et  colore  albido  nitidoque  excellit.  Eadem  ex  parte  , in  utrumque  latus  et 
quovis  in  annulo  corporis  membrana  emittit  lacinias  [Fig.  IX.  XI.  I.) , quae  forma 
triangulari  eademque  structura  musculis  lateralibus  parvis  transversis  inter  binos  ab- 
dominis annulos  positis  [Fig.  XI.  K.  Tab.  I.  Fig.I.K.)  sese  inserunt.  Duplicaturae 
igitur,  ut  ita  dicam,  membranae  ipsius  hae  laciniae  sunt,  nam  membrana  tenuis  ac 
pellucida  a parte  media  solidiore  orta  eas  transgreditur  et  ad  musculos  usque  late- 
rales continuatur.  Praecipue  autem  et  latitudine  et  colore  splendente  quinque  vel 
sex  anteriores  harum  laciniarum  praestant;  eae,  quae  sequuntur,  eo  magis  tenuio- 
res et  angustiores  sunt,  quo  musculi  laterales,  quibus  inseruntur,  sunt  minores.  Mi- 
croscopio  his  in  laciniis  multae  fibrillae  musculares  media  in  parte  membranae  mul- 
tis modis  inter  se  coniunctae  [Fig.  IX.)  conspiciuntur.  In  parte  posteriore  abdomi- 
nis nec  eiusmodi  laciniae  nec  musculi,  quibus  affigantur,  reperiuntur,  sed  membra- 
na, hoc  loco  tenuissima  et  prorsus  pellucida  {Fig.  X.XI.p.),  ut  saepe  difficile  con- 
spici possit,  utroque  in  latere  plicis  tendinosis  inter  binos  corporis  annulos  sitis 
sese  inserit,  media  autem  parte  libera  et  soluta  est.  Quare  in  mediana  linea  cor- 
poris quasi  Canalis  quidam  [Fig.  XI.  p.)  inter  membranam  et  musculos  dorsales 
efficitur. 

Hac  igitur  membrana  cavitas  abdominis  duas  in  cavitates  inter  se  seiunctas  di- 
viditur, in  superiorem  minorem,  et  in  inferiorem  maiorem.  In  hac  intestinum  et 
ovaria  sita  sunt,  illius  in  medio  cor  suspensum  est.  A lateribus  cavitas  superior  eo 
concluditur,  quod  membrana  musculis  lateralibus  arcte  adiacet  aut  cum  iis  coalescit. 
Simili  modo  eadem  et  ab  anteriore  et  a posteriore  parte  concluditur. 

§.  17.  Eiusdem  membranae  et  in  cephalothoracern  et  in  extremum  abdominis 
annulum  continuatio.  — Iam  supra  memoratum  est , in  cephalothoracern  etiam  cor 
procedere,  sed  hic  quoque  structura  singularis  invenitur.  — Parte  enim  in  supe- 
riore et  in  lateribus  tantum  membrana  muscularis,  quae  cordis  partem  abdomina- 
lem componit,  in  cephalothoracern  propagatur,  inferius  autem  iam  ad  finem  abdo- 
minis desinens  cum  membrana  sibi  subiacente  concrescit.  Pro  illa  igitur  haec  in 
anteriora  procedit  et  partem  cordis  thoracicam  a parte  et  inferiore  et  anteriore  con- 
cludit [Fig.  V.  K11I.  k.).  Ex  anteriore  eius  parte  arteria  aorta  proficiscitur.  Cete- 
rum longitudine  haec  pars  cordis  thoracica  abdominis  annuli  unius  latitudinem  paulo 
tantum  superat.  Superius  haec  quoque  pars  ligamento  musculari:  [Fig.  V. e.)  muscu- 
lis dorsalibus  cephalolhoracis  annexa  est.  — Sed  non  solum  sub  corde  sed  lotam 

per  latitudinem  corporis  membrana  ex  abdomine  in  Cephalothoracem  progreditur  et 
hic  eadem  structura  est  solidiore  et  musculari,  qua  sub  corde  et  in  laciniis  abdo- 
minalibus. Ad  finem  posteriorem  cephalothoracis  vas  quoddam  magnum  et  latum 
{Fig.  X.  XI.  B.)  ex  utroque  latere  ipsi  membranae  insitum  est  et  ex  scuto  ad  cor  de- 
scendit. Non  propriis  autem  tunicis  hoc  vas  instructum,  sed  plica  tantum  vel  du- 
plicatura ipsius  membranae  effectum  esse  videtur.  Atque  haec  vasa  e scuto  profecta 
eadem  sunt,  quae  quum  sanguinem  e scuti  branchia  redeuntem  excipiant,  vasa  re- 
ferentia sive  venae  branchiales  supra  nominata  sunt j exeunt  autem  ipsum  in  cor 
inter  partem  huius  superiorem  muscularem  et  inferiorem  membranaceam  ( Fig . V. 
F1IL  B.).  Valvulas  , quae  ostia  eorum  in  cordis  cavitate  concludant,  delegere  non 
potui.  Quod  autem  sola  haec  vasa  in  cor  ipsum  exeunt,  id  eo  magis  memorabile 
videtur,  quod  ne  ille  quidem  canalis  scuti  impar  ( Tab.lL  Fig.  L qui  in  linea 

mediana  scuti  decurrens,  ut  illa  vasa,  sanguinem  oxydatum  e branchiis  excipit,  ipsum 
in  cor  sese  aperit,  sed,  ut  supra  dictum,  tubulo  quodam  parvo  membranaceo  ( ibid . 
P .)  in  cavitatem  superiorem  abdominis  supra  cor  exit.  Supra  ostia  illorum  vaso- 
rum cordis  in  utroque  latere  rimula  quoque  {Fig.  V.  VIII.  d.)  invenitur,  ita  ut  uni- 
verse rimarum  viginti,  decem  in  utroque  cordis  latere,  sint. 

Postquam  membrana  vas  modo  descriptum  composuit,  in  anteriora  propagatur 
{Fig.  X.  XI.  rn.)  sensimque  se  in  superiora  flectens  musculis  et  lateralibus  {Tab.  1. 
Fig.  I.  B.)  et  dorsalibus  {ibid.  A.)  cephalothoracis  sese  applicat , et  cum  iis  dense 
coalescit. 

Cavitas  igitur  corporis  superior  ab  anteriore  parte  eodem  modo , quo  in  late- 
ribus corporis,  secluditur.  Nonnullae  modo  viae  inter  dorsales  musculos  relinquun- 
tur , per  quas  sanguis  a parte  superiore  cephalothoracis  in  eam  cavitatem  refluere 
possit.  — Simili  modo  a posteriore  quoque  parte  haec  cavitas  secluditur.  Mem- 
brana enim  totum  per  abdomen  ad  extremum  usque  annulum  extensa  cum  dorsali 
huius  annuti  testa  arcte  coalescit  {Fig.  XV.  q.) , utroque  autem  in  latere  processus 
membranae  ad  selam  caudalem  usque  descendit  et  in  modum  dissepimenti  mem- 
branacei duo  vasa  inter  se  proxima  {ibid.  R.  S.),  alterum  interius,  alterum  exterius 
seiungit.  Vas  interius  {ibid.  S.)  sub  membrana  e parte  inferiore  abdominis  proce- 
dens, ab  interiore  parte  illius  processus  membranacei  in  setam  caudalem  descendit, 
exterius  (ibid.  B.)  e seta  caudali  profectum  ab  exteriore  parte  illius  processus  in  ca- 
vitatem superiorem  ascendit  et  prope  a linea  mediana  in  liberum  ostium  {ibid.  r.) 
exit.  Hac  igitur  via  sanguis  ex  cavitate  inferiore  abdominis  in  superiorem  transfer- 
tur. — Num  vasa  modo  descripta  tunicis  propriis  composita  sint , hoc  non  satis 
mihi  exploratum  est , credo  autem , haec  quoque  vasa  forsitan  processibus  tantum 

illius  membranae  componi 5 nam  interius  eorum  eo  demum  loco,  quo  membrana 
ipsa  desinit,  in  inferiore'  abdominis  parte  oriri  videtur,  nec  in  anterioribus  eiusdem 
partibus  reperitur ; exterius  autem,  imprimis  ea  parte,  qua  in  cavitate  superiore  ad 
lineam  medianam  dorsi  ascendit,  duplicatura  modo  membranae  (ita  ut  haec  ipsa 
vasis  parietis  inferioris  vicaria  sit)  effici,  satis  plane  me  cognovisse  puto. 

Hoc  igitur  modo  cavitas  superior  abdominis  omnibus  a partibus  seclusa  est,  et 
certis  modo  viis  sanguis  ei  affertur,  primum  a parte  superiore  et  anteriore  utrinque 
per  canales  quosdam  inter  musculos  dorsales  relictos  e parte  anteriore  cephalotho- 
racis,  tum  per  canalem  imparem  scuti  e branchiis,  denique  extremo  in  annulo  per 
vasa  modo  descripta  ex  cavitate  abdominis  inferiore.  Sanguis  his  viis  allatus  cordi 
circumfunditur  et  expanso  eo  per  rimas  laterales  imbibitur,  contracto  autem  per  ar- 
teriam aortam  in  corpus  distribuitur. 

§.  18.  Observationes  vivis  in  animalibus  factae.  — Rem  ita  se  habere,  ut 
quaestiones  anatomicae  docere  videntur , aliis  quoque  observationibus  confirma- 
tur. — Primum  enim  cavitas  superior  sanguine  coagulato  repleta  in  animalibus  mor- 
tuis saepe  invenitur.  Praecipue  quidem  hic  circa  cor  et  ad  i'imas  eius  laterales  situs 
est,  interdum  autem  inter  membranam  illam  et  musculos  dorsales  ad  extremitatem 
usque  corporis  eum  persequi  licet.  Tum  autem  saepius  iuvenilia  animalcula,  lon- 
gitudine fere  trium  linearum,  reperi,  in  quibus  testa  brevi  ante  commutata  tam  erat 
pellucida,  ut  et  cor  et  membrana  ei  subiacens  bene  perspici  possent.  Cor  aequis 
intervallis  sese  expandit  et  contraxit , et  id  quidem  non  ut  Insectorum  vas  dorsale 
motu  a posteriore  parte  in  anteriorem  progrediente , sed  eodem  tempore  totam  per 
longitudinem  5 id  quod  mihi  hanc  ob  rem  admonendum  videtur,  quod  Schaefer 
cordis  motionem  illo  modo  effici  dicit.  Quotiescunque  autem  cor  se  expandebat, 
per  rimas  eius  laterales  sanguinis  corpuscula  circumfusa  vehementer  imbibebantur. 
Tum  si  cor  contrahebatur,  rimulis  clausis  illa  in  corde  ipso  a posteriore  parte  in 
anteriorem  propellebantur.  Simul  hanc  quoque  feci  observationem:  Non  solum 
cor,  sed  una  cum  eo  membrana  quoque  ei  supposita,  qua  parte  haec,  ut  supra  vi- 
dimus, structura  est  solidiore  et  musculari,  aequis  intervallis  et  expandebatur  et  con- 
trahebatur. Laciniae  igitur  membranae  musculis  transversis  peculiaribus  insertae  im- 
primis movebantur.  Hic  membranae  motus  id  imprimis  efficere  videtur,  ut  sangui- 
nis fluxio  toto  in  corpore  adiuvetur  atque  acceleretur.  : Jam  si  una  cum  diastole 
cordis  laciniae  membranae  illius  se  contrahunt,  cavitas  superior  abdominis  coarcta- 
tur,  qua  re  sanguis  maiore  impetu  cordi  impellitur,  contra  si  una  cum  systole  cor- 
dis laciniae  laxantur,  illa  cavitas  dilatatur  et  sanguis  omnibus  a partibus  in  eam  at- 
trahitur. Simul  autem  eadem  re  inferior  quoque  abdominis  cavitas  invicem  coar- 

clalur  et  dilatatur,  quamobrem  hac  quoque  iu  parte  fluxio  sanguinis,  qui  hanc  ca- 
vitatem, ut  infra  videbimus,  libere  perfluit,  accelerari  videtur.  — Ceterum  raro  tan- 
tum hae  observationes  tam  perfecte  ac  perspicue  fieri  possunt,  plerumque  enim, 
etiamsi  animalcula  salis  sunt  pellucida,  et  sanguinis  in  scuto  circuitu  et  colore  in- 
testini cordi  subiacentis  obscuriore  impediuntur.  Tum  amputando  scuto  finem  me 
assequuturum  putavi,  sed  simulae  scutum  dissecatur,  subito  et  tam  vehementer  cor 
plerumque  contrahitur,  ut  omnis  eius  motus  desinat,  quamquam  animalculum 
ipsum  aliquod  per  tempus  vivit  pedesque  movet. 

Schaefer  has  quidem  partes  iuvenilibus  in  animalculis  vidit  *),  sed  interpre- 
tari non  potuit.  Gaede  quoque  membranae  partem  quandam  conspexisse  videtur, 
quum  dicat,  intestini  tertiam  feye  partem  extremam  membrana  cordis  in  sacculi  cu- 
iusdam modum  circumdari.  Berthold  denique  membranae  cuiusdam  mentionem 
facit , quae  sita  sit  sub  intestino  et  systematis  venarum  esse  sibi  videatur.  Quum 
autem  sub  intestino  nulla  inveniatur  membrana,  forsitan  illam  supra  intestinum  si- 
tam his  verbis  significare  voluit. 

In  iuvenilibus  et  pellucidis  animalibus  sanguinis  circuitus  in  posteriore  quoque 
corporis  parte  bene  perspici  potest  (Fig.  XII  C-).  Haec  observatio  quaestiones  ana- 
tomicas prorsus  confirmare  videtur;  sanguis  enim  corporis  in  parte  ventrali  ex  ab- 
domine in  setas  caudales  descendit,  tum  autem  ad  corpus  reversus  in  setarum  mar- 
gine exteriore  recurrit  et  ad  lineam  medianam  dorsi  ascendit.  Ipsis  autem  in  setis 
caudalibus  non  totus  sanguinis  rivus  ad  apicem  usque  progreditur,  sed  maxima  eius 
pars  iam  mediis  in  setis  ad  corpus  revertitur,  nec  nisi  singula  sanguinis  corpuscula 
ad  apicem  usque  cursum  persequuntur , qua  re  demonstrari  videtur  his  extremis 
setarum  in  partibus  vasa  peculiaria  sanguifera  prorsus  abesse. 

§.  19.  Cordis  'ventriculus  arteriosus . — Cordis  contractione  sanguis  in  vas 
quoddam  propellitur  (Fig.V.X.  XI  A.  Fig.  XV  111.  A' .) , quod  in  cephalolhorace  e 
margine  cordis  anteriore  oritur,  et  iam  saepius  arteria  aorta  a nobis  nominatum  est. 
Parietes  huius  vasis  ipsa  illa  membrana,  quae  cor  ab  anteriore  parte  concludit, 
componuntur.  Situm  est  hoc  vas  supra  ipsum  ventriculum , forma  autem  valde  ab 
aliis  vasis  discrepat.  E basi  enim  attenuata  in  infundibuli  formam  dilatatum,  maxi- 
mam latitudinem  eo  loco , quo  finis  cephalothoracis  partis  anterioris  et  posterioris 
est,  adipiscitur  et  hic,  sanguine  evacuatum,  forma  est  plana  ac  depressa.  Parte  an- 
teriore ad  oculos  usque  in  partem  cephalothoracis  anteriorem  procedit  parielesque 

eius  hic  cavitatem  illam  membranaceam  [Fig.  XVII.  XVIII.  E.),  supra  pluribus  verbis 
descriptam,  componunt,  cui  oculus  sic  dictus  simplex  impositus  est.  Spatium,  quod 
utrinque  interest  inter  marginem  lateralem  huius  Vasis  et  marginem  anteriorem  ar- 
cuatum membranae  cordi  subiacentis  prorsus  musculis  a latere  ad  dorsum  ascen- 
dentibus, imprimis  autem  illo  maximo,  musculo,  cuius  iam  saepius  mentionem  feci- 
mus ( Tab.l . Fig.I.B.)  expletum  est;  nec  solum  horum  musculorum  librae  nonnullae 
parietibus  vasis  inseruntur,  sed  peculiaris  quoque  ei  est  musculus  :( Tab.IL  Fig.  X. 
XVI II.  JV.  Tab.l.  Fig. 11.  IV.)  9 qui  a parte  superiore  mandibulae  utri  usque  ortus 
transverseque  decurrens  marginem  lateralem  vasis  complectitur.  — Vivis  in  anima- 
libus hoc  quidem  vas  ipsum  observare  non  potui,  quia  musculis  dorsalibus  thoraci- 
cis maximam  partem  obtegitur,  sed  musculorum  multitudine,  quibus  instructum  est, 
satis  demonstratur,  hoc  quoque  vas  moveri  et  contractione  et  expansione.  Hac  re 
et  forma  inusitata  non  arteria  aorta,  sed  cor  quoddam  alterum  sive  arteriosum  aut 
ventriculus  cordis  arteriosus  hoc  vas  nominandum  esse  probatur.  Quam  opinionem 
aliis  quoque  rebus  et  observationibus  in  aliis  Crustaceis  factis  affirmari  infra  vi- 
debimus. 

§.  20.  Sanguinis  in  cephalothorace  cursus.  — Vasa  ex  ventriculo  arterioso 
non  emittuntur,  sed  cavitatem  eius  inter  oculos  foramine  apertam  esse  {Fig.  XVII. 
XV  111.  o.)  iam  supra  vidimus.  Sanguis  igitur  cordis  ventriculo  vtenoso  (quo'  nomine 
cor  proprium  a ventriculo  arterioso  distinguere  liceat)  in  ventriculum  arteriosum  et 
hoc  per  foramen  illud  in  eam  cavitatem  propellitur,  in  qua  et  cerebrum  et  oculi 
siti  sunt  (cf.  Tab.l.  Fig. XVII.  C.  AI).  Qua  ex  cavitate  quum  canalis  quidam  mem- 
branaceus, supra  satis  copiose  descriptus  ( Tab.IL  Fig.  XVI.  XIX.  F.) , ante  oeso- 
phagum ad  inferiora  descendit,  sanguinis  maxima  pars  per  hunc  canalem  ad  infe- 
riorem cephalothoracis  partem  defluit  atque  hac  via  cerebro  et , quum  canalis  ille 
ab  anteriore  parte  non  prorsus  seclusus  sit,  processuum  ventriculi  glandulosorum 
parti  circumfunditur  (cf.  Tab.l.  Fig.  XVII.  F.).  Sed  non  totus  sanguinis  rivus  a 
corde  progressus  hanc  viam  init,  minores  rivuli  laterales  in  oculos  ipsos  penetrant 
et  inter  nervorum  opticorum  filamenta  et  musculos  eos , qui  radiorum  instar  illa 
circumdant  [Fig. XVIII.  G.)  decurrere  videntur.  Hoc  enim  spatium  saepe  sanguine 
coagulato,  nervos  arcte  circumdante,  repletum  reperitur.  Hi  rivuli,  postquam  oculis 
circumfusi  sunt , ex  utraque  parte  rudimenti  oculi  anterioris  procedunt  et  ipsa  sub 
testa  externa  supra  totam  cephalothoracis  partem  anteriorem  diffunduntur  [Fig.  XII. 

Pars  sanguinis  inde  ad  marginem  posteriorem  cephalothoracis  et  versus  lineam 
medianam  corporis  se  convertit,  ut  inter  musculos  laterales  et  dorsales  ad  cavitatem 
abdominis  superiorem  redeat  (cf.  Tab.l.  Fig.  XVII. JE.%  pars  autem  in  partem  infe- 

ri'arem  cephalothoracis  transgreditur  et  versus  labrum  decurrens  cum  summo  san- 
guinis rivo  confluit.  Hoc  modo  ventriculi  processus  glandulosi  omnibus  a partibus 
sanguine  circumdantur.  — Sanguinis  autem  circuitum  revera  eiusmodi  esse,  iterum 
complures  confirmant  observationes,  primum  enim  margo  membranaceus,  qui  ocu- 
los circumdat,  viventibus  in  animalibus  colore  non  nigro,  ut  Schaefer  (l.  c. Tab.  II. 
Fig.  I.)  eum  depinxit,  sed  rubro  vel  sanguineo  est,  et  si  aut  hic  margo  aut  testa  ce- 
phalothoracis acu  quodam  laeditur,  sanguis  ruber  vehementer  effunditur : tum  inani- 
malibus iuvenilibus  sub  microscopio  hoc  in  margine  aequis  intervallis  contractio  et 
extensio,  pulsationi  similis,  observatur,  qui  motus  musculis  illis  radiatis  effici  vide- 
tur. Denique  iisdem  in  animalibus  optime  perspici  licet,  sanguinis  corpuscula  ex 
utraque  parte  oculi  anterioris  propulsa  modo  descripto  decurrere  [Tab.  II.  Fig.  XII. 
A.).  Nec  negligendum  videtur,  hunc  sanguinis  cursum  maxime  similem  esse'  sangui- 
nis in  branchiis  circuitui,  qua  ex  re  concludi  possit,  has  quoque  cephalothoracis 
partes  strato  tenuissimo  eiusdem  massae,  quae  branchias  componit,  obtectas  esse, 
quae  opinio  et  aliis  observationibus  et  quaestionibus  anatomicis  confirmari  videtur. 

Annotatio:  Tam  imperfecto  in  systemate  vasorum  minores  varietates  sanguinis  circuitus  reperiri 
vix  mirum  videtur.  Semel  e.  g.  pro  sanguinis  circuitu  in  anteriore  cephalothoracis  parte  modo 
: descripto  hunc  observavi:  Rivuli  sanguinis,  qui  alias  ex  utraque  parte  oculi  rudimentarii  progre- 

diuntur, desiderabantur.  Contra  sanguinis  corpuscula,  quae  margine  in  externo  branchiarum 
scuti  redierunt  non,  ut  fieri  solet,  scuti  basi  ad  corpus  se  vertebant , sed  statim  in  partem  ce- 
phalothoracis anteriorem  transgressa,  ab  utroque  latere  oculo  anteriori  affluebant,  ut  sanguinis 
rivo  summo  coniungerentur. 

§.  21.  Sanguinis  per  labrum  et  in  cavitate  abdominis  inferiore  cursus.  — 
lam  sanguinis  cursum  porro  persequamur.  Canalis  ille  membranaceus,  qui  ab  ocu- 
lis et  ante  oesophagum  descendit,  in  corporis  parte  ventrali  prope  ante  labium  su- 
perius exit  [Tab.  II.  Fig.  XFI.  XIX.  XIV.  Q.) , qui  . locus  externa  in  testa  macula 
quadam  lutea  et  semilunari  significatus  est.  Sanguinis  rivus  hunc  per  canalem  de- 
gressus ad  posteriora  vertitur,  et  labrum  intrat  [Tab.  II.  Fig.  XIV.  L.).  Hic  constru- 
ctio propria  nec  dissimilis  ei , quam  in  abdomine  cognovimus,  reperitur.  Ut  enim 
cavitas  abdominis  membrana  in  duas  cavitates  dividitur,  ita  in  labro  quoque  simili 
membrana  {ibid.  NI),  cavitas  superior  ab  inferiore  seiungitur.  Haec  membrana  in 
margine  anteriore  labri  prope  illius  canalis  ostium  oritur , et  margine  utroque  late- 
rali musculis  in  inferiore  cephalothoracis  parte  sitis  [ibid.  T.  U.  V.)  arcte  adiacens, 
compluribus  laciniis  et  labri  marginibus  lateralibus  et  margini  posteriori  asserta  est. 
Multae  igitur  emarginationes  vel  sinus  hoc  modo  componuntur  (ibid.  n.) , per  quos 
labri  cavitas  superior  cum  inferiore  coniuncla  est.  Foramina  quaedam  parva,  quae 

in  membrana  ipsa  conspiciuntur,  musculorum  fibris  a pariete  inferiore  ad  superio- 
rem ascendentibus  concluduntur.  Membranae  adiacens  plerumque  sanguis  coagula- 
tus reperitur,  et  massa  quaedam  , branchiali  massae  similis,  hic  adesse  videtur*  — 
Sanguis  igitur  e canali  membranaceo  in  inferiorem  labri  cavitatem  fertur,  ex  hac  in 
cavitatem  superiorem  transgreditur  (cf.  Tab.  1.  Fig.  XVII.  N.)  et  in  duos  laterales  rivos 
dividitur.  Hi  rivi  ex  utraque  parte  labri  ad  partem  corporis  ventralem  se  conver- 
tunt et  in  superficie  inferiore  musculi  mandibularum  prope  sub  cute  externa  in  po- 
steriora et  ad  maxillas  fluunt.  Qua  via  sanguis  gangliis  quoque  nerveis  thoracicis 
circumfunditur  (cf.  Tab.  111.  Fig.  VI.  F.).  — IVum  hi  sanguinis  rivi  vasis  peculiaribus 
concludantur,  non  satis  mihi  certum  exploratumque  est,  nam  quamquam  specie  ex- 
terna interdum  vasa  adesse  videntur,  tamen  facile  falli  possis,  quia  sub  cute  externa 
plerumque  iam  recens  membrana  tenuis  effecta  est,  quae,  quum  iis  locis,  quibus 
sanguis  subiacet,  soluta  sit,  hic  melius  quam  ceteris  corporis  in  partibus,  cernitur. 
Puto  igitur  hic  quoque  vasa  peculiaria  abesse , praecipue  quia  sanguis  in  maxillis, 
ad  quas  a mandibulis  se  convertit,  sub  ipsa  testa  externa  et  ipsos  inter  musculos 
situs  est.  — Post  maxillas  rivulo  minore  ad  pedes  in  parte  ventrali  emisso  [Tab.  I. 
Fig. XV 11.  G.),  quem  infra  diligentius  describemus,  sanguis  in  cephalothoracis  latear 
ribus  ascendit,  cavitatem  cephalothoracis  intrat,  et  hic  duos  in  rivos  dividi  videtur. 
Alter  eorum  (Tab.  1.  Fig.  XVII.  D.)  in  utroque  cephalothoracis  latere  et  inter  mu- 
sculos laterales  ad  vas  medium  scuti  ascendens  (Tab.  II.  Fig.X.a.c'.)  branchias  in- 
trat et  per  venas  branchiales  ad  ventriculum  cordis  venosum  redit,  alter  in  cavita- 
tem inferiorem  ( Tab.I . Fig.  XVII.  L.)  vertitur,  et  toto  intestino  ovariisque  libere 
circumfusus  ad  extremum  usque  annulum  corporis  pertinet,  ubi  vase  interiore  setae 
caudalis  (Tab.  II.  Fig.  XV.  S.  — Tab.I.  Fig.  XVII.  P.)  excipitur  et  vase  exteriore 
(Tab.  11.  Fig.  XV.  R.  — Tab.  I.  Fig.  XVII.  Q.)  in  cavitatem  abdominis  superiorem 
transfertur.  Hunc  sanguinis  cursum  me  ipsis  in  vivis  animalibus  observasse,  iam 
supra  monui.  Plerumque  etiam  tota  cavitas  abdominis  inferior  ab  ovariis  ad  extre- 
mitatem usque  corporis  sanguine  coagulato  repleta  est.  — Quod  autem  attinet  ad 
vas  scuti  medium,  quod  vas  afferens  sive  arteriam  branchialem  nominavimus,  res  ita 
se  habere  videtur.  Iam  supra  vidimus  canalem  scuti  medium  (Tab.  II.  Fig.X.c.) 
parte  anteriore  membrana  peculiari  instructum  esse  videri  (ibid.  a.)  et  basi  scuti 
duobus  ramis  venae  branchialis  (ibid.  b.  b.)  adiacere.  A quibus  partibus  quum  sol- 
vere et  disiungere  conarer,  vidi  vas  ipsum  ab  hoc  loco  ad  latus  cephalothoracis  de- 
scendere, simul  autem  circumdari  tubulo  quodam  membranaceo,  qui  membrana 
scuti  inferiore  i.  e.  tegumento  corporis  externo  ipso  effectus  esse  videbatur.  Quo 
tubulo  aperto,  illud  vas  mox  Ubere  et  aperto  ostio  desinivitj  ille  autem  tubulus  in 

latere  descendit  et  in  communem  corporis  testam  transit.  Hac  igitur  constructione 
vas  muniri  et  sanguini  ex  cavitate  cephalothoracis  et  ab  maxillis  ad  vas  scuti  me- 
dium via  aperiri  videtur. 

§.  22.  Sanguinis  in  pedibus  cursus.  — Sanguinis  in  pedibus  etiam  cursus  di- 
ligentius contemplandus  est.  lam  Schaefer*)  vasis  cuiusdam  lati  mentionem  facit, 
quod  prope  supra  pedes  in  lateribus  corporis  decurrat.  Facile  hoc  quidem  reperiri 
potest,  non  autem  vas  proprium  i.  e.  vas  parietibus  peculiaribus  instructum,  sed 
cavitas  tantum  vel  canalis  quidam,  inter  musculos  laterales  et  testam  externam  situs, 
esse  mihi  videtur.  Incipit  hic  canalis  ( Tab . /.  Fig.XVll.il.)  prope  ultimum  pedem 
utriusque  lateris  et  magnitudine  sensim  auctus  supra  pedes  in  lateribus  abdominis 
in  anteriora  procedit.  Cephalothoracis  in  utroque  latere  eo  fere  loco  desinere  vi- 
detur, quo  sanguis  a maxillis  ad  scutum  ascendit.  Singulis  abdominis  in  annulis 
paulo  dilatatus  est,  quia  motu  pedum  cutis  externa  inter  singulos  annulos  complica- 
tur. Plerumque  colore  rubro  ceteris  corporis  partibus  praestat  et  mortuis  in  ani- 
malibus saepe  sanguine  coagulato  repletus  est.  — Alterum  canalem  [Tab.  1.  Fig. 
XVII.  G.)  specie  externa  huic  descripto  prorsus  similem  in  parte  ventrali  corporis 
sub  pedibus  reperi,  qui  utrinque  post  maxillas  incipit  et  ad  extremum  usque  pedem 
decurrit,  tum  autem  demum  in  conspectum  venit , si  coxae  pedum  fossam  alimen- 
tariam in  ventre  componentes  desecantur.  — In  neutro  quidem  horum  canalium 
sanguinis  cursum  vivis  in  animalibus  observare  potui  et  propter  situm  harum  par- 
tium occultum  et  propter  continuum  pedum  motum  , tamen  non  falli  me  puto  , si 
sanguinis  circuitum  hoc  modo  interpretor.  Canalis  sub  pedibus  in  ventre  situs  ex 
eo  rivo,  qui  post  maxillas  in  cavitatem  cephalothoracis  et  ad  scutum  ascendit,  san- 
guinem excipere  et  in  quemque  pedem  rivum  emittere  videtur.  Omnibus  autem 
ex  pedibus  sanguis  in  canalem  superiorem  in  latere  abdominis  situm  confluit  et  ver- 
sus cephalothoracem  propellitur,  unde  partim  cum  allero  rivo  in  branchiam  scuti, 
maximam  autem  partem  cum  allero  in  cavitatem  abdominis  inferiorem  proripi  vi- 
detur. In  pedibus  autem  ipsis  sanguis,  ut  vivis  in  animalibus  saepius  observavi,  ita 
currit  [Tab.  II.  Fig.  XIII.).  Margine  in  inferiore  prope  a coxa  sanguis  pedem  in- 
trat et  ad  apicem  usque  hunc  cursum  persequitur.  Hac  autem  via  rivus  summus, 
dum  ipse  recta  procedit , quemque  in  processum  pedis  rivulum  minorem  simplici 
sanguinis  corpusculorum  serie  effectum  emittit,  qui  processu  praeter  marginem  et 
interiorem  et  exteriorem  circumfluxo  in  illum  ipsum  refluit.  Quo  modo  si  omnes 


*)  1.  c.  p.  76. 

pedis  processus  sanguine  instructi  sunt,  ab  apice  rivus  ipse  a<l  marginem  pedis  su- 
periorem se  convertit,  et  postquam  hac  via  branchias  duas  modo  supra  copiosius 
descripto  percurrit,  ad  corpus  redit. 

Sanguinis  igitur  per  pedes  circuitus,  ut  ita  dicam  , appendix  modo  est  circuitus 
per  corpus  magni,  et  sanguis  branchiarum  ope  in  pedibus  recenti  oxygenio  instru- 
ctus cum  cetero,  qui  non  respiravit,  confunditur.  — Modus,  quo  in  pedibus  sanguis 
currit,  iam  satis  demonstrare  videtur,  vasa  peculiaria  in  iis  non  esse. 

Denique,  ne  quidquam  negligatur,  addendum  est,  posteriore  in  margine  cuius- 
vis annuli  corporis  perspicue  vasa  quaedam  annularia  animadverti,  quae  primo  in- 
tuitu vasa  sanguifera  haberi  possint.  Maxime  perspicua  sunt  anteriore  in  parte  ab- 
dominis, quae  scuto  delecta  et  tenui  tantum  membrana  vestita  est,  nam  plicis  huius 
membranae  ipsius  vasa  illa  componuntur.  Primum  quidem  haec  vasa  forsitan  exire 
in  canales  illos  laterales  et  hos  inter  se  coniungere  putavi,  tamen  numquam  ad  hos 
usque  ea  persequi  potui  $ porro  quum  neque  vivis  in  animalibus  unquam  sanguinem 
in  iis  currere  viderim,  neque  in  mortuis  sanguinem  coagulatum  in  iis  repererim, 
haec  non  vasa  sanguifera  esse  credo,  sed  plicas  modo  cutis,  quae  forsitan  mobilita- 
tem ac  flexibilitatem  corporis  annulorum  augeant,  vel  in  commutanda  testa  utilita- 
tem q uandam  habeant. 

§.  23.  Sanguinis  circuitus . — Hoc  modo  sanguinis  cursum  singulis  in  parti- 
bus corporis  persequutis,  totum  circuitum,  uno  in  conspectu  videre  licebit.  — Prima 
et  praecipua  proprietas  huius  circuitus  vasorum  peculiarium  inopia  est.  Propria  vasa 
ibi  modo  repenti  videntur,  ubi  sanguis  altera  e parte  corporis  in  alteram  transfe- 
rendus est,  ut  in  basi  branchiae  scutiformis,  ubi  et  canalis  medius  parvam  per  par- 
tem longitudinis  membrana  peculiari  instructus  est,  et  sanguis  rediens  duobus  ramis 
venae  branchialis  excipitur.  Porro  similia  vasa  in  annulo  corporis  extremo  adesse  vi^ 
dentur,  ut  sanguis  corporis  ex  cavitate  inferiore  in  superiorem  transferatur,  sed  horum 
quoque  vasorum  plurima  plicis  tantum  vel  duplicaturis  maiorum  membranarum  ef- 
fecta esse  videntur.  Contra  nostro  in  animali  haec  simplex,  adhuc,  quod  scio,  non- 
dum aliis  in  animalibus  observata  fabrica  reperitur,  quod  cavitates  corporis,  in  qui- 
bus diversi  sanguinis  rivi  fluunt,  membranis  extensis  duas  in  cavitates  dividuntur, 
quae  non  nisi  certis  foraminibus  vel  emargiuationibus  inter  se  coniunguntur.  — 
hi  usu  iodi  membrana  in  abdomine  invenitur  j eadem  in  cephalothoracem  progressa 
et  cordis  ventriculum  arteriosum  et  cavitatem  propriam,  in  qua  cerebrum  et  oculi 
siti  sunt,  componit,  et  ad  labrum  usque  descendere  videtur,  cuius  cavitas  eodem 
modo,  quo  abdominis,  in  superiorem  et  inferiorem  cavitatem  divisa  est.  — Porro 
quod  ad  structuram  cordis  attinet,  duos  ventriculos,  arteriosum  et  venosum,  distin- 


ximus.  Ventriculus  venosus,  qui  sanguinem  e branchiis  excipit,  corde  superiorum 
animalium  ac  praecipue  Crustaceorum  Decapodum  respondet  ; ventriculus  arterio- 
sus , cuius  parietes  membrana  illa  per  abdomen  extensa  componuntur,  primordium 
systematis  arteriarum , quod  iam  in  superioribus  Crustaceis  prorsus  perfeclum  repe- 
ritur,  refert,  et  in  medio  positus  esse  videtur  inter  cor  proprium  arteriosum  et  bul- 
bum quendam  aortae,  qui  compluribus  in  animalibus  superioribus,  ut  in  piscibus 
et  reptilibus  nonnullis  observatur,  et  in  his  quoque  propter  motum  peculiarem  non 
tam  arteriae  quam  cordis  pars  habendus  est.  — Sanguis  autem,  ut  vidimus,  corde 
in  partem  anteriorem  cephalothoracis  propellitur,  ubi  et  oculis  cerebroque  et  pro- 
cessibus ventriculi  glandulosis  ab  omnibus  partibus  circumfunditur.  Summus  sangui- 
nis rivus  inde  per  labrum  ad  partem  corporis  ventralem  venit,  et  minore  rivulo 
emisso  , qui  circuitu  per  omnes  pedes  facto  in  illum  ipsum  refluit,  duos  in  rivos 
dividitur , quorum  alter  in  latere  eephalothoraeis  ascendens  ad  branchias  scuti  se 
confert,  ut,  postquam  respiraverit,  ad  cor  redeat,  alter  autem  cavitatem  abdominis 
inferiorem  intrat,  ut  partibus  genitalibus  sanguinem  suppeditet  et  succo  recenti  nu- 
tricio, qui  per  membranas  intestini  sudare  videtur,  recepto,  ad  cor  redeat  neque  aa- 
tea  respiret.  Hoc  igitur  in  circuitu  nec  rivi  venosi  ab  arteriosis,  nec  minor  per 
branchias  circuitus  a circuitu  per  corpus  maiore  distincte  seiuncti  sunt  et  pars  modo 
sanguinis  quovis  in  circuitu  respirare  potest.  — Superiore  autem  abdominis  in  ca- 
vitate [Tab.  I.  Fig.  XVII.  K.) , quae  cordis  atrio  animalium  superiorum  respondet, 
sanguis  diversae  naturae  confunditur,  primum  enim  ex  anterioribus  et  superioribus 
partibus  utrinque  rivulus  parvus  refluit , qui  ventriculi  appendicibus  glandulosis  par- 
tes nutricias  reddidit  [lab.l.  Fig.  XVII  E.) , tum  supra  thoracicam  cordis  partem 
canalis  impar  mediana  in  linea  scuti  situs  exit  [ibici,  b.) , qui  parvam  sanguinis  par- 
tem e branchiis  adducit,  denique  rivus  maximus  a cavitate  posteriore  et  inferiore 
abdominis  affluit,  qui  sanguinem  recentibus  succis  alimentariis  ex  intestino  receptis 
instructum  affert.  Qui  omnis  sanguis  eorde  per  rimulas  viginti  imbibitur  et  in  eo 
ipso  cum  sanguine  rubro,  qui  per  venas  branchiales  ipsum  in  cor  refertur,  commi- 
scetur. — Sanguis,  qui  reperitur  circa  oculos  et  in  parte  anteriore  cephalothoracis 
et  in  branchia  scuti,  colore  rubro  est.  Si  in  vas  quoddam  recipitur,  flocci  ruben- 
tes ex  eo  separantur,  super  quibus  liquor  lucidior  relinquitur.  Ex  abdomine  autem 
aperto  sanguis  minus  ruber  minusque  spissus  effunditur.  In  animalibus  mortuis  sed 
recentibus  vasa  in  extremitate  corporis  ;s|ta  colore  obseuro-viridi  apparent,  sin  vero 
animal  diutiuf  in  spiritu  vini  despositum  erat,  his  quoque  in  partibus  sanguinis  co- 
lorem rubescentem  accipit  et  massam  cellulosam  et  concretam  componit,  dum  san- 
guis in  branchiis  et  in  parte  corporis  anteriore  e singulis  leviter  inter  se  coniunctis 


floccis  constare  "videtur.  Sanguinis  corpuscula  ovata  forma  et  respectu  magnitudinis 
animalis  permagna  sunt. 

Restat,  ut  rationem  contemplemur,  qua  natura  sanguinis  circuitum,  quum  va- 
scula deficiant,  sustineat  atque  acceleret.  Iam  supra  vidimus,  huic  fini  praecipue 
motus  membranae  per  abdominis  cavitatem  extensae  inservire,  qua  contracta  et  re- 
laxata cavitas  inferior  et  superior  abdominis  invicem  coarctatur  et  dilatatur.  Ven- 
triculus quoque  cordis  arteriosus  mullis  musculis  instructus  est , nam  non  solum 
marginibus  eius  lateralibus  musculi  peculiares  asseruntur,  sed  duo  musculi  fortissimi 
( Tab.lL  Fig.  XIV.  XVII.  XIX.  Z.) , qui  effluvium  et  decursum  sanguinis  adiuvent, 
non  procul  a foramine  anteriore  membranae  ab  eo  descendenti  sese  affigunt'.  Sed 
aliae  quoque  singulae  partes  peculiaribus  musculis  praeditae  sunt,  venis  enim  bran- 
chialibus eo  loco,  quo  e branchiis  in  cephalothoracem  descendunt,  duo  musculo- 
rum fasciculi  a latere  corporis  orti  asseruntur  {Tab.I.  Fig.  1.  A .) , quibus  duo  alii 
e parte  anteriore  procedentes  oppositi  sunt.  Sanguinis  circa  oculos  cursus  musculis 
peculiaribus  acceleratur,  qui  radiati  oculorum  nervis  adiacentes  margini  membrana- 
ceae oculos  circumdanti  affixi  sunt,  et  regularem  huius  motum  pulsationi  similem 
efficiunt.  Denique  quod  attinet  ad  sanguinis  per  pedes  circuitum,  uterque  canalis, 
et  is,  qui  pedibus  sanguinem  affert,  et  is,  cpii  eum  ex  iis  recipit , inter  musculos 
pedum  abdominales  et  testam  externam  situs  est,  ac  facile  intelligi  potest,  motu  pe- 
dum abdominalium  continuo  hos  quoque  canales  invicem  coarctari  et  dilatari,  qua 
re  sanguis  non  solum  in  pedibus  sed  ipsis  etiam  in  canalibus  propellitur. 

§•  24.  Apodis  sanguinis  circuitus  cum  aliorum  Crustaceorum  et  Insectorum 
sanguinis  circuitu  comparatio.  — Crustaceorum  pauca  tantum  adhuc  sunt,  quorum 
totum  vasorum  systema  notum  est.  Celeberrimae  quidem  sunt  quaestiones,  quas  de 
Decapodum  systemate  vasorum  fecerunt  Audouin  et  Milne  Edwards*);  sed  hi 
scriptores,  quamvis  ingeniosissime  universum  sanguinis  circuitum  perscrutati  sunt, 
tamen  singulas  quasdam  partes,  quae  ad  structuram  cordis  pertinent,  non  bene  per- 
spexisse videntur.  Et  quamquam  viri  gravissimae  auctoritatis,  Meckel  **)  et  Muel- 
ler***)  illorum  scriptorum  opiniones  defenserunt,  tamen  virorum  111.  111.  Straus- 


*)  Recherches  anatomiques  et  physiologiques  sur  Ia  circulation  dans  les  Crustaces.  — Annales 
des  Sciences.  Tom.  XI.  p.  302.  et  p.  353. 

**)  System  der  vergleichenden  Anatomie.  Halle.  1831.  Tom.V.  p.  95. 

***)  Handbuch  der  Pliysiologie.  P.  I.  p.  167. 

Diirkheim  *),  Lund  et  Schulze**)  iteratae  quaestiones,  quas  confirmavit  et  am- 
plificavit cl.  Krohn***),  vix  de  veritate  dubium  relinquunt.  Hoc  saltem  loco,  quod 
ipsi  mihi  accuratiorum  de  hac  re  observationum  faciendarum  locus  nondum  fuit, 
eam  cordis  et  vasorum  structuram,  quam  descripsit  Krohn,  contemplemur  et  mul- 
tas ac  memoratu  dignissimas  similitudines  dpodis  et  Decapodum  constructionis  re- 
periemus. 

Primum  in  Decapodibas  ut  in  Apode  cor  sanguinem  per  rimas  e receptaculo 
quodam  se  circumdante  et  animalium  superiorum  atrium  referente  excipit , Sed  hoc 
receptaculum  in  illis  structuram  eo  perfectiorem  praebet,  quod  duabus  membranis, 
altera  eordi  supposita  altera  imposita  efficitur,  quum  in  Apode  hoc  receptaculum 
pars  modo  cavitatis  abdominalis  sit,  a reliqua  parte  membrana  quadam  disiuncta. 
Tum  in  Decapodibas  ut  in  Apode  sanguis  e branchiis  cordi  affertur  per  canales,  qui 
a ceteris  vasis  et  latitudine  et  structura  differunt  atque  ipsa  receptaculi  illius  mem- 
brana componuntur.  Ea  autem  inter  duo  animalia  summa  dissimilitudo  esse  vide- 
tur, quod  in  illis,  quum  cor  nullum  sanguinem,  nisi  arLeriosum  e branchiis  excipiat, 
hi  canales  in  receptaculum  transeunt,  in  Apode  contra,  quum  praeter  sanguinem  ar- 
teriosum alius  quoque  sanguis  ex  abdominis  cavitate  inferiore  cordi  affluat,  illi  ca- 
nales, quos  supra  venas  branchiales  nominavimus,  ipsum  in  cor  exeunt.  Nam  iu 
Decapodibus  systema  arteriarum  a venarum  systemate  omnino  disiunctura  est,  et 
sanguis  arteriosus  propriis  vasis  totum  per  corpus  distribuitur,  contra  in  Apode  duo 
systemata  iam  inter  se  confusa  sunt  et  arteriarum  nihil,  nisi,  ut  illa  dicam  , bulbus 
quidam  arteriae  vel  cor  alterum  arteriosum  relictum  est.  — Ceterum  venarum  sy- 
stema in  Decapodibus  ut  in  Apode  vasis  peculiaribus  caret,  nam  nec  illae  cavitates, 
quae  ab  111.  111.  Audouin  et  Milne  Edwards  detectae  et  sinus  venosi  nominatae 
sunt,  nec  canales  ex  iis  proficiscentes,  qui  ab  illis  scriptoribus  venae  nominantur, 
vasa  peculiaria  haberi  possunt,  quum,  ut  ipsi  illi  scriptores  dicunt,  tela  cellulosa 
modo  vestiantur,  quae  partibus  proximis  arctissime  adiacet  et  tanta  teneritate  ac 
mollitudine  est,  ut  massis  ihiectis  semper  fere  perrumpatur,  iisque  ad  musculos  ad- 

*)  Consideratioris  generales  snr  Fanatomie  eomparee  des  animaux  articules.  Paris.  1828.  p.  346. 

**)  Lund  Zweifel  uber  das  Dasein  emes  Circulationssystems  hei  deu  Cvustaceen.  Isis.  1825. 
p.  594. 

Eiusd.  Fortgesetzte  Untersuchungen  uber  das  Gefasssystem  der  Crustaeccn.  Isis.  1829. 
p.  1299. 

Lund  et  Schulze  Fortgesetzte  Untersuchungen.  Isis.  1830.  p.  1222. 

***.)  Ueber  das  Gefasssystem  des  Flusskrebses.  Isis.  1834.  p.  518. 

iaeentes  transitum  permittat.  Illi  autem  sinus  venosi  canalibus  sive  cavitatibus,  quas 
in  Apode  et  supra  et  infra  pedes  abdominales  sitas  cognovimus,  respondere  viden- 
tur ; itaque  in  Decapodibus  quoque  sanguis  toto  e corpore  libere  et  sine  vasculis 
has  in  cavitates  musculis  corneisque  sceleti  partibus  interieclas  confluere  videtur,  ut 
branchiis  afferatur. 

Num  in  Stomapodibus  et  Isopodibus  eadem  sit  cordis  constructio,  quae  in  De- 
capodibus, nondum  satis  exploratum  est.  In  Oniscidis,  ut  ipse  observavi,  cor  a po- 
strema abdominis  extremitate  ad  anteriorem  usque  marginem  annuli  quinti  corporis 
pertinet.  Hoc  loco  tria  vasa  ex  eo  emittuntur,  quorum  medium  in  mediana  linea 
dorsali  corporis  progressum  inter  oculos  ad  capitis  partem  ventralem  descendere 
videtur,  laterales  autem  in  lateribus  corporis  ad  partem  annuli  secundi  ventralem 
descendunt.  Sub  corde  membrana  quaedam  tenuis  et  paene  pellucida  extensa  est, 
cui  cor  ligamentis  fortibus  et  brevibus  quovis  in  annulo  annexum  est.  Haec  mem- 
brana intestinum  et  partes  genitales  transgressa  musculis  lateralibus  adiuncta  est,  et 
in  margine  anteriore  annuli  quinti  ad  dorsum  ascendit  et  testae  se  applicat.  Parti 
cordis  superiori  ea  membrana  mollis  et  fusca,  quae  testam  intus  vestit,  quovis  in 
annulo  adnata  est.  Cordis  e lateribus  nulla  vasa  emitti  videntur,  et  ea,  quae  de- 
scripsit cl.  Brandt  *) , fortasse  partes  fuerunt  illius  membranae.  Rimas  cordis,  et 
quomodo  sanguis  in  cavitatem,  quae  membrana  sub  corde  extensa  ia  abdomine  com- 
ponitur, confluat,  perspicere  et  invenire  nondum  potui.  — Et  Stomapoda  et  Iso- 
poda  non  solum  venis  peculiaribus  carere,  sed  faciliorem  etiam  in  iis  ab  arteriis  ad 
illas  corporis  caviLates,  in  quibus  sanguis  venosus  confluat,  transitum  esse,  docue- 
runt Audouin  et  M i 1 n e E d w a r d s -**•).  Isopoda  igitur , duobus  system atibus  ar- 
terioso et  venoso  magis  confusis,  iam  propiora  esse  videntur  illi  sanguinis  circuitus 
rationi,  quam  in  Apode  descripsimus. 

In  Limulo  Polyphemo  eandem  cordis  constructionem  , quae  Decapodibus  est, 
detexisse  et  descripsisse  Str  aus-D  uerkhe  i m iu  m , n*otum  est. 

Daphniae  Simae  totum  sanguinis  circuitum  observavit  cl.  G r u i thuisen  ***), 
cuius  cum  observationibus  conveniunt  eae,  quas  in  Daphnici  quadrangula  fecit  cl. 
P erty  ****);  His  in  animalibus  ea  pars,  quam  in  Apode  cordis  ventriculum  arte- 


*)  Mcdicinische  Zoologie  p.  74. 

**)  L c.  p.  300. 

***)  Ueber  clie  Daphnia  Sima  und  ihren  Blulkreislauf.  — Nova  acta  academiae  Caes.  Leop.  Carol. 
Tomi.  XV.  P.  I.  p.  397.. 

****)  Ueber  den  Kreislauf  der  Daphnien.  Isis.  1832.  p.  725. 

riosum  nominavimus,  maiorem  etiam  perfectionem  adipisci  videtur,  qua  re  a scri- 
ptoribus cor  arteriosum  iure  nominata  est.  Nam  in  Daphnici  quadrangula  corde 
venoso  dimidio  maior  est,  et  duo  corda  inter  se  non  foramine  sed  canali  quodam 
longiore  coniuncta  sunt.  Ceterum  sanguinis  circuitus,  quantum  tam  diversis  corpo- 
rum in  formis  fieri  potest,  fere  idem  est  in  Apode  et  in  Daphnia.  E corde  enim 
ar.erioso  duo  sanguinis  rivf  oriuntur , quorum  alter  ad  caput  progressus  post  oculos 
descendit  et  ad  valvulas  se  convertit.  Hae  valvulae  scuto  Apodis  respondent  et  ut 
hoc  respirationis  organa  sunt  branchialia.  Libere  enim  et  sine  vasculis  peculiaribus 
per  eas  complures  sanguinis  rivuli  manant , qui  in  parte  dorsali  unum  in  maiorem 
rivum,  qui  simul  Apodis,  quas  diximus,  venas  branchiales,  et  canalem  imparem  me- 
dianum refert , coniuncti  ad  venosum  eor  redeunt.  Alter  rivus  e corde  arterioso 
ortus  per  pariem  abdominis  ventralem  ad  extremitatem  usque  simili  modo  atque  in 
Apode  decurrit  et  per  partem  dorsalem  redit.  Ex  eodem  quoque  rivo  singulos  in 
pedes  abdominales  sive  branchiales  rivuli  minores  emittuntur}  quae  sanguinis  distri- 
butio eo  ab  Apodis  structura  differt,  quod  in  hoc  quasi  proprius  quidam  sanguinis 
per  pedes  circuitus  reperitur.  Itaque  in  Daphniis  quoque  systema  arteriosum  a ve- 
noso non  plane  disiunctum  est  et  pars  modo  sanguinis  quovis  in  circuitu  respirat. 
Praeterea  quum  ea  modo  vasa,  quae  e corde  arterioso  emittuntur,  parietibus  pecu- 
liaribus instructa  esse  videantur,  satis  verisimile  est,  Daphnias  ut  Apodem  membrana 
in  abdomine  sub  corde  extensa  instructas  esse,  qua  rivi  in  abdomine  descendentes 
et  ascendentes  inter  se  disiungantur. 

Alius  etiam  Crustacei,  Arguli  dico  Joliacei , hoc  loco  mentio  facienda  est,  qui, 
ut  multis  aliis  rebus,  sic  sanguinis  circuitu  Apodis  maximam  praebet  similitudinem. 
Cor  quidem  huius  animalis,  ut  dieit  1 uri  ne  *),  in  parte  ventrali  cephalolhoracis 
prope  post  rostrum  situm  est,  sed  haec  observatio  dubia  esse  videtur,  quoniam 
omnibus  in  Annulatis  cor  in  parte  corporis  dorsali  reperitur.  Sanguinis  autem  cir- 
cuitum per  complures  corporis  partes  persequulus  est  I uri  ne.  Scutum  bipartitum 
Arguli  ut  Apodis  scutum  branchia  est  et  canalibus  similibus  instructum  esse  vide- 
tur **).  Sanguis  autem  in  eo  non  multos  minores  rivulos  componit,  sed  unus  rivus 
continuus  utriusque  partis  lateralis  marginem  praeterfluit,  ut  hae  branchiae  Apodis 
et  Arguli  eadem  re  differre  videantur,  qua  duae  Apodis  branchiae  in  pedibus  positae 


*3  Annales  du  Museum  tfhisfoire  nafurelle.  VII.  p.  437. 

**)  Ibid.  p.435  dicit  scriptor:  „0n  y voit  un  trait  verdatre  qui  fait  le  contour  de  ces  ailes  h 
quelque  distance  de  Ieur  bord  et  au  - devant  duquel  il  y on  a un  autre  beaucoup  plus  petit, 
dont  j’ignore  1’usage. 

differunt  (cf.  Tab.  II.  Fig.  XIII.  A.  B.).  Anteriore  autem  in  parte  cephalothoracis 
sanguinis  cursus  idem  est  duobus  in  animalibus,  nam  non  solum  multi  rivuli  in  Ar- 
gulo  quoque  ex  utraque  parte  oculi  decurrunt,  sed  oculi  etiam  ipsi  sacculis  mem- 
branaceis liquore  quodam  repletis  circumcludi  videntur.  Quum  hi  sacculi  in  Apode 
ea  ipsa  membrana , quae  in  abdomine  extensa  est  et  cordis  ventriculum  arteriosum 
efficit,  componantur,  verisimile  esse  videtur,  A-rgulo  'similem  atque  Apodi  cordis 
esse  constructionem. 

Denique  de  sanguinis  circuitu  Gammari  Pulicis  observationes  factae  sunt  a cl. 
Zenker  *).,  e quibus  intelligi  potest,  hoc  quoque  in  animali  sanguinem  libere  et 
sine  vasculis  per  corporis  cavitates  manare. 

Omnibus  autem  his  observationibus  comparatis  de  sanguinis  in  Crustaceis  cir- 
cuitu hae  theses  poni  posse  videntur,  quae  pluribus  iteratisque  observationibus  exa- 
minandae et  probandae  sunt: 

1.  Omnibus  in  Crustaceis  cor  sanguinem  per  rimas  imbibit  e sanguinis  re- 
ceptaculo quodam  vel  e cavitate  quadam  corporis,  quae  atrio  animalium  su- 
periorum respondent. 

Haec  cordis  constructio  adhuc  in  Decapodibus , in  Limulo  Polyphemo , et  in 
Apode  tantum  plane  demonstrata  est. 

2.  Omnibus  in  Crustaceis  sanguis  venosus  vasis  peculiaribus  caret  et  libere 
per  corporis  cavitates  manat. 

Hac  de  re  omnes  observationes  congruunt.  — Duas  has  theses  iam  posuit 
cl.  Lund. 

3.  In  Crustaceis  superioribus  sanguis  arteriosus  vasis  totum  in  corpus  distri- 
buitur et  systema  arteriosum  a venoso  prorsus  clisiunctum  est.  Contra  Cru- 
stacea  inferiora  omnino  vasis  peculiaribus  sanguiferis  carent  et  duo  systemata, 
arteriosum  et  venosum,  inter  se  non  plane  disiuncta  sunt,  sed  rivi  sanguinis 
arteriosi  ipsos  in  venosos  transeunt. 

Illud  in  Decapodibus  et  Stomapodibus , hoc  in  Argulo , Daphnia , Gammaro  et 
Apode  observatum  est;  in  medio  posita  esse  videntur  Isopoda. 

4.  Si  vasa  peculiaria  sanguifera  desiderantur , sanguinis  fluxio  peculiaribus 
partibus  (sive  musculis,  sive  membranis  muscularibus,  sive  laminis  corneis) 
sustentari  atque  accelerari  videtur. 

Laminae  corneae,  quae  sanguinis  per  branchias  cursum  in  Decapodibus  susten- 


*)  De  Gammari  Pulicis  historia  naturali  atque  sanguinis  circuitu  commentatio.  lenae.  1832. 

•tent,  descriptae  sunt  a Lund  et  Schulze.  In  Apode  complures  eiusmodi  partes 
supra  descriptae  sunt. 

5.  In  Crustaceis  superioribus  cor  nullum  sanguinem  nisi  arteriosum  e bran- 
chiis excipit,  in  inferioribus  contra  pars  modo  sanguinis  quovis  in  circuitu 
respirat. 

Hanc  thesem  probant  observationes  de  Decapodibus , de  Stomapodibus , de 
Daphnia  et  de  Apode  factae. 

6.  In  Crustaceis  inferioribus  praeter  cor  venosum  r alterum  cor  arteriosum 
sive  alter  cordis  ventriculus  arteriosus  reperitur. 

Haec  pars  adhuc  in  Daphnia  et  in  Apode  tantum  observata  est. 

Crustaceorum  et  Insectorum  similitudinem  atque  affinitatem  ex  Apodis  structura 
melius  cognosci  posse,  apparet.  Primum  enim  si  Apodis  cor  cum  Insectorum  vase 
dorsali  comparamus,  cuius  constructionem  acutissimis  quaestionibus  illustrarunt 
Straus-Du  erkhe  i m,  Carus*)  et  Wagner**),  huic  et  forma  et  ratione  sangui- 
nis excipiendi  simillimum  est,  eo  tamen  ab  illo  differt,  quod  non  totum  per  abdo- 
men sed  per  anteriorem  eius  partem  modo  pertinet,  nec  complures  in  ventriculos 
corporis  annulis  respondentes  divisum  est,  et  hanc  ob  rem  non  motu  a posteriore 
parte  ad  anteriorem  progrediente,  sed  eodem  tempore  totam  per  longitudinem  con- 
trahitur atque  extenditur.  Tum  ei  vasi , quod  in  Insectis  e vase  dorsali  ortum  per 
thoracem  ad  oculos  usque  ascendit  et  a nonnullis  scriptoribus  arteria  aorta  nomi- 
natum est,  in  Apode  cordis  ventriculus  arteriosus  non  forma  quidem  , sed  situ  et 
eo,  quod  inter  oculos  in  liberum  ostium  exit,  maxime  respondet.  - Vas  autem  dor- 
sale Insectorum  plurimorum  musculis,  qui  vasis  dorsalis  alae  dicuntur  et  forma  trian- 
gulari sunt,  corporis  lateribus  affixum  est.  Quibuscum  Insectorum  musculis  non  so- 
lum forma  et  insertione  sed  fibrarum  etiam  muscularium  directione  membranae 
sub  corde  Apodis  per  abdomen  extensae  laciniae  musculares  omnino  congruunt. 
(Conferantur  Fig.  IX.  X.  XI.  tabulae  II.  cum  figuris,  quibus  has  Insectorum  partes 

*)  Nachricht  uber  die  Entdeckung  emes  dcutlichen  Blutlaufs  bei  Insecten.  Isis.  1827.  p.  318. 

Eiusd.  Entdeckungen  eines  einfachen  vom  Herzen  aus  beschleunigten  Kreislaufes  in  den 
Larven  netzfliiglicher  Insecten.  Leipz.  1827. 

Eiu  sd.  Fernere  Un  tersu  chungen  uber  den  Blutlauf  in  Kerfen.  — Nova  acta  acadeiniac 
Caes.  Leop.  Carol.  Tom.  XV.  P.  II.  p.l. 

**)  Beobachtungen  uber  den  Kreislauf  des  Blutes  und  den  Bau  des  Ruckengefasses  bei  den  In- 
secten. Isis.  1832.  p.  320. 

illustrat  Straus-Duerkheim  *)■).  Id  autem  inter  Apoclis  et  Insectorum  sanguinis  cir- 
cuitum maxime  inlerest,  quocl  in  illo  membrana  tenuior  lacinias  illas  musculares  ob- 
tegens abdominis  cavitatem  in  superiorem  et  inferiorem  dividit.  Nam  per  inferio- 
rem abdominis  cavitatem  sanguis  ut  per.  abdomen  Iusectorum  libere  et  sine  vasculis 
a parte  anteriore  ad  posteriorem  ex  utroque  intestini  latere  fluit,  nec  nisi  illa  mem- 
brana impeditur,  quominus  iam  hoc  in  cursu  ad  cor  ipsum  veniat**).  Ceterum  san- 
guinis in  anteriore  corporis  parte  Apodis  circuitus  prorsus  cum  eo  convenit,  quem 
in  capite  Agrionis  Puellae  111.  Wagner,  et  sanguinis  sub  testa  cephalothoracis 
Apodis  cursus  (cf.  Tab.ll.  Fig.  XII.  A.)  prorsus  idem  est,  quem  in  scutello  thora- 
cico Lampyridis  splendidulae  observavit  111.  Carus.  Denique  circuitus  per  scutum 
Apodis  cum  illo  sanguinis  circuitu  hoc  a scriptore  in  alis  Insectorum  detecto,  quae 
branchiae  commutatae  habendae  sunt,  comparari  potest. 


Systema  n-  e r v o r a m. 

Tab.  III.  Fig.  I—VI.  Tab.  II.  Fig.  XIX— XXII. 

§.  25.  Systema  nerveum  Apodis  a scriptoribus,  qui  anatomiae  huius  animalis 
operam  dederunt,  leviter  tantum  adumbratum  est.  Cuvi er  ***)  mentionem  eius 
faciens  nervos  tam  tenues  ac  pellucidos  esse  dicit,  ut  vix  de  propria  eorum  natura 
certiores  fleri  possimus,  qua  re,  aliis  simul  corporis  proprietatibus  respectis,  paene 
ut  hoc  animal  in  ordine  vermium  articulatorum  ponamus,  incitemur.  Gaede  Apo- 
dis producti  et  cerebri  et  gangliorum  ventralium  seriei  mentionem  facit,  nec  vero 
accuratius  describit.  Diligentius  quidem  systema  nerveum  Apodis  cancri/ormis  per- 
quisivit  Berthold,  tamen  ea  quoque  descriptio  hoc  a clarissimo  scriptore  data, 
multas  res  dubias  relinquit.  — Antequam  autem  id,  quod  multis  et  saepe  repetitis 
disquisitionibus  reperi , depingere  conor  ad  illud  Cuvieri  dictum  respondendum 
est,  quamquam  partes  systematis  nervosi  praecipuae  semper  facile  reperire  et  in  con- 


*)  1.  c.  Tab.  VIII.  — Cf.  Isis.  1832.  Tab.ll.  Fig.I. 

**)  Forsitan  illi  vasis*dorsalis  musculi  in  Insectis  simili  modo  atque  in  Apode,  ut  sanguinis  cursus 
sustineatur  atque  acceleretur,  adiuvant. 

Vorlesungen  liber  vergleichende  Anatomie,  iibersetzt  und  herausgegeben  von  Meck  el.  Leipz. 
1809.  P.  III.  p.  30d. 

speclu  ponere  potuerim,  tamen  id  me  animadvertisse,  non  omnibus  in  animalibus 
aeque  plane  ac  perspicue  nervos  esse  expressos , ita  ut  interdum  tenuiora  filamenta 
vix  investigari  possint.  Quae  res  non  ex  animalium  conservandorum  modo  deri- 
vanda est,  quum  non  solum  e crassitudine  ac  perspicuitate;  sed  e multitudine  .etiam 
nervorum  quovis  e nodo  emissorum  varietas  cognoscatur. 

Nervorum  systema  Apodis  ut  aliorum  Crustaceorum  tribus  e partibus  constat,  e 
cerebro  et  nervis  ex  eo  ortis,  e serie  gangliorum  ventralium,  et  e systemate  nervi 
sympathici  (Mueller)  sive  nervorum  reproductoriorum  (Brandt). 

§.  26.  Cerebrum.  — Cerebri  forma  et  situs  iam  supra,  quum  situs  partium  in 
cephalothorace  exponeretur  (§.  14.),  descriptus  est.  Cerebrum  (Tab.  II.  Fig.  XIX — 
XXII.  A.  Tab.  III.  Fig.  /—  V.  A.)  igitur  nodus  nerveus  est,  simplex,  depressus,  fere 
quadrangularis,  qui  ante  oesophagum  situs  et  ita  positus  est,  ut  ab  inferioribus  et 
anterioribus  ad  superiora  et  posteriora  ascendat.  Marginis  laterales  subemarginali 
sunt,  medio  autem  in  margine  inferiore  processus  quidam  parvus  obtususque  con- 
spicitur. — Hi  nervi  e cerebro  oriuntur: 

1.  Duo  nervi  fortissimi  ad  oculos  compositos  ascendentes  ( Tab . 11.  Fig.  XIX 
— XXII.  a.  Tab.  III.  Fig.  1.  B)  ex  angulis  cerebri  superioribus. 

2.  Nervus  ad  oculi  iuvenili  animali  proprii  rudimentum  ( Tab.  II.  Fig.  XX.  XXI.  c.) 
duabus  radicibus  medio  e margine  superiore  oritur.  — Hi  nervi  una  cum  oculis  in- 
fra diligentius  describentur. 

3.  Duo  nervi  ( Tab.  II.  Fig.  XIX.  d.  Tab.  III.  Fig.  1.  V.  11.  C.)  oesophagum 
complectentes  et  ad  partem  corporis  ventralem  descendentes,  ex.  angulis  cerebri  in- 
ferioribus. 

4.  Duo  nervi  tenuissimi  [Tab.  11.  Fig.  XIX.  e.  Tab.  111.  Fig.  V.  a.)  ex  illo  pro- 
cessu obtuso,  qui  medio  in  margine  inferiore  prominet,  oriuntur.  Hi  nervi  ad  illos 
musculos  [Tab.  II  Fig.  XVII.  XIX.  Z.  Tab.  III.  Fig.  VI.  Z'.)  se  conferunt,  qui  ab 
inferiore  parte  cephalothoracis  ascendentes  et  oesophagi  dorso  adiacentes,  membra- 
nae oculos  et  cerebrum  circumcludenti  sese  inserunt. 

§.  27.  Collare  nerveum  et  nervorum  reproductoriorum  sive  oesophageorum 
systema.  — Nervi  inferioribus  ex  angulis  cerebri  orti  statim  ad  posteriora  se  con- 
vertunt et  processibus  (Tab.  II.  Fig.  XVII.  f.)  membranae  oculos  circumcludentis 
tecti,  in  lateribus  oesophagi  descendunt  ad  musculum  magnum  mandibularum,  quem 
subeuntes  ad  partem  corporis  ventralem  procedunt.  Hac  via  complures  ex  iis  emit- 
tuntur nervi.  Simulatque  enim  oesophagi  ad  latera  venerunt , duo  nervi  utrinque 
ex  iis  oriuntur,  quorum  anterior  ( Tab.  III.  Fig.  I.  V.  b.)  arcuatim  ad  parietem  po-* 
steriorem  cephalothoracis  versus  una  cum  musculo  parvulo  ad  primi  paris  pedum 

thoracicorum  rudimenLa  se  confert,  quae  vulgo  antennae  nominantur.  Hic  nervus 
in  anteriora  filamentum  tenue  {Fig.  V.  a.)  emittere  videtur,  quod  inter  processus 
glandulosos  ventriculi  decurrit*  Posterior  nervus  non  procul  ab  illo,  de  quo  modo 
diximus,  ortus  {Fig.  I.  F.  c.)  eundem  quidem  cursum  persequitur,  saepe  autem  iam, 
priusquam  parietem  posteriorem  cephalothoracis  attingit , evanescit.  Est  enim  hic 
nervus  rudimentum  illius  nervi,  qui  iuvenili  in  animali  ad  secundum  pedum  thora- 
cicorum par  pertinuit,  et  iis  in  animalibus,  in  quibus  horum  pedum  rudimenta  in- 
veniuntur ( Tab.I  Fig.F.B.),  ad  haec  eum  se  conferre  videmus. 

Priusquam  nervi  collare  componentes  sub  musculum  mandibularum  procedunt, 
ramo  transverso  (Fig.  I.  F.  FI. E.)  inter  se  coniuncti  sunt,  atque  eodem  loco  in- 
tumescentia quaedam  ganglio  similis  (ibid.  D .)  in  utroque  reperitur.  Quae  constru- 
ctio omnino  similis  ei  est,  quae  in  genere  Astaco  multisque  Decapodibus  observa- 
tur. Illis  enim  e gangliis,  quae  referre  nervi  reproductorii  paris  Insectorum  nodos 
demonstravit  111.  B ra  n dt  *).,  et  quae  ganglia  oesophagea  superiora  sive  paria  nomi- 
nari possunt,  in  Apode  simili  modo  atque  in  Decapodibus  proprium  systema  ner- 
vorum oesophageorupn  oritur.  — Ipsum  enim  ante  ramum  transversum,  qui  duos 
nervorum  truncos  coniungit,  ex  utroque  ganglio  nervus  satis  crassus  {Fig.  l.F.FI.d.) 
radice  incrassata  oritur,  qui  in  latere  oesophagi  ad  perpendiculum  fere  ad  labrum 
versus  descendit.  Et  primum  quidem  prope  ab  origine  horum  nervorum  uterque 
filamentum  tenuissimum  (Fig.  F.  y.)  in  musculos , qui  parietem  posteriorem  oeso- 
phagi componunt,  emittit;  tum  autem  duo  inter  se  ramo  transverso  tenui  {Fig.  F. 
FI.  e.),  cffii  eosdem  musculos  penetrat  iisque  omnino  obtegitur,  coniuncti  sunt.  Me- 
dio es  hoc  ramo  transverso  filamenta  duo  tenuissima  (ibid.  e.)  oriuntur,  quae  in 
parte  posteriore  oesophagi  ascendere  videntur.  — Porro  ex  his  nervis  oesophagum 
complectentibus  emittuntur  et  complura  filamenta  tenuissima  [Fig.  V.  £>.  £.£>)  ad  mu- 
sculos laterales  oesophagi,  et  prope  a labri  margine  nervus  his  paulo  fortior  (ibid. /i), 
qui  in  musculis  oesophagi  ascendit,  porro  autem  adhuc  investigari  non  potuit , et 
filamentum  tenue  {ibid.  rt.)}  quod  ad  eos  musculos  se  conferre  videtur,  qui  labrum 
testae  externae  affigunt  {Tab.I.  Fig.  II.  U.).  — Quibus  omnibus  ramis  emissis,  nervi 
oesophagi  ex  utroque  latere  in  labrum  ipsum  progressi , medio  in  margine  eius  an- 
teriore conveniunt  et  coniuncti  ganglion  quoddam  {Tab.  III.  Fig.  F.  FI.  h.)  parvum, 

*)  Br and t et  Ratzeburg  Medioinische  Zoologie.  v.  Flusskrebs. 

Brandt  Bemerkungen  uber  die  Mundmagen-  oder  Eingevveidenerven  der  Evertebraten. 

Leipz.  1835.  p.  9. 

triangulare,  depressura  componunt,  quod  ganglion  oesophageum  inferius  sive  impar 
nominari  potest.  Hoc  e ganglio  nervus  oesophageus  impar  ( Fig . V VI.  i.)  oritur,  qui 
satis  quidem  latus,  sed  depressus  et  paene  pellucidus  inter  medium  et  externum 
oesophagi  stratum  musculare  ascendit,  porro  autem  investigari  non  potuit.  Ex  eodem 
arcu,  nervis  oesophageis  coniunctis  composito,  ad  labrum  ipsum  nervi  duo  graciles 
{Fig.  V.  g.)  oriuntur,  qui  ipso  sub  pariete  labri  superiore  vel  interiore  ad  marginem 
usque  eius  posteriorem  decurrunt. 

E gangliis  autem  oesophageis  superioribus  [Fig.  I.  V.  VI.  D.)  praeter  maximum 
illum  nervum  modo  descriptum  hi  nervi  minores  oriuntur  : ab  interiore  parte  ner- 
vus complures  in  ramos  divisus  [Fig.  Vfk)  ad  musculos  laterales  oesophagi  ; tum  e 
parte  exteriore  nervus  illo  longior  ( ibid . d.),  qui  duos  in  ramos  fissus  in  pariete  po- 
steriore anterioris  partis  cephalothoracis  decurrit  ventriculique  ad  processus  glandu- 
losos pertinere  videtur 5 tum  nervus  quidam  [ibid.  x.)  tenuis  ad  illos  musculos,  qui 
musculum  mandibularum  cum  testa  coniungunt  ( Tab.  /.  Fig.  11.  V.)  5 tum  nervus  huic 
similis  [Fig.  V.X.)  ad  eos  musculos,  qui  oesophagum  musculo  mandibularum  affigunt 
{Tab.  1.  Fig.  II.  Q.)  3 denique  nervus  brevissimus  [Fig.  V.  p.  Fig.  I.)  ex  superiore 
parte  ganglii  ulriusque  ad  musculum  mandibularum. 

Videmus  igitur,  omnes  fere  hos  nervos  ad  oesophagi  musculos  se  conferre  et 
paucos  tantum  ramulos  ad  processus  ventriculi  glandulosos  pertinere.  Ventriculus 
vero  ipse  omnino  nullis  nervis  instructus  esse  videtur,  nam  quum  membrana  eius 
pellucida  sit,  microscopio  composito  nervos  in  ea  conspici  posse  oportuit  j sed  nul- 
lum eorum  vestigium  reperi. 

§.  28.  Ganglia  thoracica  et  nervi  eoe  iis  orti.  — Nervi  oesophagum  collaris 
instar  complectentes  [Fig.I.  V.  VI.  C.),  postquam  ganglia  illa  oesophagea  superiora 
composuerunt  et  ramo  transverso  {ibid.  E.)  inter  se  coniuncti  sunt,  statim  muscu- 
lum mandibularum  {Fig.I.  VI.  M' ) subeunt,  et  in  parte  huius  musculi  ventrali  nec 
procul  ab  eius  margine  posteriore  prius  par  gangliorum  thoracicorum  [Fig.  V.  VI.  F.) 
componunt.  Sunt  haec  ganglia  duo  nodi  nervei  satis  magni,  plani,  forma  semicir- 
culari vel  paene  semilunari,  duobus  ramis  transversis  crassis  inter  se  coniuncti.  Ex- 
terno e margine  eorum  tres  nervi  crassi  [Fig.  V.  VI.  J.  K.  L.)  oriuntur,  qui  statim 
in  mandibularum  musculum  penetrant  et  huius  sunt  proprii.  Praeter  hos  autem  e 
margine  anteriore  utriusque  nodi  ramus  gracilis  [ibid  k.)  in  anteriora  emittitur,  qui 
nervorum  truncos  magnos  a cerebro  ortos  transgressus  musculos  parietis  posterioris 
oesophagi  petit.  Uterque  eorum  hac  via  filamentum  subtilissimum  [ibid.  v.)  in-  interiora 
emittit  ad  membranam  nervos  a ventrali  parte  obtegentem.  Hi  nervi  ex  utroque  latere 
sibi  occurrunt  et  forsitan  ramum  transversum  componunt,  quod  satis  explorare  non  potui. 

Margine  e posteriore  gangliorum  nervi-  duo  fortissimi  oriuntur,  qui  in  posteriora 
decurrentes  inter  maxillas  maiores  ( Fig . V 1.  D.)  gangliorum  thoracicorum  alterum 
par  (ibid.  G.)  componunt,  quae  quamvis  prioribus  paululo  minora  et  magis  sibi  ap- 
propinquata, tamen  eadem  sunt  forma  eodemque  modo,  quo  illa,  duobus  ramis  trans- 
versis fortibus  inter  se  coniuncta.  Haec  ganglia  maxillas  nervis  instruunt , exteriore 
enim  e margine  utriusque  ganglii  duo  nervi  oriuntur,  quorum  anLerior  stalim  duos 
in  ramos  dividitur.  Ramus  eius  anterior  [ibid.  M.)  ulrinque  ad  maxillam  priorem 
sive  minorem  se  confert  {ibid.  B.) , ramus  posterior  (ibid.  N.)  et  nervus  posterior 
ipse  [ibid.  O)  maxillam  alteram  et  maiorem  [ibid.  D.)  petunt,  sed  ramulos  tenuio- 
res hi  quoque  maxillis  prioribus  dare  videntur.  — Ceterum  horum  nervorum  origo 
non  omnibus  in  animalibus  eadem  esse  videtur,  saepe  enim  unus  eorum  iam  ante 
ganglion  oritur. 

Quibus  gangliis  thoracicis  compositis  trunci  nervorum  in  abdomen  transgre- 
diuntur, ut  inter  primum  par  pedum  abdominalium  (Fig.  VI.  G.)  primum  ganglio- 
rum abdominalium  par  [ibid.  FI.)  constituant.  Priusquam  vero  cephalothoracem  re- 
linquunt, ex  iis  ipsis,  neque  e ganglio  quodam,  filamentum  nerveum  tenuissimum 
[ibid.  I.)  oritur,  quod  musculos  ventrales  longitudinales  transgressum  ad  tertium  pe- 
dum thoracicorum  par  (ibid.  F.)  se  confert. 

§.  29.  Gangliorum  abdominalium  series.  — Abdomen  ingressi  nervi  seriem 
gangliorum  frequentissimorum  ventrali  in  parte  componunt  (v.  Fig.  L).  Gaede  in 
Apode  producto  viginti  quinque  ganglia  esse  dicit.  B e rthold  in  Apode  cancriformi 
multo  quidem  maiorem  eorum  numerum  vidit,  tamen  hunc  corporis  annulorum  nu- 
mero respondere  putavit.  Aliter  autem  res  se  habet.  Nam  ut  supra  animadverti- 
mus, et  testae  ventralis  et  musculorum  ventralium  longitudinalium  segmenta  non  cum 
corporis  annulis  sed  cum  pedibus  numero  congruere  , ita  nervi  eandem  legem  se- 
quuntur et  cuique  pedum  pari  unum  gangliorum  par  respondet.  Itaque  in  adultis 
animalibus  sexaginta  paria  gangliorum  abdominalium  reperiuntur,  undecim,  quae 
pedum  paribus  undecim  anterioribus  simulque  corporis  undecim  annulis  respondent, 
in  abdominis  parte  anteriore , quadraginta  novem  autem  in  eius  parte  posteriore. 
Atque  in  illa  quidem  anteriore  parte  et  singuli  nodi,  qui  unius  sunt  gangliorum  pa- 
ris, duobus  ramis  transversis  crassis  et  singula  gangliorum  paria  ipsa  duobus  nervis 
inter  se  coniuncta  sunt.  Nodi  autem  magni  sunt,  depressi  et  forma  fere  semicirculari. 
Posteriore  autem  in  parte  abdominis,  ut  pedes  decrescunt  et  magis  magisque  sibi 
appropinquantur,  ita  nervorum  quoque  nodi  et  laterales  , qui  singula  componunt 
gangliorum  paria,  et  anteriores  posterioribus  appropinquantur.  Primum  igitur  duae 
series  gangliorum  laterales  in  unam  confunduntur,  cuius  singula  ganglia  duobus  ner- 

vis  brevibus  inter  se  coniungitntur,  tandem  his  quoque  nervis  deficientibus,  continua 
componitur  massa  nervea,  in  qua  singula  ganglia  nonnisi  emarginationibus  laterali- 
bus distincta  sunt.  In  corporis  annulo  fere  vicesimo  octavo,  una  cum  pedibus  series 
gangliorum  desinit.  Partes  autem  in  corporis  extremitate  sitae  proprio  nervorum 
systemate  instructae  sunt. 

Ganglia  abdominalia  in  ipsa  externa  abdominis  cute  sita  sunt  et  a superiore 
parte  musculis  longitudinalibus  ventralibus  maximam  partem  obtecta  sunt.  Tendines, 
quibus  lii  musculi  inter  bina  testae  segmenta  affixi  sunt,  ganglia  nervea  affirmant. 
Inter  bina  enim  segmenta  filamentum  tendinosum  ad  lineam  usque  medianam  ven- 
tris procedit  et  testae  medios  inter  illos  duos  nervos , qui  bina  gangliorum  paria 
coniungunt,  affixum  est.  Simile  quoque  ligamentum  tendinosum  transversum  ab  al- 
tero latere  ad  alterum  transgreditur. 

§.  30.  Nervi  anterioris  partis  abdominis.  — Quovis  e ganglio  nerveo  anterio- 
ris partis  abdominis  sex  nervi  oriuntur,  quatuor  externo  e margine,  qui  ad  pedum 
musculos  pertinent,  duo  ex  superficie  superiore,  qui  ad  abdominis  musculos  se 
conferunt. 

Primum  quod  ad  nervos  musculorum  abdominalium  attinet,  nervus  anterior  et 
crassior  [Fig.  L 1.  2.  P .)  e duabus  radicibus  oritur,  quarum  anterior  et  fortior  non 
e ganglio  ipso,  sed  ex  illo  nervo,  qui  bina  ganglia  utriusque  lateris  coniungit,  po- 
sterior autem  et  multo  tenuior  e ganglii  superficie  non  procul  a margine  anteriore 
evenit.  Quibus  duabus  radicibus  mox  coniunctis  nervus  planus  ac  fere  pellucidus 
componitur,  qui  tres  interiores  fasciculos  musculorum  ventralium  transgressus,  quarto 
in  fasciculo  [Fig.  1.  1.  2.  D.)  sub  musculos  laterales  obliquos  [ibid.  E'.)  se  abscon- 
dit. Hic  ulrinque  ramulo  parvo  ac  tenui  in  quartum  musculorum  fasciculum  emisso, 
truncus  nervi  fortior  et  colore  candido  praestantior  e musculis  obliquis  prodit  et  ad 
musculos  longitudinales  dorsi  se  confert,  in  quibus  ad  lineam  usque  medianam  dorsi 
ascendit.  — Praeter  hunc  nervum  e superficie  cuiusvis  ganglii  prope  a margine  po- 
steriore nervus  tenuissimus  [ibid.  Q.)  oritur,  qui  ad  musculos  ventrales  se  confert  et 
marginem  annuli  posteriorem  sequitur,  porro  autem  investigari  non  potuit. 

Primo  et  secundo  in  annulo  corporis  propter  diversum  musculorum  lateralium 
situm,  hi  nervi  aliter  se  habent.  Primo  e ganglio  abdominali  nervus  tenuis  oritur, 
qui  duos  in  ramulos  divisus  in  musculis  ventralibus  decurrit.  Nervus  anterior  e 
ganglio  secundo  ortus  [Fig.  1.  1.  P*)  inter  primum  et  secundum  corporis  annulum 
ad  musculos  laterales  cephalothoracis  ascendit  compluribusque  ramis  eos  complectitur. 

Externo  e margine  cuiusvis  ganglii,  ut  supra  dixi,  quatuor  nervi  oriuntur.  For- 
tissimus omnium  [Fig.  I.  4.  5.  6.  S.  Fig.  IV.  S.)  parte  ex  anteriore  nodi  oritur , et 

primum  quidem  praeter  marginem  anteriorem  musculi  parvi  ( Fig . I.  4.  /.),  a parte 
ventrali  in  pedem  descendentis,  decurrit,  tum  autem  sub  hunc  musculum  se  flectit 
et  una  cum  eo,  nullis  antea  ramis  emissis,  in  pedem  descendit.  In  pede  ipso  non 
procul  a margine  eius  inferiore  nervus  {Fig.  IV.  S.)  decurrit,  ac  ramulis  parvis  et 
ad  coxae  musculos  {ibid.  a.)  et  ad  secundum  tertiumque  pedis  processum  ( ibid.b.c .) 
emissis,  duos  in  ramos  {ibid.  d.  e.)  fissus  tres  processus  in  apice  positos  petit. 

Ante  hunc  nervum  vel,  ut  melius  dicam,  super  eum  nervus  paulo  tenuior  {Fig. 
I.  4.  5.  6.  Ii.)  oritur,  qui  pedum  musculis  magnis  in  abdomine  sitis  (ibid.  H ’.)  pro- 
prius est.  Sequitur  enim  nervum  modo  descriptum  ad  eum  usque  locum  , quo  hic 
in  pedem  descendit,  tum  autem  sursum  et  in  posteriora  se  convertit,  minorem  pe- 
dum musculum  {Fig.  1.  4.  J'.)  transgreditur,  membranam  tendinosam  {ibid.  L.),  quae 
singulorum  pedum  parietes  anteriores  coniungit,  subit  et  ad  musculos  pedum  ma- 
iores [ibid.  H.)  se  confert.  Hic  utrinque  parvo  ramulo  (Fig.  II.  |.  g.)  emisso,  nervus 
ipse  duobus  ramis  (Fig.  1.  6.  Fig.  II.  p.  q.)  pedis  musculum  complectitur.  Quorum 
ramus  anterior  multis  ramulis  subtilissimis  (ibid.  tc  %.  rc.)  in  superiore  musculi  fasci- 
culo diffunditur,  ramus  posterior  (ibid.  q.)  profundius  inter  musculi  fibras  descendit, 
arcuatim  circa  eas  se  flectit  et  ramulo  transverso  cum  illo  nervo  tenuissimo  (ibid:  g.), 
qui  ex  nervi  trunco  iam  antea  emissus  erat,  coniunctus  esse  videtur. 

Ex  posteriore  parte  cuiusvis  ganglii  duo  nervi  (Fig.  1.  5.  6.  T.  U.\  oriuntur. 
In  situ  naturali  hi  nervi  a musculis  pedum  minoribus  omnino  obteguntur  (v.  Fig. 
I.  4.)  nec,  nisi  hi  removentur,  in  conspectum  veniunt.  Anterior  horum  nervorum 
et  crassior  (Fig.  /.5.6.  T.  Fig. IV.  T.)  una  cum  musculo  parvo  in  pedem  descendit 
nec  in  abdomine  ipso  ramos  emittit.  In  pede  etiam  hunc  musculum  sequitur,  et 
duobus  ramis  maioribus  (Fig.  IV.  f.)  ad  musculos  medios  primi  pedis  articuli  emis- 
sis, nervus  ipse  in  pedis  articulum  secundum  procedit  et  ramulos  complures  mino- 
res duosque  maiores  (ibid.  h.)  musculis  longitudinalibus  tradens,  arcuatim  ad  eum 
locum  se  convertit,  quo  branchiae  pedi  affixae  sunt,  et  complures  ramulos  parvulos 
et  tenuissimos  (ibid.  i.)  ad  branchias,  praecipue  autem  ad  branchiam  anteriorem 
emittit.  — Posterior  illorum  nervorum  simulque  omnium  gracillimus  (Fig.  I.  b.-U. 
Fig.  IV . U),  qui  prope  ab  illo  modo  descripto  e ganglio  oritur,  ita  ut  duo  inter- 
dum uno  ex  communi  trunco  venire  videantur,  partim  ad  pedum  musculos  in  ab- 
domine sitos,  partim  ad  eos  in  pede  ipso  sitos  pertinet.  Marginem  enim  posterio- 
rem aperturae  pedis,  in  ventre  sitae,  sequutus  in  ramum  superiorem  (Fig.  1.  5.  r. 
Fig.  IV.  r.)  et  inferiorem  (ibid.  s.)  finditur.  Superior  sub  membranam  tendinosam 
(Fig.  1.  L.),  quae  pedes  coniungit,  se  flectit  et  ad  musculos  pedis  magnos  (Fig.  I.  II.) 
se  confert,  quorum  in  fasciculo  superiore  duos  ramulos  emittit.  Ramus  inferior  in 

pedem  ipsum  descendit  et  ad  musculos  eius  superiores  se  convertit,  in  quibus  ramo 
maiore  et  profundiore  (Fig.lVvt.)  emisso,  compluribus  ramulis  {ibid.  u.  v.)  diffunditur. 

Ceterum  pro  his  quatuor  nervis , interdum  tres  modo  nervi  e ganglii  margine 
externo  orti  reperiuntur,  duo  quidem  anteriores  semper  adsunt,  pro  posterioribus 
autem  nervis  interdum  unus  modo  nervorum  truncus  crassior  conspicitur,  qui  sine 
dubio  postquam  in  pedem  descendit,  in  ramos  illis  nervis  respondentes  dividitur. 
Et  his  in  exemplaribus,  quod  iam  supra  diximus,  totum  nervorum  systema  minus 
perspicue  perfecteque  effectum  esse  videtur. 

§..  31.  Nervi  posterioris  partis  abdominis.  — In  parte  posteriore  abdominis  nervi 
aliter  dispositi  sunt.  Ex  superficie  enim  cuiusvis  ganglii  nervus  tenuis  oritur  ( Fig.  I. 
3.  V.\  qui  musculos  longitudinales  ventrales  transgressus  inter  fasciculos  musculorum 
lateralium  obliquorum  ad  musculos  dorsales  se  convertit.  In  iis  per  complures  corpo- 
ris annulos  ad  dorsum  ascendit  et  duos  in  ramos  {ibid.  u.  <v.)  dividitur,  quorum  su- 
perior in  superficie  musculorum  dorsalium  decurrit,  inferior  et  profundior  eorum 
fasciculos  complectitur  et  in  duos  vel  tres  ramos  exit.  Haec  saltem  horum  nervo- 
rum dispositio  est  annulis  in  anterioribus  partis  posterioris  abdominis,  posterioribus 
in  annulis,  in  quibus  singula  ganglia  valde  sibi  appropinquata  sunt,  nervi  musculos 
obliquos  sequuntur  et  inter  eorum  singulos  fasciculos  siti  sunt.  Ac  bini  nervi  sibi 
proximi  ramo  tenui  inter  se  coniuncti  esse  videntur.  Prope  ab  origine  omnes  hi 
nervi  tenerrimi  sunt  ac  pellucidi,  eo  autem  loco,  quo  musculorum  obliquorum  fa- 
sciculos ineunt,  crassiores  fiunt  meliusque  cerni  possunt. 

1 Quod  ad  nervos  attinet  externo  e margine  gangliorum  emissos,  hac  in  poste- 
riore parte  abdominis  numquam  quatuor  nervi,  sed  tres  tantum  [Fig./.  1 . R.  S.  X.) 
reperiuntur,  quorum  postremus •■{X.)  posteriori  in  abdominis  anteriore  parte  pari 
( T . et  U.)  respondet.  In  extremis  gangliis  valde  sibi  propinquis,  nervus  tertius  quo- 
que desideratur,  et  anterius  modo  eorum  par  reperitur,  quorum  alter  alteri  ita  im- 
positus est,  ut  duo  truncum  simplicem  componere  videantur. 

§.  32.  Nervus  extremo  corporis  annulo  proprius.  — Restat,  ut  nervum  quen- 
dam  et  propter  originem  et  propter  situm  satis  memorabilem  contemplemur,  qui 
Apodis  proprius  esse  videtur,  neque  aliis  in  Crustaceis  neque  in  Insectis,  quod  scio, 
adhuc  observatus  est.  Hic  nervus  ( Fig.I.  7.  8.  V.)  in  conspectum  venit,  simulalque 
animali  a dorso  aperto,  intestinum  et  ovariorum  pars  posterior  removetur,  libere 
enim  per  abdominis  postremam  partem  ad  extremum  usque  annulum  corporis  de- 
currit. Primo  quidem  intuitu  dubitari  potest,  num  haec  filamenta  albida  et  salis 
crassa  revera  nervi  sint,  sed  quum  compluries  ea  ad  originem  usque  e gangliis  per- 
sequutus  sim , hoc  satis  mihi  persuasum  est.  Oriuntur  autem  hi  nervi  media  ex 

superficie  ganglii  abdominalis  vicesimi  quarti  aut  quinti  et  a principio  sunt  filamenta 
tenuissima,  depressa  ac  prorsus  pellucida.  Prope  musculos  ventrales  aut  per  inter- 
nos eorum  fasciculos,  ganglia  partim  obtegentes,  abdominis  iri  cavitatem  procedunt 
ac  libere  per  eam  ex  utroque  intestini  latere  ad  extremum  usque  corporis  annulum 
decurrentes,  crassitudine  plus  quam  duplo  augentur.  Extremum  cofporis  annulum 
ingressus,  uterque  nervorum  a parte  interiore  ramum  tenuem  [Fig.I. 8.  ac.  Fig.lll.  x.) 
ad  illam  eminentiam  [Fig.  1.  8.  P.)  emittit,  quae  dorsali  in  parte  annuli  sita  est  et 
penis  esse  videtur.  Hunc  ad  apicem  usque  nervus  penetrat,  et  crassitudine  paulo 
auctus  multos  ramulos  laterales  tenuissimos  emittere  videtur.  Truncus  autem  nervi 
in  posteriora  procedit  et  mox  ganglion  [Fig./.  8.  Z.  Fig.  III.  Z.)  parvum,  triangulare 
componere  videtur,  ex  quo  utri n que  ramuli  breves  [Fig.  III.  cp.  %.)  emittuntur.  Gan- 
glii autem  posteriore  ex  parte  nervus  duos  in  ramos  divisus  egreditur,  quorum  ra- 
mus interior  [ibici,  y.)  non  procul  ab  ano  mullos  in  ramulos  tenuissimos  exire  vi- 
detur, ramus  exterior  [ibici.  z.\  iterum  fissus  ad  setam  caudalem  decurrit. 

§.  33.  A poclis  systematis  nervosi  cum  aliorum  Crustaceorum  nervis  compa- 
ratio.— Quamquam  in  nervorum  systemate  Apodis  complures  superiorum  Crustaceo- 
rum similitudines  inveniuntur,  tamen  multae  eius  proprietates  facile  in  oculos  incur- 
runt. Primum  enim  quod  ad  gangliorum  ventralium  seriem  attinet,  haec  non  so- 
lum ingenti  numero  sexaginta  duorum  gangliorum  praestat,  sed  duo  etiam  nervi 
ipsi,  eam  componentes,  magis  quam  in  ullo  alio  Crustaceo  vel  Insecto  inter  se  clis— 
iuncti  sunt.  Nam  multis  quidem  in  Annulatis  et  singula  gangliorum  paria  duobus 
nervis  coniuncla  sunt  et  ipsorum  gangliorum  duos  in  nodos  laterales  divisionis  ve- 
stigia inveniuntur,  tamen  nullum  Crustaceum  notum  est,  in  quo  hi  singuli  nodi  duo- 
bus ramis  transversis  coniuncti  et  ipsi  tam  longe  inter  se,  quam  in  Apodis  gangliis, 
imprimis  thoracicis,  remoti  sint. 

Parte  anteriore  systematis  nervosi  propius  ad  superiorum  Crustaceorum  constru- 
ctionem Apodem  accedere  negari  non  potest.  Primum  enim  Apodis  cerebrum  et 
forma  et  situ  prorsus  ab  omnibus  aliis  gangliis  differt  neque  ullo  modo  disiunctio- 
nem  duorum  nodorum  lateralium,  quae  plurimis  in  Crustaceis  inferioribus,  in  Oni- 
scidis  *)  etiam  et  in  Phyllosomate  **)  reperitur,  ostendit  j tum  autem  Apus  et  ramo 
transverso,  qui  nervos  oesophagum  complectentes  coniungit,  et  gangliis  oesophageis 
superioribus,  quae  nervorum  reproductoriorum  parium  gangliis  respondent,  Decapo- 


. *)  Brandt  und  Ratzeburg  Medicinische  Zoologie.  p.  72.  Taf.  XV.  Fig.  28. 

**)  Audouin  et  Milne  Edwards  Recherches  anatomiques  sur  le  systeme  nerveux.  An- 

nales des  Sciences  naturelles.  1828.  Tom  XIV.  p.  81 

dibus  et  Slomapodibus  maxime  est  similis , in  quibus  liae  partes  optime  et  accura- 
tissime descriptae  sunt  ab  111.  Brandt  *).  Nihilominus  in  Apode  neque  systema 
nervorum  reproductoriorum  a ceterorum  nervorum  systemate,  neque  illorum  duo 
diversa  systemata  ipsa,  systema  nervi  imparis  et  paris,  tam  plane  dislincteque  ut  iu 
Decapodibus  inter  se  disiuncta  esse  videntur.  Nam  primum  non  solum  ganglia  oe- 
sophagea superiora,  sed  etiam  aliae  partes  nervorum , ut  ganglion  thoracicum  prius, 
ramos  ad  musculos  oesophagi  et  ad  ventriculi  processus  glandulosos  emittunt,  tum 
nervus  reproductorius  impar,  qui  in  Decapodibus  ipso  e cerebro  oritur  et  cum  ner- 
vis paribus  coniunctus  in  ventriculo  ganglia  imparia  componit,  in  Apode  cum  cere- 
bro ipso  non  cohaeret,  sed  e ganglio  oesophageo  impari  oritur,  quod  coniunctis 
nervis' reproductoriis  paribus  componitur.  Systema  igitur  nervorum  reproductorio- 
rum impar  in  Apode  pars  modo  est  systematis  paris.  — Omnes  autem  hos  nervos 
non  ad  proprium  ventriculum  sed  solum  ad  oesophagum  pertinere,  iam  supra  di- 
ctum est 5 quae  proprietas  structura  ventriculi  membranacea  et  oesophagi  musculari 
explicanda  est. 

Quod  ad  ceteros  nervos  attinet,  primum  id  memorabile  esse  videtur,  quod  nervi 
ad  musculos  abdominis  pertinentes  e duabus  radicibus  oriuntur,  quarum  maior  non 
e ganglio  ipso,  sed  e nervo  bina  ganglia  eiusdem  lateris  coniungente  provenit.  Hoc 
cum  ea  observatione,  quam  in  Onisco  murario  fecit  Brandt,  convenire  videtur, 
nam  hoc  quoque  in  animali  nervi  ad  corporis  partem  superiorem  pertinentes,  e 
nervis  bina  ganglia  coniungentibus,  nervi  autem  ad  corporis  partem  inferiorem  per- 
tinentes e gangliis  ipsis  oriri  videbantur. 

Prorsus  Apodis  proprius  esse  videtur  ille  nervus,  qui  e ganglio  vicesimo  quarto 
aut  quinto  oritur,  et  ad  annutum  corporis  extremum  progressus  , praecipue  ad  par- 
tes genitales  viriles,  vasa,  et  ad  ani  musculos  pertinere  videtur.  Hic  nervus  vice  qui- 
dem eorum  nervorum  fungi  videtur,  qui  aliis  in  Crustaceis  et  in  Insectis  e ganglio 
seriei  ventrales  extremo  radiatim  emittuntur,  in  Apode  autem  non  reperiunlur;  ta- 
men et  structura  et  ganglio  a se  composito  satis  ab  his  differt. 

Denique  non  solum  nervi  ad  annulum  corporis  extremum  pertinentes,  sed  etiam 
nervi  musculorum  abdominalium  eo  praestant,  quod  forma  plana  ac  depressa  et  prope 
ortum  saepe  sunt  tenuiores  ac  magis  pellucidi,  quam  locis  ab  origine  magis  remotis. 


*)  Bemerkungen  iiber  die  Mundmagen-  und  Eingeweidenerven  der  Evertebraten.  Leipz.  1835.  p.  12. 


45 


Sensuum  organa. 

Tab.  II.  Fig.  XIX— XXII. 

§.  34.  In  Apode  solus  videndi  sensus  organis  propriis  instructus  esse  videtur. 
Nam  nec  antennae  nec  palpi  adultis  in  animalibus  reperiuntur.  Parlim  autem  coxae 
pedum  abdominalium,  quae  in  linea  ventris  mediana  fossam,  qua  ori  alimenta  ap- 
portantur, componunt,  ad  tangenda  et  eligenda  alimenta  adhiberi* videntur,  nam  iu- 
venilibus  in  animalibus  mandibulae  processibus  palporum  similibus  instructae  sunt, 
quae,  simulae  pedes  abdominales  evolvuntur,  decrescunt  atque  evanescunt.  — Quod 
autem  ad  visus  organa  Apodis  attinet,  trium  partium  hoc  loco  mentio  facienda  est, 
primum  oculorum  duorum  compositorum , tum  oculi , qui  iuvenilibus  animalibus 
proprius  in  adultis  decrescit  et  commutatur,  denique  partis  illius,  quae  vulgo  ocu- 
lus simplex  nominatur. 

§.  35.  Oculi  compositi.  — Primi  in  conspectum  veniunt  oculi  magni  compo- 
siti { Tab.  II.  Fig.X.O .),  qui  media  in  parte  anteriore  semilunari  cephalothoracis 
siti  sunt  j et  in  iis  describendis  nervi  optici,  coni  vitrei,  pigmentum  et  cornea  discer- 
nenda sunt.  Nervi  optici  {Fig.  XIX — XXL  a)  ex  angulis  superioribus  cerebri  ori- 
untur et  inter  omnes  nervos  cerebrales  fortissimi  sunt.  Oblique  in  posteriora  et 
superiora,  paululum  ad  latere  recedentes  ascendunt  et,  prope  ab  origine  intumescen- 
tia quadam  parva  composita,  stalim  bulbum  oculi  utriusque  [ibici,  b.)  componunt, 
qui  crassitudine  nervum  plus  quam  duplo  superat.  Ex  eo  innumerabilia  oriuntur 
filamenta  nervea,  quae  ad  singulas  oculi  partes  pertinent,  et  propter  oculorum  ce- 
rebrique situm  obliquum,  cuius  iam  mentionem  fecimus  (cf.  Fig.XlX.)  longitudine 
ita  inter  se  discrepant,  ut  posteriores  plus  quam  duplo  anterioribus  sint  longiores. 
Videntur  quoque  interiores  exterioribus  tenuiores  ac  graciliores  esse.  — Cuique  nervo 
respondet  unus  conus  vitreus.  Haec  corpora  {Fig.  XXIV.  3.)  conica  aut  piriformia 
sunt,  extremitate  altera  in  apicem  obtusum  exeunte,  altera  incrassata  ac  rotundata. 
Ac  longitudo  eorum  cum  latitudine  comparata,  si  eadem  corpora  aliorum  Crusta- 
ceorum  et  Insectorum  respicimus,  valde  parva  esse  videtur,  longitudo  enim  fere  tri- 
plo tantum  maximam  latitudinem  superat.  Et  pars  horum  corporum  inferior  St  ner- 
vorum extremitates  pigmento  caeruleo  circumdatae  sunt 5 non  autem  amplius,  quam 
ad  eum  usque  locum  conorum  vitreorum  hoc  pertinet,  quo  hi  sunt  latissimi,  ita 
ut  extremitatibus  rotundatis  e pigmento  emineant  {Fig.  XXIV.  1.  b.),;  Tamen  hae 
quoque  eorum  extremitates  ab  omnibus  partibus  massa  quadam  propria  circumda- 

tae  esse  videntur  [ibici,  c.),  quae  paene  pellucida  est,  et  pigmentum  quoddam  luci- 
dius esse  videtur.  — Corporibus  vitreis  insita  est  tunica  cornea  quae,  ut  iam  obser- 
vavit Scha effer,  nihil  nisi  ipsius' testae  corporis  externae  pars  quaedam  pellucida 
est,  quare  fit,  Ut  una  cum  illa  haec  quoque  deponatur,  et  sub  eadem  saepe  recens 
membrana  tenuissima  reperiatur.  Et  id  memoratu  dignum  videtur,  quod  haec  re- 
cens membrana  margine  soluta  est  et  a parte  testae  recentis  circumsita  facile  dis- 
iungi  potest,  ita  ut  haec  testae  pars  proprio  modo  existere  et  serius  demum  cum 
cetera  parte  coalescere  videatur.  — Sed  eo  quoque  Apodis  tunica  cornea  ab  eadem 
parte  aliorum  Crustaceorum  Insectorumque  differt,  quod  non  cancellata,  sed  omnino 
laevis  est.  Ceterum  ipsa  ubique  eadem  est  crassitudine  , sed  tenuior  quam  testae 
pars  circumsita. 

Oculi  sunt  reniformes  et  eorum  situs  eiusmodi  esi,  ut  margines  posteriores  lon- 
gius inter  se  distent,  quam  anteriores  et  axes  longitudinales  superficierum  renifor- 
mium angulum  fere  sexaginta  graduum  componant.  Locus  eorum  summus  non  pro- 
cul ab  emarginatione  reniformi  marginis  interni  positus  est  et  angulus  superficiei  an- 
terior posteriore  simul  que  margo  interior  exteriore  inferius  situs  est.  Qua  re  primo 
intuitu  aliquis  putet,  facile  fieri  posse,  ut  eadem  res  simul  in  utriusque  oculi  con- 
spectum veniat,  quo  duplicem  rei  imaginem  animali  produci  necesse  sit,  ut  demon- 
stravit 111.  Mueiler  *).  Tamen  haec  difficultas,  praesertim  si  res  obiectae  non  pro- 
cul ab  oculis  remotae  sunt,  et  nervorum  opticorum  directione  et  oculorum  situ  re- 
supino, qua  re  corpora  vitrea  et  in  anteriore  et  in  interiore  oculorum  parte  ad 
perpendiculum  fere  ponuntur,  tolli  videtur.  Praeterea  oculi,  quibus  animal  longe 
videat,  apti  esse  non  videntur,  quod  e conis  vitreis  brevibus  latisque  et  ex  pigmento 
illorum  inferiorem  tantum  partem  circumdante  intelligi  potest.  Ceterum  oculorum 
et  haec  proprietas  et  situs  cum  vita  et  motu  **)  animalium  omnino  convenit,  ple- 
rumque enim  capite  demisso  el  abdomine  paulo  levato  praeter  marginem  vel  in 
fundo  fossarum  natant,  et  lata  cephalothoracis  testa  limum  suffodiunt.  Memorabile 
autem  hoc  esse  videtur.  Demonstravit  quidem  111.  Mueiler***),  quodque  animal 
partem  aliquam  corporis  sui  ipsius  semper  ante  oculos  habeat  necesse  esse,  ut  in- 
ter diversissimas  imagines  oculis  productas  ipse  se  cognoscat,  ostenditque  huic  rei 
plurimis  in  Insectis  prodesse  antennas ; tamen  nostro  in  animali  et  oculorum  situ 


*)  Zur  vergleichenden  Physiologie  des  Gfesichtssinnes.  p.  375. 

**)  Cf.  ibid.  p.  369. 

***)  Cf.  ibid.  p.  389. 

et  'antennarum  inopia  nullo  modo  fieri  posse  videtur,  ut  corporis  partem  aliquam 
ipsum  videat  j nam  setae  primi  pedum  abdominalium  paris  non  ad  oculos  usque 
promoveri  posse  videntur. 

Oculi  membrana  quadam  circumdati  sunt  ( Fig . XV III.  h.  /.),  quae  ipsi  eorum 
margini  affixa  est.  Quomodo  hoc  factum  sit,  et  num  ipsis  cum  corporibus  vitreis 
haec  membrana  connexa  sit,  hoc  perspicere  mihi  non  licuit,  arctissime  autem  inte- 
riori oculorum  parti  emarginatae  adhaeret.  Margine  externo  haec  membrana  cum 
illa  membrana  solidiore  [Fig.  XIX.  F.)  connexa  est,  quae  et  oculos  et  cerebrum  con- 
cludit ac  supra  fusius  copiosiusque  descripta  est.  Media  in  eadem  linea  quaedam 
obscurior  conspicitur,  quo  loco  musculi  illi  radiati  sese  inserunt  {Fig.  XVlll.  XIX. 
G.),  qui  a membrana  tendinosa  orti  nervos  opticos  circumdant.  Hoc  spatium  mu- 
sculis et  nervis  interiectum  sanguis  perfluit  et  hoc  modo  tunicam  chorioideam  quan- 
dam  ipse  refert.  Musculi  radiati  nervos  complures  {Fig.  XXIII.  I.)  accipiunt,  qui  ex 
bulbis  opticis  et  ex  intumescentia  nervi  optici  minore  oriuntur,  quod  memorabile 
esse  videtur,  quia  nervi  optici  aliis  in  animalibus  nullos  emittunt  ramos. 

§.  36.  Oculi  animali  iuvenili  proprii  rudimentum.  — Priusquam  in  Apode 
iuvenili  oculi  compositi  existunt,  animal  oculo  impari  instructum  est,  quod  quo  ma- 
gis magisque  illi  magnitudine  augentur,  eo 'magis  expallescit  et  tandem  evanescit. 
Rudimentum  autem  huius  oculi  adultis  etiam  in  animalibus  reperitur,  quod  quam- 
quam non  semper  eadem  est  forma , plerumque  e massa  quadam  nervea , forma 
ovata,  constat  [Fig.  XIX — XXI.  C)  et  inter  anteriores  oculorum  compositorum  par- 
tes silum  est.  In  superficie  testae  externae  is  locus,  cui  hoc  oculi  rudimentum  sup- 
positum est,  interdum  macula  lucidiore  praestat,  cuius  forma  cum  M Gothico  com- 
parat Scliaeffer.  Testa  enim  hoc  loco,  ut  observavit  Berthold,  interdum  ut  eius- 
dem pars,  quae  oculos  magnos  obtegit,  pellucida  est  3 interdum  autem  haec  macula 
pellucida  cum  illis  maioribus  confluit  nec  bene  distincleque  conspicitur.  — Nervus 
[Fig.  XX.  e.)  huic  oculo  peculiaris  medio  e superiore  margine  cerebri  inter  magno- 
rum oculorum  nervos  e duabus  radicibus  oritur,  quae  mox  in  unum  nervum  salis 
crassum  concrescunt,  et  intumescentia  quadam  composita,  in  apicem  exeunt.  Ab 
utroque  latere  haec  intumescentia  cum  bulbis  opticis  oculorum  magnorum  connexa 
esse  videtur,  e parte  autem  posteriore  nervum  tenuissimum  {ibid.  /.)  emittit,  qui 
illam  cavitatem,  quae  inter  magnos  oculos  sita  ventriculi  cordis  arteriosi  pars  ante- 
rior est,  per  foramen  eius  anterius  [Fig.  XV II.  E.  o.)  intrat  duosque  in  ramos  di- 
viditur. — Ab  apice  , nervi  utri n que  filamentum  tenue  [Fig.  XX.  g.)  ad  marginem 
membranaceum  , qui  oculos  magnos  circumdat  et  huius  quoque  oculi  rudimentum 
obtegit,  emittitur.  A posteriore  parte  conspectus , nervus  oculi  ex  utraque  parte 

massa  quadam  nigra  [ibid.  p.)  circumdatus  esse  'videtur.  Sin  autem  oculum  ab  an- 
teriore ac  superiore  parte  contemplamur  ( Fig.  XXI . C.)  massa  nervosa,  forma  ovata 
atque  apice  obtuso,  conspicitur.  A lateribus  enim  positae  sunt  duae  partes  nerveae 
{ibid.  h .),  quae  in  valvularum  modum  coniunctae  sunt.  Harum  ex  apice  anteriore 
quatuor  nervorum  filamenta  tenuissima  {ibid.  k.)  oriuntur,  quae  num  ad  processus 
glandulosos  ventriculi , an  ad  membranam  oculos  cerebrumque  circumdantem  se 
convertant,  mihi  non  exploratum  est.  Illis  duabus  partibus  nerveis  lateralibus  re- 
ieclis,  massa  quaedam  nigra  {Fig.  XXII. p.)  in  conspectum  venit,  quae  oculi  pigmen- 
tum reliquum  esse  videtur 5 et  a parte  superiore  nervi  cuiusdam  [ibid.  i.)  rudimen-. 
tum  ex  eminentia  quadam  egrediens  conspicitur,  quod  simulatque  illis  partibus  la- 
teralibus intervenit,  evanescit.  Haec  structura  liuius  organi  iis  in  animalibus,  in  qui- 
bus maximum  repertum  est,  esse  videtur.  Interdum  autem  pigmenti  maior  multi- 
tudo et  minores  partes  laterales  nerveae  inveniuntur.  Oculus  igitur  animali  iuvenili 
proprius,  cuius  haec  sunt  rudimenta,  simplex  esse  videlur,  et  si  structura  eius  eadem 
est,  quae  in  oculis  simplicibus  Insectorum  et  Aranearum  observatur,  nervum  illum 
{Fig.  XXII.  i .),  qui  a parte  superiore  inter  partes  laterales  descendit,  peculiarem 
oculo  esse,  oculum  autem  forsitan  hoc  modo  evanescere  credo,  ut,  lente  et  corpore 
vitreo  sanguine  has  partes  libere  praeterfluente  dissolutis,  nervorum  massa  ex  utra- 
que parte  augeatur  pigmentumque  reliquum  concludat. 

§.  37.  Organon  illud,  quod  oculus  tertius  sire  simpleoc  vulgo  nominatur.  — 
Praeter  oculos  compositos,  adultis  in  animalibus  organon  quoddam  reperitur,  quod 
oculum  simplicem  esse  putavit  Schaeffer.  Inter  margines  enim  oculorum  compo- 
sitorum posteriores  eminentia  quaedam  parva  invenitur  [Tab.  11.  Fig.  X.  P.  Fig. 
XVII.  D.)  forma  rotunda,  margine  acuto.  Superficies  huius  eminentiae  albida  et 
nitens  est,  media  autem  in  ea  macula  quaedam  conspicitur,  quae  quasi  quatuor  lo- 
bulis composita,  stellae  sive  crucis  formam  refert  et  viventibus  animalibus  colore  san- 
guineo, mortuis  obscuriore  et  nigro  est{Tab.  11.  Fig.  XXV.  a.  cf.Scliaef.  1.  c.  Tab.  II. 
Fig, I.  G.).  Non  semper  autem  tam  distincte  inter  se  disiuncli  sunt  lobuli,  ut  figura 
nostra  eos  ostendit,  sed  interdum  mihi  quidem  in  unam  maculam  rotundam  con- 
fluere videbantur.  — Haec  est  huius  partis  species  externa,  quaestione  anatomica  id 
reperi.  Si  testa  cephalothoracis  externa  abstrahitur,  ille  eius  locus,  qui  eminentiae 
superficiei  insitus  erat,  pellucidus  et  illis  testae  partibus  simillimus  reperitur,  quae 
oculos  compositos  obtegunt.  Tum  si  eminentiae  illius  superficiem  contemplaris, 
maculae  illae  rubrae  integerrimae  adhuc  conspiciuntur.  Apparet  autem  superficiem 
obtegens  membrana  quaedam  tenerrima  et  mollissima,  hoc  modo  constructa  {Fig. 
XXV.  b.).  Media  eius  pars  omnino  est  pellucida,  margo  autem  latus  colore  albido 

et  nitente  structuram  , ut  ita  dicam , imperfecte  radiatam  praebet,  quum  innumera- 
biles lineae  tenerae  ac  multis  modis  inter  se  coniunctae  connexaeque  a margine  ad 
mediam  partem  decurrere  videantur.  Si  haec  membrana,  quae  solute  tantum  emi- 
nentiae insita  est  et  saepe  ad  testam  externam  adhaerescit,  removetur,  subito  omnes 
diversi  colores  auferuntur  et  tota  superficies  unum  modo  colorem  subrubrum  prae- 
bet. Ipsa  autem  eminentia , parieti  superiori  illius  cavitatis  insita,  quae  ventriculi 
cordis  arteriosi  pars  anterior  est  ac  supra  diligentius  descripta  (cf.  §.  l4.)  , mullis 
filamentis  solidis  componi  videtur  [Fig.  XXVI. ),  quae  a margine  eius  radiatim  ad 
partes  adiacenles  se  conferunt,  a parte  media  autem  per  cavitatem  illam  libere  per- 
vadunt et  huius  parieti  inferiori  affixa  sunt.  Nequaquam  autem  haec  filamenta  ner- 
vosa, sed  magis  tendinosa  esse  videntur  et  tanta  sunt  soliditate,  ut  difficile  discerpi 
et  dissecari  possint.  Illam  quidem  cavitatem  nervus  [Fig.  XX.  /!),  cuius  iam  supra 
mentio  facta  est,  e nervo  oculi  iuvenili  animali  proprii  ortus  intrat  et  duos  in  ra- 
mos finditur,  sed  porro  hos  persequi  non  potui.  — Et  haec  habeo,  quae  de  his 
partibus  dicere  possim ; ut  accuratius  perquiram,  apta  exemplaria  mihi  deerant.  Ita- 
que quamquam  de  vera  huius  organi  natura  et  functione  diiudicare  non  possum, 
id  minime  intelligi  potest,  quomodo  hae  partes  oculi  vice  fungantur,  quum  nec  len- 
tis nec  corporis  vitrei  vestigium  reperiatur.  Contra  maculae  illae  rubrae,  quae  in 
superficie  eminentiae  conspiciuntur,  eo  tantum  effici  videntur,  quod  per  partem  il- 
lius membranae  supra  descriptae  mediam  ac  pellucidam  illae  partes,  quas  sanguis 
corde  propulsus  interfluat,  conspiciuntur.  — Hoc  totum  organon  in  iuvenilibus  ani- 
malibus omnino  desiderari  et  tum  demum,  quum  iam  omnes  fere  ceterae  corporis 
partes  perfectionem  adeptae  sint,  existere,  infra  videbimus. 

Ceterum  non  soli  Apodis  generi  haec  pars  propria,  sed  compluribus  Cruslaceis 
communis  esse  videtur.  Maxime  Apodi  affinia  sunt  genera  Branchiopus  et  Lim- 
nadia , et  in  his  quidem  organa  observata  sunt,  quae,  quamquam  forma  inter  se  di- 
screpant , illi  in  Apode  descripto  respondere  videntur.  In  Branchiopocle  stagnali 
(. Apode  pisciformi  Schaeff.)  duas  eminentias  colore  nigro  descripsit  et  depinxit 
Schaeffer*),  qui  oculos  simplices  eas  esse  putavit.  Sitae  autem  sunt  hae  partes 
hoc  in  animali  ut  in  Apode  in  dorsali  parte  nec  procul  post  oculos  compositos,  his 
autem  rebus  ab  illis  Apodis  partibus  differunt,  et  quod  duplices  sunt,  et  quod  uni- 
colores esse  illisque  maculis  rubris  carere  videntur.  — In  Limnadia  Gigante  organi 


*)  Apus  pisciformis,  insecti  aquatici  species,  Nuernberg.  1752.  — Der  fischformige  Iiiefenfuss  in 
stehenden  Wassern  uni  Regensburg.  Regensb.  1754.  Fig.  VII.  VIII.  a. 

cuiusdam  mentionem  facit  IU.  A.  B r o ngniart  *),  quod  forma  quidem  et  colore  ab 
illis  Apodis  et  Branchiopodis  partibus  differt,  situ  autem  omnino  convenit.  Inveni- 
tur enim  haec  pars  non  procul  ab  oculis  compositis,  impar  est  et  longe  eminet,  co- 
lore autem  flavo-viridi  vel  paene  pellucido  et  parte  biferiore  attenuata , superiore 
rotundata  vel  inflata  esse  videtur.  Straus-Duerkheim  dicit,  Limnadias  huius 
partis  ope  aliis  rebus  se  affigere  posse  **). 

Maxime  autem  cum  illo  Apodis  organo  specie  externa  convenit  pars  quaedam, 
quam  in  Argulo  Joliaceo  diligentius  describit  Iu  r i ne  ***).  Cephalothoracis  in  li- 
nea mediana  situs,  sed  ab  oculis  compositis  magis  quam  in  Apode  remotus  locus 
quidam  et  colore  et  splendore  praestat,  cuius  albida  in  superficie  macula  quaedam 
rubra , trilobata  et  nitida  conspicitur.  Quaestione  anatomica  se  cognovisse  dicit 
I urine,  partes  illas  tres  albidas,  quae  maculam  mediam  trilobalam  et  obscuriorem 
circumdent,  tres  esse  vesiculas  pellucidas,  liquore  proprio  repletas.  Quamquam  de 
huius  observationis  veritate  , quum  illius  animalis  examinandi  locus  nondum  mihi 
fuerit,  diiudicare  non  possum,  tamen  eo  magis  dubia  mihi  esse  videtur , quod  lu- 
rine  totam  hanc  partem  tam  male  cognovit,  ut  cerebrum  in  ea  situm  esse  putaret. 
Hoc  autem  memoratu  dignum  videtur,  quod  hae  partes  iis  in  animalibus  externa 
specie  maxime  conveniunt,  quae  in  sanguinis  circuitu  tot  et  tantas  similitudines  prae- 
bent. Ceterum  omnes  hae  res  eam  opinionem  confirmare  videntur,  has  partes  ne- 
quaquam oculos  habendas  esse. 


*)  Memoire  sur  le  Limnadia.  — Memoires  du  Museum  d’histoire  naturelle  Tom.  VI.  p.  83.  —De- 
scribitur illud  organon  p.  86.  (cf.  Tab.  13.  Fig.  2.  et  6.)  his  verbis : „La  tete  ofFre  a sa  par- 
tie  superieure  un  petit  appendice  vesiculaire , droit,  incolore,  dont  j’ignore  1’usage.44 

**)  De  F erus  s ac.  Bulletin  des  Sciences  naturelles.  1830.  Tom.  XXII.  p.  333.  — „et,  ce  qui  les 
(les  Limnadies  et  les  Pentalasmes)  rapproche  encore  davantage , ' c’est  que , dans  les  Lirnna- 
dies,  il  existe  au  devant  du  corps  un  pedoncule  court,  renfle  en  haut,  par  le  moyen  du  quel 
ces  aniinaux  se  fixent  momentanement  aux  corps,  absolument  comme  les  Pentalasmes  le  sont 
d’une  maniere  permanente.44 

***)  1.  c.  Tab.  26.  Fig.  1.  2.  7.  11.  Describitur  p.  447.  hoc  organon  his  verbis  : „ Derriere  les 
yeux  et  dans  la  ligne  mediane  du  chaperon , on  voit  un  petit  point  noiratre , qui  brille  des 
plus  belles  couleurs  du  rubis  , surtout  lorsqu’il  est  expose  aux  rayons  du  soleil.  Ce  point 
que  je  soupgonne  etre  le  cerveaU  de  1’argule  , est  compose  de  trois  lobes  egaux , un  ante- 
rieur  et  deux  lateraux  separes  les  uns  deS  a utres  par  une  substance  noire  de  forme  trian- 
gulaire.  En  examinant  ces  lobes  de  tres-pres,  j’ai  reconnu  que  c’etaient  des  vesicules  trans- 
parentes,  renfermant  une  matiere  particuliere,  qui  est  vraisemblablement  propre  a retlechir  les 
rayons  lumineux,  et  a leur  donner  tout  1’eclat,  dont  iis  brillent.44 

Partes  genitales. 

Tab.  I.  Fig.  1.  XIV — XVI. 

§.  38.  Partes  genitales  femineae.  — Ovaria  Apodis  et  magnitudine  et  ovorum, 
quibus  semper  repleta  sunt , ingenti  multitudine  praestant , quamobrem  ceteris  cor- 
poris partibus  facilius  perquiri  possunt  accuratiusque  descripta  sunt.  Itaque  pauca 
tantum  addenda  sunt.  Utroque  in  abdominis  latere  fistula  quaedam  fusiformis  adul- 
tis in  animalibus  ovulis  semper  repleta  {Fig.  I.  O.)  reperitur,  quae  membrana  tenui 
quidem,  simplici  et  pellucida,  tamen  satis  firma  et  solida  efficitur,  et  totum  per  ab- 
domen a primo  vel  secundo  annulo  ad  annulum  usque  vicesimum  septimum  vel 
octavum  pertinet.  Hae  partes  ex  utroque  latere  intestini  musculis  lateralibus  obli- 
quis adiacent  et  multis  musculis  gracilibus,  quorum  iam  supra  mentio  facta  esX{Fig. 
/.  L.L'1%  quasi  plaga  quadam  suspensae  sunt.  Has  in  fistulas  fusiformes  ab  omnibus 
partibus,  excepto  externo  latere,  quo  musculis  lateralibus  adiacent,  innumerabiles  ca- 
nales sive  tubuli  membranacei  ac  tenues,  in  arboris  modum  ramosi,  extremitatibus 
caecis,  exeunt,  qui  totam  fere  abdominis  cavitatem  explent  (cf.  Schaeff.  Tab.  IV. 

Fig.  IV — VII.)-. 

Hi  tubuli  (quorum  pars  aliqua  magnitudine  maxime  aucta  delineata  est  in  Fig . 
XIF.)  eae  sunt  partes,  in  quibus  ovula  procreantur,  et  in  earum  extremitatibus  ubi- 
que ovula  et  albida  et  rosea  reperiuntur.  Quomodo  autem  ovula  hoc  loco  existanl 
et  evolvantur,  de  hac  re  hoc  tantum,  quod  dicam,  habeo.  Ab  initio  extremitas  tu- 
buli cuiusque  caeca  in  globuli  modum  intumescit  et  in  his  extremitatibus  princi- 
pium ovuli,  massa  quaedam  albicans  et  floecida,  existit,  in  qua  complures  vesiculae 
prorsus  pellucidae  et  maiores  et  minores  conspiciuntur  [Fig.  X1K.  a.).  Mox  autem 
hae  vesiculae  evanescunt  et  massa  illa  magnitudine  ac  soliditate  aucta  colorem  albi- 
dum accipit,  qui  sensim  in  colorem  roseum  commutatur  [ibid.  b.\  tHaec  massa, 
vitellus,  membrana  propria  tenuissima,  ut  mox  demonstrabitur,  conclusa  est.  Post- 
quam ovulum  hoc  in  statu  aliquamdiu  mansit,  ex  tubuli  extremi  intumescentia  ipsum 
in  tubulum,  et  per  hunc  ad  maiorem  illam  fistulam  mediam  propellitur.  Hac  de- 
mum via  ovuli  testa  externa  existere  videtur,  nam  omnia  ovula,  quae  his  in  tubulis 
reperiuntur,  testa  quaedam  satis  crassa  circumdata  sunt  {ibid.  c.),  quae,  quo  propius 
a media  fistula  ovulum  est,  eo  magis  rubescit.  In  illa  autem  fistula  maiore  nonnisi 
perfecta  ovula  reperiuntur,  et  saepe  tantus  eorum  numerus  est,  ut  ipsos  in  tubulos 
promineant,  et  musculi,  ovarium  ad  latus  affigentes,  profunde  fistulae  imprimantur, 
qua  re  haec  speciem  articulationis  cuiusdam  accipit.  Ceterum  neque  in  orificio  tu- 

bulorum  minorum,  neque  in  maiore  fistula  dissepimenta  reperiuntur,  ut  ex  harum 
partium  descriptione  Scha efferi  (1.  c.  p.  80.)  intelligendum  videtur.  Inter  ovula 
in  fistula  sita  interdum  massam  quandam  reperi  griseam  et  coagulatam  (semen  virile 
forsitan),  qua  ovula  sibi  valde  appropinquata  arctius  coniuncta  erant. 

Alius  quoque  observationis  hoc  loco  mentio  facienda  est.  Si  tubulos  aliquot, 
ovula  recentia  ac  rosea  continentes,  aqua  perfusos  microscopio  subiiciebam,  mox 
vitellus  cito  ac  vehementer  tumescebat  et  subito,  tanquam  tegumentum  quoddam  per- 
fringens, summa  vi  ex  tumore  tubuli  globoso  in  hunc  ipsum  propellebatur,  usque  dum 
dimidium  fere  illius  evacuatum  esset.  Citius  etiam  et  vehementius  hoc  evenit,  si 
pro  aqua  vini  spiritus  adhibitus  erat.  Hoc  experimentum  primum  quidem  praeclare 
ostendit  structuram  granosam  vitelli,  et  granula  singula  magnitudine  fere  sanguinis 
corpusculorum  esse  videbantur,  tum  autem  hoc  experimento  satis  mihi  persuasum 
est,  vitellum  membrana  propria  conclusum  esse,  quae  non  aeque  ac  vitellus  ipse 
aqua  extendatur.  Celerum  vitellus  Apodis  hac  re,  quod  in  aqua  et  in  vini  spiritu 
tumescit,  omnino  differt  ab  Astaci  ovorum  vitello,  qui,  ut  observavit  111.  Rathk e *), 
his  in  liquoribus  durescit. 

Undecimo  in  corporis  annulo  fistula  media  processum  sive  canalem  latum  emit- 
tit, qui  sensim  coarclatus  inter  musculos  laterales  et  ventrales  in  undecimum  pedem 
utriusque  lateris  penetrat  et  prope  sub  coxa  in  parte  pedis  posteriore  exit  [Tabi. 
Fig  IK.  O.  cf.  Schaeff.  Tab.  IV.  Fig.  III.  g.).  Hunc  per  canalem  ovula  in  illam  ca- 
psulam veniunt,  qua  pedum  undecimum  par  instructum  est  (v.  §.  1.),  sed  orificium 
canalis  illius  externum  non  ipsa  in  hac  capsula,  sed  supra  eam  situm  est.  Forsitan 
ut  facilius  ovula  expellantur,  musculi  illi,  qui  ovarium  lateri  affigunt,  efficiunt,  nam 
fistulae  membrana  ipsa  tenuis  est  et  muscularibus  fibris  carere  videtur.  Ceterum 
orificium  externum  modo  prorsus  apertum , modo  testa  cornea  et  tam  solida  con- 
clusum est,  ut  difficile  reperiatur. 

Propria  igitur  ovaria  Apodis,  in  quibus  ovula  procreantur,  extremitates  sunt  tu- 
bulorum minorum,  hi  tubuli  ipsi  sunt  oviduclus  sive  tubae,  in  quibus  ovula  testa 
externa  vestiuntur  , et  ad  fistulam  maiorem  deducuntur.  Haec  quidem  pars  ovidu- 
ctum  communem  refert,  qui  multis  in  Insectis  reperitur,  quum  autem  in  ea  ovula 
diutius  maneant  et  hoc  demum  loco  impleri  videantur,  melius  lilerus  sive  receptacu- 
lum ovorum  internum  nominari  potest.  Denique  canalis,  qui  e fistula  maiore  emis- 
sus in  pede  undecimo  exit,  vagina  est.  Quibus  omnibus  partibus  receptaculum  [ovo- 
rum externum  adiunctum  est. 


*)  Untersuchungen  uber  die  Bildung  und  Entwicklung  des  Flusskrebses.  Leipz.  Voss.  1829.  p.  5. 

§.  39.  Partes  genitales  viriles . — De  Apodis  genitalibus  masculinis  diversi 
scriptores  magnopere  inter  se  dissentiunt.  Omnia  animalia  adhuc  reperta  feminea 
erant,  et  vix  intelligi  potest,  quomodo  masculi,  quamvis  magnitudine  et  corporis 
forma  valde  ab  illis  discrepent,  observatores  effugerint.  Nam  Schaeffer  per  qua- 
tuor  annos  haec  animalia  observavit,  et  ego  ipse  a vere  ad  autumnum  usque  extre- 
mum non  solum  multa  eorum  cepi,  sed  multa  etiam  ex  ovis  educavi,  quae  omnia 
feminea  erant.  Schaeffer  igitur  hermaphroditos  Apodes  esse  putavit,  partes  autem 
genitales  viriles  non  invenit.  Berthold  quoque  hermaphroditos  eos  esse,  qui 
ipsi  sibi  satisfacerent,  sacculos  autem  illos,  qui  interdum  in  pedibus  inveniuntur, 
partes  genitales  esse  et  semen  iis  secretum  per  vias  nondum  cognitas  ovariis  adduci 
existimavit.  Quam  opinionem  iam  supra  refutasse  et  illas  partes  branchias  esse  de- 
montrasse  me  puto*).  — Quamquam  mihi  quoque  minime  contigit,  ut  hanc  deApo- 
dis  genere  quaestionem  prorsus  expedirem,  tamen  quas  observationes  feci,  referam. 
Genitalia  masculina  externa  me  reperisse  puto.  Ultimi  corporis  annuli  in  parte  dor- 
sali nec  procul  a linea  mediana  eminentia  quaedam  parva  utrinque  reperitur,  quae 
tribus  vel  quatuor  spinulis  testae  circumdata  est.  Testa  autem  detracta,  hoc  loco  sub 
plica  membranacea  corpus  parvum  ac  teres  ( Tab.  II . Fig  XV .V.  Tab.  III.  Figi.  P. 
Tab.  I.  Fig.  XV.)  plus  minusve  eminet , cuius  in  apice  fossula  margine  elatiore  cir- 
cumdata conspicitur.  Hoc  corpus  animalis  penem  retractum  esse,  qui  in  coitu  pro- 
moveri possit,  puto.  Schaeffer,  quamvis  omnes  alias  corporis  partes  admirabili 
diligentia  descripsit,  tamen  in  Apode  cancriformi  has  partes  neglexit,  in  Apode 
producto  autem,  in  quo  hae  partes  maiores  esse  videntur,  eas  depinxit  (1.  c.  Tab.  VI. 
Fig  VIII.  a.).  Ad  has  partes,  ut  supra  diximus,  ramus  illius  nervi  {Tab.  III.  Fig  I.  x .) 
se  confert,  qui  e gangliis  abdominalibus  ortus  ad  extremum  corporis  annnlum  de- 
currit. — Genitalia  masculina  interna  difficilius  investigantur.  Si  abdomen  animalis 
a dorso  aperitur,  in  posteriore  eius  parte  multa  filamenta  ramosa  et  varie  inter  se 
eoniuncta,  quorum  nonnulla  ex  utraque  parte  intestini  ad  medium  usque  abdomen 
ascendunt,  reperiuntur.  (Pars  aliqua  eorum  delineata  est  Tabi.  Fig.  XVI.  A .).  In 
annulo  corporis  penultimo  fere  haec  filamenta  amborum  laterum,  in  plagae  cuius- 
dam modum  inter  se  eoniuncta,  intestinum  a parte  superiore  obtegunt.  In  ultimo 
autem  corporis  annulo  quamvis  difficilius  perquiri  et  a partibus  adiacentibus  se- 
parari possunt,  tamen  nonnulla  eorum  ad  penes  ascendere  mihi  videbantur.  Semel 


In  Iside  1834.  p.  680.  memoratum  est,  mares  Apodis  reperisse  cl.  Collarum,  sed  diligen- 
tior  eorum  descriptio,  quod  scio,  nondum  exstat. 

haec  inter  filamenta  vesiculam  quandam  [ibid.  B.) , duo  corpora  rubra  continentem, 
et  tam  parvam,  ut  nonnisi  microscopio  perspici  possit,  reperi.  Tum,  alius  animalis 
extremo  in  annulo  corporis  quatuor  similia  corpuscula , paullulo  maiora  inveni 
(ibid.  B.),  quae  colore  Apodis  ovillis  non  dissimilia  erant,  sed  magnitudine  illis  multo 
superabantur.  Haec  corpora,  ut  microscopium  ostendit,  illis  filamentis  adiuncla 
erant,  et  quidque  eorum  membrana  externa  vesiculae  in  modum  dilatata  et  corpore 
interno  rubro,  quod  e liquore  coagulato  constare  videbatur,  compositum  erat.  Non 
dubitari  igitur  potest,  quin  haec  corpora  et  illa  vesicula  supra  descripta  eaedem 
sint  partes*  et  mihi  quidem  verisimile  esse  videtur,  filamenta  illa,  quamvis  specie 
externa  omnino  plana  et  depressa  esse  videntur,  tamen  canales  vel  tubulos,  illa  au- 
tem corpora  rubra  semen  virile  coagulatum  esse,  quod,  ut  principia  ovorum  in  ex- 
tremitatibus tubulorum  ovarii  minorum  existunt,  ita  in  extremitatibus  horum  cana- 
lium in  vesicularum  modum  dilatatis  secernatur  atque  accumuletur,  usque  dum  pene 
eiiciatur.  — Paucis  modo  in  animalibus  has  partes  perquirere  mihi  licuit,  nec  nisi 
in  illis,  qui  iamdiu  in  spiritu  vini  conservata  erant.  Fieri  potest,  ut  recentibus  in 
animalibus  hae  partes  melius  observari  possint  et  certo  anni  tempore  maiores  repe- 
rianlur.  Ceterum  quia  membranae  intestini  recti  in  extremo  corporis  annulo  cum 
ceteris  partibus  arcte  connexae  sunt,  et  saepe  tota  extremae  partis  abdominis  cavi- 
tas sanguine  coagulato  repleta  est,  plerumque  hae  partes  nullo  modo  perquiri  possunt. 

Maxime  a formis,  quas  hae  partes  aliis  in  Crustaceis  ineunt,  et  situs  penium,  et 
forma  filamentorum  internorum,  quae  non  arboris  in  modum  ramosa,  ut  tubuli  mi- 
nores ovarii,  sed  multis  modis  inter  se  coniuncta,  quasi  plagam  quandam  compo- 
nunt, differt.  Minus  mirum  esse  videtur,  genitalia  masculina  cum  femineis  compa- 
rata tam  parva  esse , quum  iis  quoque  in  Crustaceis  , quorum  singula  aut  feminei 
aut  masculini  generis  sunt,  mares  saepe  feminis  multo  minores  reperiuntur.  Her- 
maphroditi igitur  Apodes  esse  videntur,  qui  inter  se  vicibus  coeunt,  unum  autem 
coitum  compluribus  stirpibus  satisfacere,  experimentis  demonstravitS  chaeffer.  Coi- 
tum ipsum  numquam  observare  potui,  et  idcirco  difficile  eum  observari  posse  puto 
quia  quamdiu  animalia  vigent  valentque,  semper  lato  capite  et  pedibus  limum  suf- 
fodiunt et  aquam  circumcirca  turbant. 


HISTORIA  EVOLUTIONIS. 


§.  40.  Apodis  evolutionem  Sc  ha  effer  quidem  iam  observavit  et  in  libero  suo 
p.  118  — 122.  descripsit,  tamen  quum  multae  gravissimae  res  ab  eo  neglectae  sint, 
diligentior  diversarum  formarum  commutationumque,  quas  ifivenile  Apodis  corpus 
init,  descriptio  non  supervacanea  esse  videtur. 

Ovorum  parvitas  et  opaca  externae  eorum  testae  natura  in  observanda  ea  evo- 
lutione, quam  germen  ipso  in  ovo  sequitur,  multas  evocant  difficultates.  Quare  hac 
de  parte  evolutionis  nihil,  quod  dicam,  habeo.  Ut  autem  diversae  mutationes,  quae 
in  corpore  animalis,  ovo  relicto,  observantur,  facilius  perspiciantur , totum  evolutio- 
nis tempus  quatuor  in  partes  dividere  liceat.  Ilae  sunt: 

I.  Animalis  ex  ovo  progressus 

II.  Ab  animalis  ex  ovo  progressu  usque  ad  primorum  pedum  abdominalium 
evolutionem. 

III.  Ab  evolutione  primorum  pedum  abdominalium  usque  ad  decrescentiam  paris 
pedum  thoracicorum  secundi. 

IV.  A decrescentia  paris  pedum  thoracicorum  secundi  usque  ad  receptaculi  ovo- 
rum externi  evolutionem. 

Animalis  ex  ovo  progressus. 

Tab.  IV.  Fig.  I—  II. 

§.  4l.  Iam  in  ovariorum  descriptione  duas  membranas  in  ovis  Apodis  distin- 
guendas esse,  internam  teneram  et  pellucidam,  externam  coriaceam  et  opacam  de- 
monstravimus. Priusquam  autem  germen  in  ovo  evolutum  est , viginti  fere  praete- 
reunt dies  atque  lioc  per  tempus  et  formam  rotundam  et  eandem  magnitudinem 
ovum  retinet.  Tum  autem  foetu  maturitatem  nacto , prima  externa  ovi  membrana 
rimam  agit  [Fig.  /.),  interna  adhuc  integra,  et  foetus,  qui  ad  hoc  tempus  valde 
erat  compressus,  nunc  autem  se  movere  et  explicare  coepit , membranam  teneram 
internam  extendit  et  tandem,  adhuc  hac  inclusus , membranae  externae  rimam  elu- 

ctatur  [Fig.  II.).  Membrana  interna  ( ibid.J .)  nunc  embryonis  corporis  formae  plane 
accommodata  est,  et  magnitudine  ovum  multo  superat.  Embryonis  corpus  ovata  est 
forma,  opacum  et  oculo  nigro  instructum  (ibid.  O.).  Pedes  natatorii  (ibid.  B.),  setis 
instructi , et  corporis  lateribus  adhuc  appropinquati  ab  animali  continuo  moventur, 
quod  ut  ultimum  involucrum  perfringat,  omnibus  viribus  nititur.  Tamen  quoties 
hanc  evolutionem  observavi,  animal  hac  in  conditione  complures  per  horas  aut  diei 
per  dimidium  mansit,  donec  tandem  membrana  rima  transversali  aperta  est,  quo 
facto  illud  statim  pedibus  natatoriis  fortibus  utens  laete  in  aqua  natare  coepit.  — 
Huius  conditionis  foetus  mentionem  quidem  non  fecitSchaeffer,  quum  vero  sem- 
per  a me  observata  sit,  et  cum  eo  congruere  videatur , quod  in  evolutione  Lernea- 
darum  quarundam  observavit  N ord  m a u n *) , propriam  ei  partem  in  evolutionis 
historia  tribuendam  esse  putavi. 

Alt  animalis  ex  ovo  progressu  usque  ad  evolutionem  primorum  pedum  abdominalium. 

Tab.  IV.  Fig,  III—  VIII. 

§.  42.  Apus  iuvenilis  (Fig.  III.),  si  ex  ovi  membranis  progressus  est,  animali 
adulto  vix  similis  est.  Totum  eius  corpus  est  colore  roseo,  forma  ovata,  extremitate 
posteriore  rotundata  vel  paulum  tantum  emarginala  eo  loco,  quo  anus  {ibid.  T.)  si- 
tus est.  Pedes  abdominales  nulli  conspiciuntur  et  obscure  tantum  in  anteriore  ab- 
dominis parte  annuli  quidam  incisuris  parum  profundis  significantur.  Scutum  breve 
corporis  dimidium  tantum  tegit  et  margo  eius  posterior  parum  emarginatus  est.  In 
cephalothorace  duo  pedum  paria  conspiciuntur.  Pedes  anteriores  [ibid.  A.)  et  mi- 
nores e testa  dimidio  eminent,  et  tribus  setis,  duabus  longioribus,  una  breviore  co- 
ronati sunt.  Reperiuntur  hi  pedes  in  adultis  quoque  animalibus,  sed  marcidi  et  im- 
minuti, qua  re  a plurimis  scriptoribus  antennae  nominati  sunt.  Pedes  posteriores 
[ibid.  B.),  illis  proximi,  longitudine  totum  corpus  superant  compluribusque  setis  na- 
tatoriis instructi  sunt.  Non  procul  a margine  capitis  anteriore  ante  intestinum  ocu- 
lus niger  et  rotundus  conspicitur. 

§.  43.  Paulo  tantum  animal  (Fig.  IV.),  postquam  semel  cutem  deposuit , mu- 
tatura est;  corpus  magis  pellucidum,  et  posterior  eius  pars  magis  attenuata,  ex  qua 


*)  Mikrographische  Beitrage  zur  Naturgeschichtc  der  wirbellosen  Thiere.  Berlin.  1832.  P.  II. 
Tab.  IV. 

setae  caudales  ( ibid . A.)  ut  duo  processus  parvi  eminent 5 certius  annuli  quidam  ab- 
dominis distingui  possunt.  Intestinum  melius  conspicitur  el  omnino  simplex  est,  ex- 
tremitas eius  anterior,  multo  quidem  latior  sed  a parte  posteriore  nulla  incisura  se- 
iuncta,  ventricutum  refert  [ibid.  V.)y  cuius  in  margine  anteriore  duo  processus  con- 
spiciuntur [ibid.  e.),  qui  primordia  sunt  maiorum  ventriculi  appendicum  glandu- 
losarum. 

§.  44.  Bis  denique  cute  deposita,  die  secundo  ( Fig . V.%  in  corpore  iam  paene 
pellucido  intestinum  colore  fusco-viridi  praestat,  abdominis  autem  in  parte  anteriore 
octo  vel  decem  annuli  [ibid.  e.)  plane  conspiciuntur,  qui  sensim  in  pedes  abdomi- 
nales solvuntur,  et  spectaculum  pulcherrimum  spectatori  praebent.  Nam  sensim 
annuli  singuli  inter  se  seiungi  coeperunt,  et  primi  quidem  eorum  margines  laterales 
soluti  foliolum  pedis  extremum  efficiunt,  tum  autem  margines  quoque  inferiores  sen- 
sim evolvuntur,  et  dividuntur  in  quinque  foliola,  quae  simulatque  libere  Sunt  evo- 
luta, motum  illum  trementem  et  micantem,  pedibus  abdominalibus  proprium,  inci- 
piunt. Setae  caudales  iam  multo  longiores  sunt  et  ventriculus  [ibid.  V.)  maiore 
latitudine  ab  intestino  magis  seiunclus,  iam  duos  processus  [ibid.  v.)  ex  utraque  parte 
oculi  ostendit,  intestinum  rectum  autem  [ibid.  H.)  structura  musculari  et  colore  ni- 
tido praestat.  Oculus  rotundus  et  niger  sacculo  quodem  membranaceo  [ibid.  o.) 
circumdari  videtur. 

§.  45.  Pedum  thoracicorum  et  oris  partium  structura  his  in  iuvenilibus  ani- 
malculis  haec  est.  Duo  paria  pedum  natatoriorum  vel  thoracicorum  ante  mandi- 
bulas magnas  in  anteriore  parte  eephalotho racis,  quae  hoc  evolutionis  tempore  mullo 
maior  necdum  a posteriore  parte  tam  distincte  seiuncta  esse  videtur,  posita  sunt. 
Minores  pedes  iam  supra  descripti  sunt.  Maiores  et  posteriores  {Fig.  VII.)  tribus 
articulis  compositi  sunt,  quorum  primus  [ibid.  1.)  omnium  brevissimus  membrum 
longum  et  valde  mobile  [ibid.  a.)  fert,  cuius  apici  processus  quidam  hamatus,  spina 
laterali  instructus,  articulatione  adiunctus  estj  secundus  [ibid.  2.),  primo  duplo  lon- 
gior, simili  appendice  tribus  setis  natatoriis  coronata  [ibid.  b.)  instructus  est.  Ter- 
tio denique  articulo  [ibid.  3.)  ad  apicem  versus  attenuato  quinque  setae  longae  in- 
sitae sunt.  Hi  articuli  articulationibus  ita  inter  se  coniuncti  sunt,  ut  primus  et  ter- 
tius nonnisi  in  posteriora,  secundus  in  anteriora  tantum  flecti  possint,  quare  fit,  ut 
hi  pedes  totum  per  circuli  dimidium  moveantur.  Animal  autem  iis  non  solum  ad 
natandum,  sed  etiam  ad  attrahenda  alimenta  utitur,  et  illi  quidem  processus  hamati, 
in  primo  articulo  positi,  imprimis  huic  rei  inserviunt,  nam  quoties  pedes  in  poste- 
riora moventur,  toties  amborum  pedum  processus  post  mandibulas  conveniunt.  — 
Oris  partes  [Fig.  VI.)  iis  sunt  similes,  quae  adultis  in  animalibus  reperiunlur, 

Mandibulae  [Fig.  FI.  et  VIII.  D.)  tantum  constructione  nova  et  iuve  a ilibus  ani- 
malibus propria  praestant.  Parte  exteriore  subglobosa  e cephalothorace  longe  emi- 
nent et  continuo  ita  moventur,  ut  primi  earum  dentes  posteriores  sibi  inserantur. 
Praeterea  autem  pars  earum  externa  appendice  longa  [ibid.  d.),  mobili,  articulata  et 
complures  in  lacinias  exeunle,  instructa  est.  Harum  appendicum  ope  animal  ali- 
menta et  attrahere  et  contrectare  videtur ; nam  ut  processus  hamati  pedum  maio- 
rum post  mandibulas  congruunt,  ita  hi  processus  moventur,  ut  post  maxillas  conve- 
niant (cf.  Fig.  VI.)-  Necessariae  autem  hae  partes  animali  iuvenili  propterea  sunt,  quod 
pedes  abdominales  et  idcirco  fossa,  coxis  eorum  in  parte  ventrali  composita,  per 
quam  in  adultis  animalibus  alimenta  ori  apportantur,  nondum  sunt  evoluti.  — Ma- 
ccillarum  anteriores  [Fig.  VI.  E.)  posterioribus  minores  sunt  et  labro  magno  latoque 
[ibid.  C .)  parti  m'  obteguntur  5 posteriores  [ibid.  F.)  dentibus  fortibus  instructae  sunt. 
Ceterum  omnes  hae  partes,  quia  prorsus  pellucidae  et  sub  intestino  obscuro  sitae 
sunt,  difficile  observari,  nec  nisi  in  iis  animalibus,  quorum  ventriculus  alimentis  satis 
evacuatus  est,  bene  cognosci  possunt. 


A pedum  abdominalium  evolutione  usque  ad  decrescentiam  paris  pedum 
thoracicorum  secundi. 

Tab.  IV.  Fig.  IX—  XXII. 

§.  46.  Cute  iterum  commutata  tertio  fere  die  [Fig.  IX.  et  X.),  iam  quatuor  aut 
quinque  pedum  abdominalidm  paria  (Fig.  IX.  X.  M.  Fig.  XI.  XII.)  evoluta  sunt,  quo- 
rum pedum  quisque  in  margine  inferiore  sex  processus  foliaceos,  setis  instructos,  in  su- 
periore branchias  duas  fert.  Post  hos  pedes  sex  vel  septem  annuli  [Fig.  IX.  X.  e.) 
conspiciuntur,  quorum  anteriores  inter  se  disiungi  sensimque  pedum  formam  accipere 
coeperunt,  ut  eluceat,  pedum  evolutionem  ab  anteriore  corporis  parte  ad  posteriorem 
progredi.  Una  autem  cum  horum  pedum  evolutione  aliae  quoque  graves  -commutatio- 
nes diversis  in  corporis  partibus  observantur.  Iam  enim  in  cephalothorace  ve  utri- 
culus complures  appendices  utrinque  protulit,  quarum  duae  superiores  et  una  infe- 
rior discernuntur  5 et  tum  demum  inter  hos  processus  et  post  oculum  imparem  duae 
apparent  maculae  parvae  [ibid.  P.),  et  colore  purpureo  , et  splendore  praestantes, 
quas  oculorum  compositorum  primordia  esse  facile  intelligilur.  Quomodo  autem 
eorum  partes  singulae  evolvantur,  et  quae  primae  existant,  id  quidem  perscrutari 
nondum  licuit,  tamen  hocce*  animal  praecipue  esse  aptum  puto,  in  quo,  magnitu- 
dine partium  salis  aucta,  haec  quoque  res  summi  momenti  fortasse  cognosci  possit, 

animalia  enim  hoc  tempore  paene  pellucida  sunt  et  quomodo  oculi  magis  magisque 
crescant,  gradatim  persequi  licet.  — Scutum  ( ibid . G .)  etiam,  quod  ad  hoc  tempus 
parvum  et  subemargi natum , et  omnibus  partibus  aeque  maculatum  punctatumque 
erat,  iam  perfectiorem  formam  accepit,  et  punctis  maculisque  complures  series  con- 
stituentibus canalium  branchialium  principia  componuntur  [ibid.  g.).  In  extremo 
corporis  annuto  iam  praeter  setas  caudales,  complures  spinulae  apparent. 

§.  47.  Quo  plura  pedum  abdominalium  paria  evolvuntur,  eo  longior  fossa  ali- 
mentaria, coxis  eorum  in  parte  ventrali  composita,  et  aptior  fit,,  per  quam  pedum 
motione  ori  alimenta  admoveantur.  Itaque  illae  paries,  quae  adhuc  huic  rei  inser- 
viebant, iam  sensim  decrescunt.  Primi  processus  hamati  pedum  thoracicorum  ma- 
gnitudine imminuuntur,  tum  mandibularum  appendices  lacinias,  quibus  instructae 
erant,  amittunt.  Uudimenla  tantum  harum  partium  restant  [Fig.  XIV.  a.  d.),  denique 
haec  quoque  evanescunt.  In  adultis  animalibus  mandibularum  pars,  in  qua  hi  pro- 
cessus positi  erant,  nihilo  a ceteris  partibus  differt. 

Una  cum  pedibus  oculi  compositi  magis  magisque  crescunt,  et  hi  quidem  citius 
quum  ceterae  partes.  Iam  margo  membranaceus  apparet  [Fig.  XIII.  P.),  qui  oculos 
in  sacculi  modum  circumcludit  et  quater  vel  quinquies  testa  detracta,  oculi  prorsus 
sunt  perfecti  {Fig.  XV.  P.).  Purpureo  e pigmento  ubique  corpora  vitrea  eminent 
et  quasi  marginem  dentatum  componunt,  dum  vas,  quod  oculum  utrumque  circum- 
dat, aequis  intervallis  in  pulsationis  modum  movetur.  Quo  magis  vero  hi  oculi 
crescunt,  eo  magis  decrescit  oculus  impar , et  colorem  nigrum  et  splendorem  amit- 
tit, et  mox  eius  loco  macula  tantum  obscura  [Fig.  XV.  O.)  conspicitur. 

Ventriculus  etiam  magis  magisque  evolvitur,  pluresque  lacinias  processusque  e 
margine  profert.  In  Fig.  XV.  quinque,  in  Fig.  XIX.  iam  septem  eorum  cernuntur, 
simulque  sinus,  binis  laciniis  interiecti , profundiores  fiunt.  Pellucidae  quidem  ab 
initio  laciniae  sunt,  mox  autem  pars  earum  interior  et  media  colorem  flavo-viridem 
eundem,  qui  in  ventriculo  observatur,  accipit.  Quae  res  Schaefferum,  qui  has 
partes  descripsit  et  depinxit  (1.  c.  Tab.  V.  Fig.  XV. 'a'.),  induxisse  videtur,  ut  vas  quod- 
dam has  partes  circumdare  putaret.  Inferiore  quoque  in  parte  ventriculi  mulli  pro- 
cessus minores  [Fig  XI V.  XX.  z:) , in  racemi  modum  compositi,  inveniuntur,  pri- 
mordia eorum  canalium,  qui  in  inferiore  parte  ventriculi  siti  et  ceteris  breviores  la- 
tioresque  sunt.  Hoc  modo  sensim  oculi  a ventriculi  processibus  undique  circumdan- 
tur. — In  intestino  et  maior  crassitudo  parietum  intestini  recti  et  musculi  transversi 
in  extremo  corporis  annulo  bene  conspiciuntur.  Simul  autem  hoc  loco  praeter  com- 
plures spinas,  in  parte  dorsali  duae  papillae  [Fig.  XIV.  Z)  parvae,  colore  rubro, 
spinis  nonnullis  circumdatae , primordia  penium , exislunt. 

§;  48.  Denique  pedes  commutantur.  Pedes  thoracici , qui  quum  animal  ovum 
relinqueret,  corpus  longitudine  superabant,  non  aeque  ac  ceterae  corporis  partes 
crescunt,  sed  extrema  hac  evolutionis  periodo  iam  vix  e testa  prominent  (Fig.  XX. 
A.  B.).  Et  anteriores  eorum  non  solum  setis  fere  nudati  sunt  sed  etiam  articula- 
tione media,  quae  nunc  demum  existere  videtur,  eam  formam  accipiunt,  quae  his 
partibus  in  adultis  animalibus  est.  Pedes  posteriores  [ibid.  B.)  quoque,  quamvis 
adhuc  fortiter  et  vehementer  ab  animali  moventur,  iam  decrescunt.  Contra  pedum 
abdominalium  non  solum  omnes  anteriores,  qui  adhuc  forma  breviore  et  latiore 
erant,  longiores  et  graciliores  fiunt,  et  chela  quadam,  processibus  duobus  extremis 
composita,  instruuntur,  sed  etiam  primum  par  proprio  modo  commutatur.  Quod 
si  fere  illam  formam  adeptum  est,  quam  ceteri  pedes  semper  retinent  ( Fig.  XF 1 .), 
primum  omnes  processus,  excepta  coxa,  apici  sensim  appropinquantur,  et  longitu- 
dine aucti  setarum  formam  articulationisque  cuiusdam  speciem  imitantur  [Fig.  XXII.), 
tum  autem  eorum  primus  et  apici  proximus,  qui  adhuc  erat  longissimus,  decrescere 
coepit  {ibid.  m.). 

A «iecresceutia  paris  pedum  thoracicorum  secundi  usque  ad  receptaculi  ovoriun 
externi  evolutionem. 

Tab.  IV.  Fig.  XXIII-  XXXI. 

§.  49.  Postquam  pedum  abdominalium  primum  par  ea  ratione,  quam  modo 
descripsimus,  commutatum  est,  tum  pedes  thoracici  maiores  prorsus  decrescunt,  de- 
bilitantur , setis  nudantur  et  languidi  corpori  adhaerescunt  {Fig.  XXI V.  B.  Fig. 
XXFll .),  ut  una  cum  testa  deponantur.  Bis  tantum  rudimenta  eorum  etiam  in 
adultis  animalibus  reperi  [Tab.  I.  Fig.  V.  B.).  Interea  processus  quoque  extremus 
paris  pedum  abdominalium  primi  magis  decrescit  [Fig.  XXI  III.  m.)  necnisi  rudi- 
mentum, eminentiam  parvam  forma  ovata,  relinquit.  Tum  animal,  tres  vel  quatuor 
lineas  longum  [Fig.  XXIII  a ),  ei  simile  est,  quod  Scha  effer  1.  c.  Tab.  V.  Fig.  VII. 
depinxit,  sed  hac  re  observationes  non  consentiunt.  Scha  effer  iam  quinio  die 
animalia  hanc  magnitudinem  adipisci  dicit,  contra,  priusquam  animalia  a me  obser- 
vata ad  hanc  perfectam  corporis  formam  pervenirent,  semper  quatuordecim  fere  dies 
praeterierunt. 

Ut  secundae  evolutionis  periodi  initio,  quum  primi  pedes  abdominales  evolve- 
rentur, oculorum  compositorum  primordia  apparuerunt,  ita  nunc  illius  partis , quae 
vulgo  oculus  simplex  nominatur , primordium  cernitur  [Fig.  XXIII.  Q).  Eminentia 

quaedam  impar,  rotunda,  margine  adhuc  obscuro  atque  obtuso  cincta,  in  testa  post 
oculos  existit.  Et  ab  initio  haec  eminentia,  magnitudine  animalis  respecta,  multo 
maior  latiorque  est,  quam  in  adultis  animalibus,  nequedum  maculae  rubrae,  in  cru- 
cis formam  compositae,  in  superficie  conspiciuntur,  sed  adhuc  testae  structura  hoc 
loco  eadem,  quae  in  ceteris  partibus,  est.  Postquam  autem  saepius  cutis  commu- 
tata est,  illa  eminentia  et  marginem  acutiorem  et  colorem  lucidiorem  magisque  pel- 
lucidum accipit  et  tum  demum  maculae  illae  rubrae  media  in  superficie  albida  sitae 
apparent. 

§.  50.  Ovorum  receptacula  quoque,  quae  pedum  abdominalium  pari  undecimo 
affixa  sunt,  hac  demum  evolutionis  periodo  ex  ipsis  pedum  partibus,  qui  antea  ea- 
dem forma  qua  ceteri  sunt,  evolvuntur.  (Conferantur  Fig.  XXIX.  et  XXX.).  Hoc 
eo  efficitur,  quod  planta  pedis,  ut  ita  dicam  [ibid.  n.),  sensim  dilatatur,  branchia 
autem  exterior  sive  triangularis  [ibid.  r .)  formam  rotundam  structuramque  solidio- 
rem accipit.  Simul  musculus  ille  [ibid.  t.),  qui  in  pede  ipso  ortus  ad  brancbiam  se 
confert,  crassior  et  fortior  quam  in  ceteris  pedibus,  sensim  se  contrahit.  Qua  re 
branchia  rejicitur , "et  plantae  pedis  appropinquata  in  operculum  ovorum  receptaculi 
commutatur.  Interea  autem  branchia  minor  sive  ovata  [ibid.  s.)  corrugatur  ac  de- 
crescit, et  rudimentum  eius  saepe  in  adultis  etiam  animalibus  reperitur.  ■ — Prius- 
quam autem  hae  partes  ad  hanc  perfectam  formam  perveniunt , multis  testae  com- 
mutationibus opus  esse  videtur,  nam  quum  pedes  thoracici  maiores  iam  in  animali- 
bus qualuor  lineas  longis  desiderantur,  receptacula  ovorum  interdum  in  iis,  quae 
longitudine  pollicis  dimidium  superant,  imperfecta  inveniuntur.  — Hac  observatione 
111.  Bertholdi  opinio  refellitur,  qui  ovorum  receptaculi  alteram  partem  branchia 
triangulari  et  planta  pedis  concretis , alteram  sive  operculum  branchia  ovata  com- 
mutata effici  putat. 

Ex  hac  imperfecta  receptaculi  ovorum  externi  constructione  concludi  potest, 
interna  quoque  genitalia  hoc  tempore  nondum  perfectionem  adepta  esse.  Et  hoc 
quaestione  anatomica  confirmatur.  Ovarium  [Fig.  XXXI.)  animalium,  quae  linea- 
rum quatuor  vel  quinque  longitudine  sunt,  sola  e fistula  maiore  constat,  quam 
supra  receptaculum  ovorum  internum  nominavimus.  Tubuli  minores  nunc  demum 
sensim  existunt , et  id  quidem  eo  efficitur  , quod  membrana  fistulae  mediae  ubique 
processus  coecos  et  sacciformes  [ibid.  x.)  propellit,  quorum  primi  anteriores,  tum 
posteriores  sensim  complures  in  ramos  se  dividunt.  Tota  autem  pars  adhuc  pror- 
sus pellucida  est,  nec  ovorum  ullum  vestigium  reperitur.  Ovula  multo  post  demum, 
et  prima  quidem  in  anteriore  ovarii  parte,  existunt. 

§.  51.  Ventriculus  [Fig.  XXUl.  XXIV.  V.)  quoque  nondum  eam  formam 

adeptus  est,  quam  supra  descripsimus,  sed  ii  processus,  qui  iam  evoluti  sunt  (tbid. 
'v.  z.) , maioribus  tantum  canalibus  glandulosis  ( Tab . 1.  Fig.  X.  et  XIII.  a.)  respon- 
dent. Minores  autem  processus  ex  his  ipsis  hac  demum  evolutionis  periodo  existunt, 
et  priores  quidem  ij,  qui  in  inferiore  ventriculi  parte  siti  sunt.  Ceterum  totam  per 
vitam  animalis,  ut  supra  iam  dictum  est,  ventriculus  recentibus  membranis  vestitur 
et  forma  commutatur. 

Denique  pedum  abdominalium  numerus  nondum  completus  est,  sed  sensim, 
postquam  saepius  testa  commutata  est,  evolvuntur.  In  animalibus,  quae  novem  fere 
linearum  longitudine  erant,  quinquaginta  pedum  paria  reperi , quorum  postrema 
valde  imperfecta  et  tanta  parvitate  erant,  ut  vix  conspici  possent.  Plura  autem  quam 
sexaginta  paria  in  adultis  etiam  animalibus  non  reperiri  videntur. 

§.  52.  Respiratio  in  iis  iuvenilibus  animalibus,  quae  modo  ovum  reliquerunt, 
per  totius  corporis  cutem  adhuc  teneram  effici  videtur,  nam  branchiae  pedibus  in- 
sitae hac  prima  evolutionis  periodo  nondum  evolutae  sunt,  scutum  autem  parvum 
imperfectumque  est.  Sanguinis  quoque  circuitus  hoc  tempore  ex  aliqua  parte  com- 
mutari videtur,  quo  una  cum  oculis  compositis  membrana  eos  circumdans  existit. 

De  nervorum  evolutione  nullas  quidem  habeo  observationes,  sed  si  ganglio- 
rum ventralium  seriem,  quae  in  adultis  animalibus  reperitur,  contemplamur,  dubi- 
tari non  potest,  quin  singula  ganglia  una  cum  pedibus  evolvantur,  et  quo  perfectio- 
rem formam  corporis  partes  accipiant,  eo  longius  inter  se  et  singuli  nodi  laterales, 
qui  unum  gangliorum  par  componant,  et  ipsa  gangliorum  paria  removeantur.  Lon- 
gissime enim  inter  se  remoti  sunt  nervorum  nodi  thoracici  , quia  et  pedes  thoracici 
et  oris  partes  iam  in  iuvenilibus  animalibus  perfecti  inveniuntur,  contra  posteriora 
ganglia  abdominalia  nu inquam  inter  se  disiunguntur , quia  postremi  pedes  abdomi- 
nales parvi  et  imperfecti  totam  per  vitam  animalis  remanent.  Quod  idcirco  memo- 
ratu dignum  est,  quia  in  plurimis  Crustaceis  nervorum  nodi,  quo  magis  ad  perfe- 
ctionem accedunt  corporis  partes,  sibi  appropinquantur  et  inter  ^se  confunduntur. 
Haec  lex  compluribus  exemplis  demonstrata  est  ab  Audouin  et  Milne  Edwards*), 
et  confirmata  a hathke  **)  observationibus  in  Astaco  factis,  cuius  tria  ganglia 
thoracica,  in  foetu  inter  se  disiuncta , si  animal  perfectius  excultum  est,  in  unum 
magnum  ganglion  coalescunt. 

§.  53.  Nihil  restat,  nisi  ut  oris  partes  pedesque  thoracicos  respiciam,  partium- 
que denominationes,  quibus  usus  sum,  probem,  quod  nisi  evolutione  animalis  co- 

Annales  des  Sciences.  XIV.  77. 

**) . 1,  c.  p.  76. 

gnita,  -fieri  non  potest.  — Savigny*)  Apodem  labrum,  unum  mandibularum  par 
et  duo  maxillarum  paria  habere  dicit,  illasque  paries,  quas  maxillas  priores  nomi- 
navi, linguam  bipartitam,  illa  autem  organa,  quae  tertium  pedum  thoracicorum  par 
esse  puto,  maxillas  posteriores  esse  existimat.  Erichson  **).,  qui  omnibus  in  Cru- 
staceis  tres  pedes  thoracicos,  qui  pedibus  Insectorum  respondeant,  inveniri  demon- 
stravit, oris  quidem  partes  eodem  modo  quo  Savigny  explicat,  primus  autem  eas 
partes , quae  a superioribus  scriptoribus  antennae  nominatae  sunt , rudimenta  primi 
pedum  thoracicorum  paris  esse  cognovit,  putavitque  ceteris  pedibus  thoracicis  prima 
paria  pedum  branchialium  respondere,  ita  ut  anterior  pars  corporis,  cui  oris  partes 
insitae  sint,  e capite  et  prothorace  concretis  composita  sit,  duo  autem  primi  annuli 
posterioris  et  annulatae  corporis  partis  mesothoracem  et  metalhoracem  referant. 
Haec  opinio  historia  evolutionis  refellitur , quum  iuvenilia  animalia  duobus  paribus 
pedum  thoracis  instructa  esse  constet.  Quaeritur  igitur,  quae  partes  tertio  pedum 
thoracicorum  pari  respondeant.  Huic  non  respondere  primum  pedum  branchialium 
par  ex  eo  intelligi  potest,  quod  hi  pedes  eodem  modo  et  eodem  tempore,  quo  ce- 
teri. pedes  abdominales  evolventur  et  ultimis  demum  evolutionis  periodis  illam  for- 
mam , qua  ceteris  praestant,  accipiunt.  Itaque  mihi  quidem  illae  partes  (Tai?:  I. 
Fig.  V.  E.) , quas  linguam  nominant  Savigny  et  Erichson,  maxillae  priores  esse 
videntur,  quum  forma  et  insertione  omnino  cum  proximo  maxillarum  pari  (ibid.  F.) 
congruant  nec  ab  his  nisi  eo,  quod  minores  nec  dentibus  instructae  sint,  differant. 
Illa  autem  organa  (ibid.  G.) , quae  maxillas  posteriores  esse  putavit  Sav  i gny,  ter- 
tium par  pedum  thoracicorum  esse  credo.  Nam  quamquam  propter  harum  par- 
tium parvitatem  occultumque  situm  iuvenilium  animalium  in  iis  demum  , quae 
iam  perfectiorem  habuerunt  corporis  formam,  totam  earum  formam  observare  po- 
tui (Tab.lF.  Fig.  XXVI) , tamen  illae  partes  ipsae,  quae  adultorum  animalium 
sunt  (Tab.I.  Fig.  VI.)  et  forma  et  colore  et  insertione  a maxillis  differunt  et  quasi 
demonstrare  videntur , se  rudimenta  tantum  partium  quarundam  esse.  Ex  duobus 
enim  constant  lobulis,  quorum  interior  quidem  ciliatus  coxis  pedum  abdominalium 
similis  est,  exterior  autem  non  testa  cornea,  sed,  ut  rudimenta  ceterorum  pedum 
thoracicorum,  membrana  tenui  vestitus  colore  albido  est,  modo  selis  aliquot  coro- 
natus, modo  iis  privatus.  Duobus  parvis  et  debilibus  musculis  corpori  affixae  sunt 
et  tam  absconditae  inter  maxillas  et  pedes  abdominales,  ut  ne  ad  fossam  quidem 
alimentariam,  coxis  pedum  compositam,  pertineant.  Ceterum  nervorum  quoque 

*)  1.  c.  p.  63.  Tab.  VII. 

**)  Entomographieen.  Untersuchungen  in  dem  Gebiete  der  Entomologie.  Berl.  P.  I.  1840.  p.  22. 

distributio  opinionem  positam  affirmare  videtur,  nam  et  mandibulae  et  maxillae  ner- 
vos ipsis  e gangliis  accipiunt,  sed  ii  nervi  tenuissimi,  qui  ad  has  partes  se  confe- 
runt, ex  illis  nervis,  qui  secundum  ganglion  thoracicum  cum  primo  ganglio  abdomi- 
nali coniungunt,  oriuntur,  ut  illi  quoque  nervi,  qui  ad  rudimenta  duorum  anterio- 
rum pedum  thoracicorum  pertinent,  non  e ganglio  quodam,  ^ed  e nervis  oesopha- 
gum complectentibus  emittuntur.  Propria  autem  pars  quaedam  , quae  linguae  Cru- 
staceorum  aliorum  respondeat;  in  Apode  desideratur,  sed  dubium  esse  videtur,  an 
haec  pars  in  omnibus  ceteris  Crustaceis  inferioribus  certe  demonstrari  possit.  Hae 
causae  sunt,  quibus  motus  denominationes  oris  partium  commutandas  esse  putavi. 


EXPLICATIO  FIGURARUM. 


( Omnes  figurae  magnitudine  aucta  delineatae  sunt.) 

TABUI,  1 PMIMA. 

Fsgfiipac  I— IU.  Systema  musculorum  (§■  2—5.). 

Fig.  I.  Musculi  abdominis  et  partis  posterioris  cephalo thoracis  (§.  3.).  — Animal  sectione  lon- 
gitudinali a ventre  apertum  , latera  sunt  expansa,  intestina  omnia  remota , excepta  ovarii  dextri 
fistula  summa,  quae  tubulis  minoribus  spoliata  in  situ  naturali  relicta  est. 

A.  Musculi  obliqui  dorsales.  — A.  Musculi,  qui  sese  inserunt  venae  branchiali.  — B.  Mu- 
sculi cephalothoracis  laterales.  — C.  Musculi  longitudinales  dorsales.  — D.  Musculi  longitu- 
dinales ventrales.  — E.  Musculi  obliqui  laterales  anterioris  partis  abdominis.  — F.  Musculi 
transversi  laterales.  — G.  Musculi  laterales  obliqui  posterioris  partis  abdominis.  — H.  Musculi 
maiores  pedum  abdominalium,  maximam  partem  a musculis  lateralibus  obliquis  obtecti.  — K, 
Musculi , quibus  membrana  cordi  subiacens  inseritur.  — L.  L'.  Musculi  ovarii.  — 0.  Ovarii 
dextri  fistula  maxima  sive  receptaculum  ovorum  internum , ovulis  repletum.  — R.  Extremitas 
intestini  recti  sectione  longitudinali  aperti.  — *Locus,  quo  vagina  in  par  undecimum  pedum 
descendit. 

Fig.  II.  Musculi  partis  anterioris  cephalothoracis  (§.  4.).  — Cephalothorax  a parte  superiore 
apertus  est,  ventriculus  una  cum  processibus  glandulosis  remotus. 

D.  Musculorum  longitudinalium  ventralium  fasciculi  anteriores.  *—  M.  Musculus  mandibularum, 
— P.  Oesophagus  persectus.  — Q.  R.  S.  Musculi  oesophagum  et  mandibularum  musculo  et 
testae  affigentes.  — U.  Musculus  labri.  — V.  Musculus  mandibularum  musculum  cum  testa 
coniungens.  — W.  Musculi  ventriculo  cordis  arterioso  peculiares.  — X.  Musculi  in  latera 
ascendentes.  — Z.  Musculi  duo,  qui  membranae  oculos  circumcludenti  se  inserunt. 

Fig.  III.  Musculi  pedis  abdominalis  (§.  5 ). 

Fig , IV.  Musculi  pedis  paris  undecimi  a posteriore  parte  (§.  5.), 

Fig . III — IV.  H , Musculorum  duo  fasciculi  a latere  abdominis  in  pedem  descendentes.  — 


J.  Musculorum  duo  fasciculi  a parte  ventrali  in  pedem  descendentes.  — K.  Musculus  medius 
articuli  primi  pedis.  — L.  Musculus  vergens  in  branchiain  exteriorem,  quae  in  pedibus  paris 
undecimi  commutata  est  in  operculum  capsulae  ovorum.  — N.  Musculi  coxae  proprii.  — 0. 
Vagina.  — Q.  Branchia  interior.  — P.  Musculi  longitudinales  articuli  tertii  pedum,  fascicu- 
los emittentes  in  singulos  pedis  processus. 

Figurae  V— XIII.  Organa  digestionis  (§.  6—10.). 

Fig.  V.  Cephalothorax  ab  inferiore  parte,  ut  partes  oris  conspiciuntur  (Cf.  §.  1.). 

A.  Cephalo  thoracis  pars  anterior.  — B.  Eiusdem  pars  posterior.  — A.  Rudimenta  primi  pa- 
ris pedum  thoracicorum,  quae  vulgo  antennae  nominantur.  — B.  Eadem  secundi  paris.  — 
C.  Labrum  resupinatum.  — D.  Mandibulae,  ad  latera  remotae  et  a musculo  (M.)  disiunctae. 
— E.  Maxillarum  anterius  par.  — F.  Earum  par  posterius.  — G.  Pedum  thoracicorum  par 
tertium. 

Fig.  VI.  Pes  paris  tertii  pedum,  thoracicorum. 

Fig.  VII.  Oesophagus  a parte  posteriore  (§.  7.). 

Fig.  VIII.  Oesophagus  a latere. 

Fig.  IX.  Eiusdem  stratum  musculare  sive  medium. 

Fig.  VII — IX.  — a.  Strati  muscularis  fasciculi  quatuor  anteriores,  eminentiam  anteriorem  (c.), 
b.  fasciculi  quinque  posteriores  valvulam  posteriorem  (d.)  componentes.  — e.  Musculus  an- 
nularis. — v.  Ventriculi  membranae  pars. 

Fig.  X.  Ventriculus  animalis  adulti  (duorum  pollicum  longitudine)  una  cum  processibus  glandu- 
losis, a superiore  parte.  A sinistra  processus  glandulosi  conspiciuntur  , ut  testa  superiore  re- 
mota apparent,  a dextra  processus  glandulosi  superiores  remoti  sunt,  ut  canales  maiores  (a.  a.  o.) 
in  conspectum  veniant  (§.  8.). 

B.  Glandula  minor  et  superior.  — b.  Eiusdem  orificium  in  ventriculum.  — 0.  Oculi.  — M. 
Mandibulae. 

Fig.  XI.  Unus  processuum  glandulosorum  ventriculi  desumptus. 

Fig.  XII.  Membranae  ventriculi  pars. 

Fig.  XIII.  Ventriculus  animalis  iuvenilis  (unius  pollicis  longitudinem  non  superantis).  Litterae 
ut  in  X. 

Figurae  XIV—  XVI.  Partes  genitales  (§.  38—39.). 

Fig.  XIV.  Pars  parva  ovarii  sive  eorum  processuum  tubulosorum  , qui  ovarii  fistulam  summam 
(v.  Fig.  I.  0.)  omnibus  a partibus  circumdant,  magnitudine  valde  aucta  (§.  38.). 
a.  Ovulorum  primordia.  — b.  Ovula  multo  magis  adulta.  — c.  Ovula  in  fistulam  summam 
sive  receptaculum  internum  transgredientia.  — d.  Ovula,  quorum  vitellus  aqua  intumuit  et 
propulsus  est. 

Fig.  XV.  Penis,  extremi  annuli  corporis  in  superiore  parte  situs  (cf.  Tab.  II.  Fig.  XV.  etTab.IlI. 
Fig.  I.  P.). 

Fig.  XVI.  Genitalium  masculinorum  internorum  pars  (cf.  §.39.). 

A.  Filamenta , quae  varie  inter  se  coniuncta  qnasi  plagam  quandam  componunt.  — B.  Bullae 
quaedam  membranaceae  , massa  rubra  repletae.  — B’.  Vesicula  duo  parva  corpora  rubra 
continens. 

Figura  XVII.  Sanguinis  circuitus.  (Cf.  §.  53.). 

Animal,  quasi  sit  pellucidum,  a latere  delineatum  est,  ut  totus  sanguinis  circuitus  ostendatur. 

S.  Scutum  reflexum,  ut  superficies  eius  inferior  conspicialur.  — B.  Vena  branchialis  lateris 
sinistri.  — b.  Canalis  scuti  impar  in  linea  mediana  eius  situs.  — D.  Arteria  branchialis.  — 

M.  Membrana,  quae  cavitatem  abdominis  in  cavitatem  superiorem  (fif.)  et  inferiorem  (L.)  di- 
vidit. — C.  Cordis  ventriculus  venosus.  — A.  Cordis  ventriculus  arteriosus.  — E.  Sanguinis 
rivuli,  qui  oculos  (0.)  circumdant  et  supra  processus  ventriculi  glandulosos  decurrunt.  — F. 
Sanguinis  rivus  per  canalem  membranaceum  ad  partem  corporis  inferiorem  descendens.  — 

N.  Membrana,  quae  labri  cavitatem  in  cavitatem  superiorem  et  inferiorem  dividit.  — G.  Ca- 
nalis in  ventrali  parte  corporis  situs , sanguinem  pedibus  adducens.  — J.  Sanguinis  circuitus 
ipsis  in  pedibus.  — i.  Locus  quo  sitae  sunt  branchiae  duae  minores.  — H.  Canalis,  in 
latere  abdominis  situs , sanguinem  e pedibus  excipiens.  — P.  Vas  setae  caudalis  interius.  — 
Q.  Vas  setae  caudalis  exterius,  sanguinem  in  cavitatem  abdominis  superiorem  transferens.  — 
(Sagittis  sanguinis  cursus  significatus  est.) 

TABULA  S E C U S D A. 

Figurae  I— III.  Systema  respirationis  (§•  11—12.). 

Fig.  I.  Branchiae  magnae  scutiformis  pars,  lateris  dextri , ab  inferiore  parte  conspecta.  Mem- 
brana scuti  inferior  remota  est. 

Fig.  II.  Eadem  branchia  transverse  secta. 

Fig.  I.  et  II.  — a.  Testa  scuti  superior  coriacea.  — b.  Massa  branchialis.  — d.  Membrana 
inferior  tenuissima.  — c1.  c2.  c3.  c1.  c5.  Canales  quinque  laterales.  — c*.  fanalis  impar  me- 
■ diana  in  linea  scuti  decurrens.  — P.  Eiusdem  exitus  in  cavitatem  abdominis  superiorem. 

Fig.  III.  Eadem  branchia  in  longitudinem  secta,  ita  ut  inspicias  in  cavitates  canalis  quarti  (c4.), 
tertii  (c3.)  et  secundi  (c2.). 

Figurae  IV — XIX.  Sanguinis  circuitus  (§•  13—24.). 

Fig.  IV.  Cor  sive  cordis  ventriculus  venosus  a superiore  parte  (§.15.). 

Fig.  V.  Idem  a latere  conspectum. 

Fig.  VI.  Eiusdem  pars  a superiore  parte,  magnitudine  multo  magis  aucta. 

Fig.  VII.  Eadem  cordis  pars , duabus  secturis  longitudinalibus  aperta. 

Fig.  VIII.  Pars  cordis  thoracica  a superiore  parte  aperta  (§.  17.). 

Fig.  IV — VIII.  — A.  Cordis  ventriculus  arteriosus.  — B.  Venae  branchiales  (in  V.  et  VIII. 
earum  orificia).  — d.  Rimae  laterales.  — d'.  Rima  lateralis  in  parte  cordis  thoracica  sita. — 
e.  e.  e.  Ligamenta  cordis  superiora.  — e.  Ligamentum  partis  cordis  thoracicae.  — f.  f.  f. 
Ligamenta  inferiora.  — g.  g.  Valvulae  rimarum  parietibus  cordis  inflexis  compositae.  — 


h.  Membranae  cordi  subiacentis  pars,  quae  partem  cordis  thoracicam  ab  inferiore  et  ante- 
riore parte  concludit. 

Fig.  IX.  Membranae  cordi  subiacentis  pars  anterior,  ab  inferiore  parte  conspecta,  magnitudine 
valde  aucta. 

Fig.  X.  Cordis  ventriculus  venosus  et  arteriosus  et  membrana  cordi  subiacens  in  situ  naturali. 
— Figura  ostendit  corporis  partem  anteriorem.  Scuti  pars  media  exsecta  est,  abdomen  sectura 
longitudinali  apertum  et  musculi  eius  dorsales  (D.)  resupinati  sunt , ut  in  cavitatem  eius  supe- 
riorem inspicias.  Cephalothoracis  quoque  pars  posterior  musculis  dorsalibus  remotis  aperta  est 
(§.  16-19.). 

Fig.  XI.  Membrana  oordi  subiacens  ab  inferiore  parte  conspecta. 

Fig.  IX— XI.  — C.  Cor  sive  cordis  ventriculus  venosus.  — M.  Membrana  cordi  subiacens 
et  totum  per  abdomen  extensa.  — h.  Eiusdem  ea  pars , cui  cor  insitum  est.  — l.  Eiusdem 
laciniae  musculares  in  parte  abdominis  anteriore.  — m.  Eiusdem  continuatio  in  cephalolho- 
racem.  — n.  Eiusdem  margo  anterior,  cum  musculis  thoracicis  dorsalibus  connexus  — o.  Eius- 
dem pars  pellucida  lacinias  musculares  transgrediens.  — p.  Eadem  in  parte  abdominis  po- 
steriore. — K.  Musculi  quibus  laciniae  musculares  membranae  inseruntur.  — B.  Venae  bran- 
chiales. — b.  b.  Earum  rami  in  branchia.  — A.  Arteria  aorta  sive  cordis  ventrfculus  arte- 
riosus. • — W.  Eiusdem  musculi  lalerales.  — O.  Oculi  compositi  (in  XI.  ab  inferiore  parte, 
membrana  conclusi).  — F.  Oculus  sic  dictus  simplex.  — ■ a.  Arteria  branchialis  , quae  in 
medium  scuti  canalem  (c'.)  transit.  — c2.  c3.  c*.  Ceteri  canales  branchiales. 

Fig.  XII.  Sanguinis  circuitus  quantum  in  animali  iuvenili  conspicitur. 

A.  Sanguinis  cursus  in  parte  cephalothoracis  anteriore.  - B.  Idem  in  branchia  scutiformi.  — 
C.  Idem  in  abdomine. 

Fig.  XIII.  Sanguinis  in  pede  abdominali  circuitus  (§.  22.). 

A.  Branchia  exterior.  — B.  Branchia  interior.  (Sagittis  sanguinis  cursus  demonstratur.) 

Fig.  XIV.  Labid  constructio  (§.  21.).  — Labrum  a parte  inferiore  apertum  est. 

L.  Labrum.  — N.  Membrana,  totum  per  labrum  extensa.  — n.  Emarginationes  vel  sinus  in- 
ter lacinias  membranae  relicti,  per  quos  cavitates  labri  superior  et  inferior  cdniunctae  sunt. 
— T.  U.  V.  Musculi  iidern , qui  in  fig.  II.  tab.  I.  inveniuntur.  — Q.  Canalis  membranacei 
orificium,  qui  ab  oculis  ad  partem  inferiorem  cephalothoracis  descendit.  — Z.  Musculi  hoc  in 
canali  siti.  — G.  Glandulae  ventriculi  pars. 

Fig.  XV.  Vasa  in  extremo  corporis  annulo  sita  (§.17).  — Figura  corporis  extremum  annutum 
ostendit,  a sinistra  apertum,  a dextra  nonnisi  testa  externa  spoliatum. 

M.  Membrana  per  abdomen  extensa  (cf.  Fig.  X).  — q.  Eiusdem  margo  posterior,  testae  dor- 
sali annuli  extremi  affixus.  — S.  Vas  interius  ex  inferiore  abdominis  cavitate  in  setam  cau- 
dalem descendens.  — R.  Vas  exterius.  — r.  Eiusdem  orificium  in  cavitate  abdominis  su- 
periore. — P.  Penis. 

Figurae  XVI — XIX  partium  in  cephalothorace  situm  interpretantur  (§.  14.). 

Fig.  XVI.  Oesophagus  et  oculi  membrana  circumclusi  in  sitii1  naturali. 

Fig.  XVII.  Pars  anterior  ventriculi  cordis  arteriosi,  inter  oculos  sita. 


Fig.  XVIII.  Cavitas,  in  qua  et  cerebrum  (A.)  et  oculi  sita  sunt,  oculis  demtis  aperta  est.  Aperta 
etiam  est  ventriculi  cordis  arteriosi  (A  .)  pars  anterior,  cuius  cavitas  cum  illa  cavitate  foramine 
( o .)  coniuncta  est. 

Fig.  XIX.  Praeparatum  idem,  quod  in  fig.  XVI.  depictum,  membranae  oculos  circumcludentis 
(F.)  dimidio  remoto. 

Fig.  XVI — XIX.  — A.  Cerebrum.  — A'.  Ventriculus  cordis  arteriosus.  — B.  Oculi  compo- 
siti. — C.  Oculi  animali  iuvenili  proprii  rudimentum.  — D.  Oculus  sic  dictus  simplex.  — • E. 
Ventriculi  cordis  arteriosi  pars  anterior , inter  oculos  sita.  — F.  Membrana  oculos  circum- 
cludens. — G.  Musculi  radiati  oculorum  nervos  circumdantes.  — O.  Oesophagus.  — Q.  Lo- 
cus, quo  canalis  membrana  ( F.)  compositus  in  parte  cephalothoracis  inferiore  exit.  — V.  Ven- 
triculus. — W.  Musculi  ventriculi  cordis  arteriosi.  — Z.  Musculi  membranae  (F.)  asserti.  — 
b.  Bulbus  nervorum  opticorum.  — d.  Nervi  cerebrales  oesophagum  complectentes.  — e.  Ner- 
vus ad  musculos  (Z.).  — f.  g.  Crura  tendinosa  membranae  (F).  — h.  i.  Margt?  duplex  mem- 
branaceus oculorum  compositorum.  — o.  Foramen  anterius  ventriculi  cordis  arteriosi. 

Figurae  XX-XXVI.  ©cu2i  (§.  34—37.). 

Fig.  XX.  Cerebrum  et  oculi  a parte  posteriore  (§.  35.). 

Fig.  XXI.  Eaedem  partes  a fronte. 

Fig.  XXII.  Oculi  animali  iuvenili  proprii  rudimentum  apertum  (§.  36.). 

Fig.  XX-  XXII.  — A.  Cerebrum.  — B.  Oculi  compositi.  — C.  Oculi  animali  iuvenili  pro- 
prii rudimentum.  — a.  Nervi  oculorum  compositorum.  — b.  Eorum  bulbi.  c.  Nervus  oculi 
anterioris.  — d.  Nervi  cerebrales  collare  componentes.  — e.  Nervi  ad  musculos  membranae 
oculos  circumcludenti  insertos.  — f.  Nervus,  qui  in  cavitatem  ventriculi  cordis  arteriosi  per 
foramen  anterius  se  confert.  — g.  Nervi  ad  marginem  pculorum  membranaceum.  — h.  Par- 
tes nerveae  rudimenti  oculi  anterioris  pigmenlnm  (p.)  includentes.  — i.  Nervus  his  partibus 
intercedens.  — k.  Nervi  quatuor  ex  oculi  anterioris  rudimento  orti. 

Fig.  XXIII.  Nervi  (h)  e bulbo  nervorum  opticorum  orti  et  ad  musculos  radiatos  (G.)  pertinentes, 
Fig.  XXIV.  1.  Nervorum  opticorum  filamenta  (a).  — b.  Pigmentum.  — c.  Coni  vitrei  pigmento 
quodam  lucidiore  circumdati. 

2.  Eaedem  partes  pigmento,  quam  maxime  lieri  potest,  remoto. 

3.  Coni  vitrei  singuli. 

Iig,  XXV.  a.  Eminentiae  in  superiore  cephalothoracis  parte  sitae  superficies,  quae  oculus  sim- 
plex vulgo  habetur.  — b.  Membrana,  quae  in  eadem  sub  ipsa  testa  externa  invenitur  (§.37.). 

1-ig.  XXVI.  Eadem  eminentia,  testa  externa  et  membrana  QXXV.  6.)  remota,  transverse  secta. 

TABULA  TEKTIA. 

Figurae  S — FI.  Systema  nervorum. 

Fig.  I.  Totum  systema  nervorum  in  situ  naturali.  — Animal,  scuto  amputato  , sectura  longitudi- 
nali a dorso  apertum;  latera  abdominis,  omnibus  intestinis  remotis , expansa.  In  cephalotho- 
race,  testa  superiore  et  musculis  dorsalibus  sublatis  , oesophagus  (O)  ante  magnum  musculum 
mandibularum  (AT.)  ascendens  et  musculis  iisdem,  qui  in  fig.  II.  tab.  I.  conspiciuntur , circum- 


datus  conspicitur.  Abdominis  in  parte  dextra  omnes  musculi  in  situ  naturali  relicti  sunt;  in 
parte  sinistra  musculi  longitudinales  ventrales  (D'.)  et  obliqui  laterales  (E.  et  G’.)  ablati  sunt, 
quo  facto  in  conspectum  dantur  et  musculi  pedum  maiores  (H'.)  in  latere,  et  minores  (J.)  in 
parte  ventrali  siti.  Cernitur  tota  gangliorum  abdominalium  series  e sexaginta  gangliorum  pa- 
ribus constans.  — In  singulis  figurae  partibus  singuli  nervi  in  situ  naturali  delineati  sunt. 

1.  Nervi  (P.  Q.)  inter  musculos  integros  conspiciuntur. 

2.  Nervi  iidem,  musculis  (D'.  £'.)  dissectis,  nudati  sunt. 

3.  Nervi  (F.)  partis  abdominis  posterioris  nudati. 

4.  Musculi  tantum  ventrales  et  laterales  obliqui  sublati  sunt. 

5.  (5.  Musculi  quoque  pedum  (J'.)  et  tendines  (L.)  sublalae  sunt , qua  re  et  pedum  cavitates 
aperiuntur  et  nervi  (T.  U.)  nudantur.  In  5.  ramus  (r.)  nervi  ( U. ) ad  musculos  (//',)  pro- 
grediens, in  6.  nervus  (P.)  ad  eosdem  musculos  pertinens  in  promptu  positi  sunt. 

7.  Ne?vi  (R.  S.  X.)  abdominis  partis  posterioris. 

8.  Nervi  (F.)  extremi  annuli  abdominis. 

Fig.  II.  Nervus  R.  cum  ramis  p.  q.  §.  p.  n.  — (Cf.  Fig.  I.  6.). 

Fig.  III.  Nervus  F.  lateris  dextri.  — (Cf.  Fig.  I.  8.). 

Fig.  IV.  Nervi  pedis  abdominalis. 

R,.  S.  T.  U.  Quatuor  nervi  e ganglio  abdominali  orti.  — a.  Ramus  nervi  S.  ad  coxam.  — 

b.  c.  d.  e.  Eiusdem  rami  ad  ceteras  pedis  appendices.  — f.  h.  Rami  musculares  nervi  T.  — 

*.  Eiusdem  ramuli  ad  branchiam  maiorem.  — r.  s.  t.  u.  v.  Rami  nervi  U. 

Fig.  V.  Nervi  reproductorii  sive  oesophagei  (§.  27.).  — Nervi  ita  sunt  delineati,  ut,  sectione  a 
parte  inferiore  sive  ventrali  facta,  apparent. 

Fig.  VI.  Nervi  cephalothoracis  (§.  28.).  Cephalolhorax  a parte  inferiore  apertus  est;  et  musculi 
in  pariete  eius  inferiore  siti,  et  processus  ventriculi  glandulosi  sunt  demli , parva  pars  modo 
membranae  ventriculi  (V.)  conspicitur;  in  profundo  oculi  membrana  tendinosa  circumclusi  (A.) 
siti  sunt.  — Mandibulae  remotae  sunt,  ut  earum  musculus  (M'.)  in  conspectum  veniat;  a parte 
dextra  maxillae  in  situ  naturali  positae  , a sinistra  autem  in  anteriora  versae  sunt , ut  pedum 
thoracicorum  par  tertium  conspiciatur. 

Omnibus  in  figuris  huius  tabulae,  excepta  figura  quarta,  significantur : 

D-.  E.  G'.  II.  M'.  Z\  Musculi  iidem,  qui  in  Tab.  I.  Fig.  I.  litteris  respondentibus  D.  E.  G. 
e.  c.  significati  sunt.  — J'.  Musculi  minores  pedum  in  parte  ventrali  abdominis  siti. 

A.  Oculi  membrana  tendinosa  circumclusi.  — B.  Maxillae  anteriores.  — D.  Maxillarum  al- 
terum par.  — F.  Pedum  thoracicorum  par  tertium.  — G.  Pedum  abdominalium  par  primum. 
— L.  Membranae  tendinosae  , quae  margines  pedum  abdominalium  irt  ventre  coniungere 
videntur.  — 0.  Oesophagus,  — V.  Membrana  ventriculi.  — P.  Penis. 

A.  Cerebrum.  — B.  Nervi  oculorum  compositorum.  — C.  Nervi  cerebrales  oesophagum  com- 
plectentes. — D.  Ganglia  oesophagea  paria  sive  superiora.  — E.  Ramus  transversus  ner- 
vorum C.  — F.  Gangliorum  thoracicorum  par  prius.  — G.  Gangliorum  thoracicorum  par 
alterum.  — H.  Gangliorum  abdominalium  par  primum.  — J.  K.  L.  Nervi  ganglii  thoracici 
prioris  ad  mandibulas.  — M.  N.  0.  Nervi  ganglii  thoracici  alterius  ad  maxillas.  — P.  Q. 

Nervi  ad  musculos  abdominales  in  parte  abdominis  anteriore.  — R.  S.  T.  U.  Nervi  ad  mu- 
sculos pedum  in  parte  abdominis  anteriore.  V.  Nervus  ad  musculos  abdominales  in  po- 
steriore abdominis  parte.  • — X.  Nervus  in  parte  abdominis  posteriore  respondens  nervis 
T.  et  U.  anterioris  partis.  — Y.  Nervus  ad  extremum  corporis  annulum.  — Z.  Eiusdem 
ganglion.  ' 

a.  Nervi  cerebrales  ad  musculos  Z‘ . — b.  c.  Nervi  ad  pedum  thoracicorum  par  primum  et 
secundum.  — d.  Nervus  oesophageus  descendens.  — e.  Eiusdem  ramus  transversus.  — 
f.  Eiusdem  ramus  quidam  muscularis.  — g.  Nervus  labialis.  — h.  Ganglion  oesophageum 
impar  sive  inferius.  — i.  Nervus  oesophageus  impar.  — k.  Nervus  e ganglio  thoracico 
priore  ortus  ad  musculos  oesophagi.  — l.  Nervus  ad  pedum  thoracicorum  par  tertium.  — 
p.  q.  Rami  maiores  nervi  R.  — r.  s.  Rami  nervi  U.  — u.  v.  Rami  nervi  F.  — x.  Nervus 
penis.  — y.  z.  Rami  nervi  Y.  ad  anum  et  ad  setas  caudales. 

a.  Ramulus  nervi  b.  — /?.  &.  x.  X.  p.  Nervi  ganglii  oesophagei  superioris.  — y.  £.  y.  Ra- 
muli nervi  oesophagei  d.  — f.  Ramus,  nervi  transversi  e.  — v.  Ramulus  nervi  k.  — n.  §.  p. 
Ramuli  nervi  R.  — q>.  y.  Ramuli  minores  nervi  Y. 

TABULA  QUARTA, 

Historia  evolutionis. 

Figurae  I— II.  Periodus  prima  (§•  41.). 

Fig.  I.  Foetus,  qui  quamvis  membrana  ovi  interiore  inclusus,  testam  externam  iam  perrupit. 

Fig.  II.  Foetus,  qui  testam  ovi  externam  quidem  reliquit,  membrana  autem  ovi  interiore  adhuc 
inclusus  est. 

Figurae  III—' VIII.  Periodus  secunda  (§.  42—45.). 

Fig.  III.  Animal,  ex  ovo  progressum,  a ventre  (§.  42.). 

Fig.  IV.  Idem , cute  semel  commutata  (§.  43).  Corpus  adhuc  colore  roseo  et  obscuro  est. 

Fig.  V.  Idem,  bis  cute  commutata  (§.  44.).  Corpus  iam  lucidius  fleri  coepit. 

Fig.  VI.  Partes  oris  animalculi  eiusdem  (§.  45.). 

Fig.  VII.  Pes  dexter  paris  secundi  pedum  thoracicorum. 

1.  2.  3.  Articulus  eius  primus,  secundus,  tertius. 

Fig.  VIII.  Mandibula  dexti'a. 

Figurae  IX— XXII.  Periodus  tertia  (§•  46-48  ). 

Fig.  IX.  Animal,  fere  quatuor  dies  natum , a ventre. 

Fig.  X.  Idem  a tergo. 

Fig.  XI.  XII.  Pedes  duo  abdominales  eiusdem  animalis;  XL  Pes  primi  paris;  XII.  Pes  paris  po- 
sterioris cuiusdam. 

Fig.  XIII.  Cephalothorax  et  scutum  animalis  paulo  magis  adulti. 

Fig.  XIV.  Animal  magis  adultum,  a ventre  conspectum. 

Fig.  XF.  Eiusdem  pars  corporis  anterior,  a tergo. 


Fig.  XVI.  Pes  paris  primi  pedum  abdominalium  eiusdem  animalis. 

Fig.  XVII.  XVIII.  Pedes  duo  abdominales  posteriores  eiusdem. 

Fig.  XIX.  Animalis  magis  adulti  cephalothorax  a tergo. 

Fig.  XX.  Idem , ab  inferiore  parte. 

Fig.  XXI.  Eiusdem  animalis  pes  thoracicus  primus. 

Fig.  XXII.  Eiusdem  pes  primi  paris  pedum  abdominalium. 

Figurae  XXII— XXXI.  Periodus  quarta  (§.  49-51). 

Ftg.  XXIII.  Animalis  magis  adulti  (longitudine  trium  vel  quatuor  linearum)  cephalothorax  a 
parte  superiore  conspectus. 

Fig.  XXIV.  Idem  a parte  posteriore. 

Fig.  XXV.  Eiusdem  animalis  pes  paris  primi  pedum  thoracicorum. 

Fig.  XXVI.  Eiusdem  pes  paris  tertii  pedum  thoracicorum. 

•/  Fig.  XXVII.  Eiusdem  pes  paris  secundi  pedum  thoracicorum. 

Fig.  XXVIII.  Eiusdem  pes  paris  primi  pedum  abdominalium. 

Fig.  XXIX.  Eiusdem  pes  paris  undecimi  pedum  abdominalium , qui  in  capsulam  sive  receptacu- 
lum ovorum  externum  commutatur  (§.  50.). 

Fig.  XXX.  Pes  idem  animalculi  magis  adulti. 

Fig.  XXXI.  Ovarium  animalis  cuiusdam  huius  periodi. 

Figurae,  quibus  littera  a.  addita  est , vel  magnitudinem  vel  longitudinem  naturalem  animalium 
sub  numeris  respondentibus  delineatorum  ostendunt. 

In  omnibus  huius  tabulae  figuris  significantur : 

A.  Pedum  thoracicorum  par  primum.  — B.  Pedum  thoracicorum  par  secundum.  — a.  Eiusdem 
articuli  primi  processus  hamatus.  — b.  Eiusdem  articuli  secundi  processus  setis  tribus  coro- 
natus. — C.  Labrum.  — D.  Mandibulae.  — d.  Earum  processus  laciniatus.  — E.  Maxilla- 
rum par  prius.  — F.  Maxillarum  par  alterum.  — G.  Scutum.  — g.  Eiusdem  canales  bran- 
chiales. — II.  Ovi  testa  externa.  — J.  Eiusdem  membrana  interior.  — K.  Selae  caudales. — 
M.  Pedes  abdominales.  — e.  Annuli  corporis,  e quibus  pedes  abdominales  evolvuntur.  — m. 
Processus  in  apice  primi  paris  pedum  abdominalium  positus.  — n.  Planta  pedis  paris  unde- 
cimi. — r.  Branchia  exterior  triangularis.  — s.  Branehia  interior  ovata.  — t.  Musculus,  qui 
a pede  in  branchiam  vergit.  — 0.  Oculus  animali  iuvenili  proprius.  — o.  Eiusdem  margo 
membranaceus.  — P.  Oculi  compositi.  — p.  Eorum  margo  membranaceus.  — Q.  Oculus  sic 
dictus  simplex.  — R.  Intestinum  rectum.  — S.  Eiusdem  musculi  transversi  in  extremo  cor- 
poris annulo.  — T.  Anus.  — V.  Ventriculus.  — v.  Processus  eius  glandulosi  laterales.  — 
z.  Eiusdem  processus  inferiores.  — x.  Processus  ovarii.  — y.  Eiusdem  vagina.  — Z.  Penis 
primordium. 

THESES, 


I.  Theses  de  sanguinis  Crustaceorum  circuitu  ex  dissertatione  desumptae: 

1.  Omnibus  in  Crustaceis  cor  sanguinem  per  rimas  imbibit  e sanguinis  receptaculo  quo- 
dam vel  e cavitate  quadam  corporis , quae  atrio  animalium  superiorum  respondent. 

2.  Omnibus  in  Crustaceis  sanguis  venosus  vasis  peculiaribus  caret  et  libere  per  corpo- 
* ris  cavitates  manat. 

3.  In  Crustaceis  superioribus  sanguis  arteriosus  vasis  totum  in  corpus  distribuitur  et 
systema  arteriosum  a venoso  prorsus  disiunctum  est.  Contra  Crustacea  inferiora 
omnino  vasis  peculiaribus  sanguiferis  carent  et  duo  systemata , arteriosum  et  venosum, 
inter  se  non  plane  disiuncta  sunt,  sed  rivi  sanguinis  arteriosi  ipsos  in  venosos  transeunt. 

4.  Ubi  vasa  peculiaria  sanguifera  desiderantur , ibi  sanguinis  fluxio  peculiaribus  parti- 
bus (sive  musculis,  sive  membranis  muscularibus , sive  laminis  corneis)  sustentari  at- 
que accelerari  videtur. 

5.  In  Crustaceis  superioribus  cor  nullum  sanguinem  nisi  arteriosum  e branchiis  excipit, 
in  inferioribus  contra  pars  modo  sanguinis  quovis  in  circuitu  respirat. 

6.  In  Crustaceis  inferioribus  praeter  cor  venosum,  alterum  cor  arteriosum  sive  alter  cor- 
dis ventriculus  arteriosus  reperitur. 

II.  Ad  explicanda  phaenomena  physiologica  nulla  ratio,  quae  in  physica  sola  vel  chemia 
nititur,  sufficit,  sed  corporum  organicorum  vis  vitalis  semper  respicienda  est. 

III.  Insectorum  antennae  auditus  organa  sunt. 

IV.  Iridis  motus  fibris  muscularibus  efficiuntur. 

V.  Reptilium  quorundam  vesica,  quae  dicitur  urinaria , urinae  receptaculum  non  est. 

VI.  Pyritae  corpora  sunt  organica  silice  petre facta. 

VII.  Plantae , quibus  carbones  bituminosos  compositos  esse  constat , iis  ipsis  locis , quibus 
illi  nunc  reperiuntur,  creverunt  neque  aliunde  fluctibus  collatae  sunt. 

VIII.  Pili , quibus  non  procul  ab  apice  radicum  fibrillae  obsitae  sunt , non  sucloria  sed  se- 
cretoria organa  sunt. 

IX.  Carbonium,  quod  reperitur  in  plantis , in  iis  ipsis  solis  luce  adiuvante  procreatur. 

X.  Eorum  opinio  maxime  probanda  est,  qui  Amp  er  e sequentes  magnetem  ferrum  esse 
dicunt  rivis  electricis  sive  galvanicis  circumdatum. 


VITA. 


G e dani  ego  Ernestus  Gus  favus  Zaddach,  fidei  evangelicae  addictus,  die  VII.  Iunii 
MDCCCXVII.  natus  sum,  patre  Carolo  Friderico  et  matre  Paulina  e gente  Pobowski, 
quos  parentes  carissimos  adhuc  sospites  veneror.  Patriae  gymnasium  a decimo  vitae  anno,  Dire- 
ctoribus Viris  illustrissimis  Schaub  et  Engelhardt  deinceps  sequentibus,  octo  per  annos  fre- 
quentavi, et  duce  viro  clarissimo  Focrstemann,  nunc  iam  beato,  in  matheseos  studium  praeci- 
puo amore  incubui.  Ac  viris  egregiis , optime  de  me  meritis , qui  litteris  hic  me  initiarunt , pro 
eximia , qua  erga  me  usi  sunt , benevolentia  maximas  quas  possum  gratias  refero.  Anno  huius 
saeculi  XXXVI.  testimonio  maturitatis  instructus  in  numerum  civium  almae  litterarum  universitatis 
Berolinensis  Fridericiae  Guilelmiae  ab  111.  Busch  t.  t.  Rect.  magn.  et  111.  Boeckh  t.  t. 
Dec.  ord.  phil.  spect.  receptus  sum.  Ubi  postquam  per  duorum  annorum  spatium  mathesi  praecipue, 
physicae  et  chemiae  operam  dedi,  Berolino  relicto,  civibus  almae  Fridericiae  Guilelmiae 
Rhenanae  ab  111.  Welcker  t.  t.  Rect.  magn.  et  111.  Freytag  1. 1.  Dec.  spect.  ord.  phil.  ad- 
scriptus  sum.  Hic  quamquam  studia  mathematica  non  neglexi,  praeceptorum  tamen  praeclarorum 
lectionibus,  quibus  interesse  mihi  contigit,  incitatus  praecipue  scientias  naturales  colui  et  in  semina- 
rium regium  physicum,  quod  in  hac  alma  litterarum  universitate  egregiis  moderatoribus  Tr  e vir  an  o, 
Goldfuss,  Noeggerath,  Pliicker,  Bischof,  viris  illustrissimis,  floret,  receptus  sum.  Nec 
possum,  quin  his  viris  summe  colendis,  qui  liberalissimo  atque  humanissimo  animo  studia  mea  ad- 
juverunt, , pro  singulari  erga  me  benevolentia  sincera  piaque  mente  publicas  has  gratias  referam. 
Duos  per  annos  et  semestre  sodalium  seminarii  exercitationibus  omnibus  interfui  atque  examine 
absoluto  et  testimonium  facultatis  omnibus  in  classibus  gymnasiorum  scholarumque  civicarum  altio- 
ruin  scientias  naturales  docendi,  et  nomen  seminarii  physici  sodalis  externi  mihi  datum  est. 

Lectiones,  quibus  interfui,  hae  sunt:  Berolini  Psychologiam  docuit  111.  Steffens,  Aristotelis 
vitam  et  scripta  III.  Trendelenburg,  historiam  recentissimae  aetatis  III.  Ranke.  Sectiones 
conicas  et  Geometriam  syntheticam  111.  Steiner,  Chemiam  experimentalem,  Phytochemiam  et  Zoo- 
chemiam  111.  Mitsche  r lich , Physicen  experimentalem  III.  Magnus  tradidit.  Arithmeticam  al- 
tiorem  et  formas  motusque  corporum  coelestium  111.  Dirichlet,  theoriam  aequationum  altiorum, 
Analysin  , Stereoinetriam  , calculum  differentialem  et  integralem  III.  Ohm,  Opticen  111.  S e e b e k , 
Metereologiam  et  Climatologiam  III.  Do  ve,  Physiologiam  comparatam  Infusoriorum  111.  Ehren- 
berg  docuerunt. 

In  hac  alma  litterarum  universitate  Bonnensi  Encyclopaediam  et  Mcthodologiam  Philosophiae 
et  Logicam  111.  v an  Cal  ker  docuit,  Geometriam  analyticam  111.  Pliicker,  Chemiam  analyticam 
experimentalem  et  caloris  phaenomena  in  terra  III.  Bischof,  Zoologiain,  Zootomiam,  mam- 
malium historiam  naturalem  et  Petrefactologiam  111.  Goldfuss,  Botanicen , Anatomiam  et  Physio- 
logiam plantarum,  familias  plantarum  naturales,  et  stirpium  cryptogamicarum  historiam  111.  Tre- 
v i ranus,  Mineralogiam,  Geognosiara  et  Geologiain  popularem  111.  Noegge  r a t h , situm  viscerum 
III.  Web  er  docuerunt.  In  Anatomia  generali  et  speciali  et  in  cadaveribus  dissecandis  111.  May  er 
et  111.  Web  er  praeceptores  fuerunt. 

Quibus  omnibus  viris  honoratissimis  optiine  de  me  meritis  gratias  quam  maximas  habeo  et  in 
aeternum  habebo. 


Tat.l. 


7WJ,  Jf  . 


Zttfc.  v.JZenry  #■  Ctihcn 


Tab.JU. 


Tai.  IV. 


- • * 


xxvn. 


xxvni. 


XXXI. 


4 


